text:
風雨同路台灣之旅 ~ Day 3(Part 2) 天成~光南批發廣場~九份~度小月~西門町~站前地下街~天成 18~Feb~2010(四) 大年初五 咁啱係忠考復興站落車(上車站一樣) 見時間尚早 趁啲人未食晚飯 所以順道去度小月看看有冇位 我地由忠考復興站行落地下街 一路行去忠考敦化站 上去無幾遠就係度小月 鼎泰豐都係同一條街架 可能時間尚早(5:30PM) 所以唔使等位 剛好有一張六人枱 環境唔錯噃 食落個肉燥麵又唔係特別好喎 放湯會好過亁撈 個魯肉飯仲無乜味道添 個豆腐就唔錯 而個鹽酥蚵仔就最好味 食飽飽就先搭捷運返酒店 放低啲戰利品 休息一陣就出發去"西門町" 係我地酒店祇需要搭捷運一個站就到 好方便 呢度好似香港嘅銅鑼灣 但買啲嘢就好似旺角貨多啲 唔知係咪新年嘅關係 到處都係人 由姨娚女帶路 先去老天祿買咗少少嘢 然後再去港記訂咗貨 訂咗聽日就唔使怕多人 呢度好多旅行團嚟買手信 我買咗綠豆餅同芝士餅 我地訂咗貨聽日先嚟攞 嚟到台灣又點可以唔識白苦瓜汁呢 都唔錯 買完嘢又行咗一陣 本來噚日係劍潭見有啲一人一火鍋嘅店鋪 好想試 但係西門町搵來搵去都無 見呢間好似好抵咁 就入去試下 不過咁嘅價錢真係麻麻 你地睇下 原來台灣人放蟹柳唔會撕去張膠紙架 連膠紙一齊十下十下呀! 好難得 梗係要影下一家四口嘅相啦! 夜晚嘅紅樓好靚 唔知日間會點呢? 姨娚女噚晚上網search 知道西門町紅樓隔離有間85度C餅店 佢遲兩日(20/2)就生日 唔得閒整蛋糕 梗係要送番個蛋糕同佢慶祝下啦 我地買咗八件唔同味道嘅蛋糕 咁樣可以試齊多種口味 放埋一齊咪一個蛋糕囉 hahahaha................. 細妹買咗呢束糖糖花 佢好鍾意架 都係100台幣咋 係九份買的 今日係最後一日去玩 聽日check out咗就買下嘢就上機啦 Day 4待續.....................
風雨同路台灣之旅 ~ Day 3(Part 2) 天成~光南批發廣場~九份~度小月~西門町~站前地下街~天成 18~Feb~2010(四) 大年初五 咁啱係忠考復興站落車(上車站一樣) 見時間尚早 趁啲人未食晚飯 所以順道去度小月看看有冇位 我地由忠考復興站行落地下街 一路行去忠考敦化站 上去無幾遠就係度小月 鼎泰豐都係同一條街架 可能時間尚早(5:30PM) 所以唔使等位 剛好有一張六人枱 環境唔錯噃 食落個肉燥麵又唔係特別好喎 放湯會好過亁撈 個魯肉飯仲無乜味道添 個豆腐就唔錯 而個鹽酥蚵仔就最好味 食飽飽就先搭捷運返酒店 放低啲戰利品 休息一陣就出發去"西門町" 係我地酒店祇需要搭捷運一個站就到 好方便 呢度好似香港嘅銅鑼灣 但買啲嘢就好似旺角貨多啲 唔知係咪新年嘅關係 到處都係人 由姨娚女帶路 先去老天祿買咗少少嘢 然後再去港記訂咗貨 訂咗聽日就唔使怕多人 呢度好多旅行團嚟買手信 我買咗綠豆餅同芝士餅 我地訂咗貨聽日先嚟攞 嚟到台灣又點可以唔識白苦瓜汁呢 都唔錯 買完嘢又行咗一陣 本來噚日係劍潭見有啲一人一火鍋嘅店鋪 好想試 但係西門町搵來搵去都無 見呢間好似好抵咁 就入去試下 不過咁嘅價錢真係麻麻 你地睇下 原來台灣人放蟹柳唔會撕去張膠紙架 連膠紙一齊十下十下呀! 好難得 梗係要影下一家四口嘅相啦! 夜晚嘅紅樓好靚 唔知日間會點呢? 姨娚女噚晚上網search 知道西門町紅樓隔離有間85度C餅店 佢遲兩日(20/2)就生日 唔得閒整蛋糕 梗係要送番個蛋糕同佢慶祝下啦 我地買咗八件唔同味道嘅蛋糕 咁樣可以試齊多種口味 放埋一齊咪一個蛋糕囉 hahahaha................. 細妹買咗呢束糖糖花 佢好鍾意架 都係100台幣咋 係九份買的 今日係最後一日去玩 聽日check out咗就買下嘢就上機啦 Day 4待續.....................
天成~光南批發廣場~九份~度小月~西門町~站前地下街~天成 18~Feb~2010(四) 大年初五
18~Feb~2010(四)
大年初五
咁啱係忠考復興站落車(上車站一樣)
見時間尚早
趁啲人未食晚飯
所以順道去度小月看看有冇位
我地由忠考復興站行落地下街
一路行去忠考敦化站
上去無幾遠就係度小月
鼎泰豐都係同一條街架
可能時間尚早(5:30PM)
所以唔使等位
剛好有一張六人枱
環境唔錯噃
食落個肉燥麵又唔係特別好喎
放湯會好過亁撈
個魯肉飯仲無乜味道添
個豆腐就唔錯
而個鹽酥蚵仔就最好味
食飽飽就先搭捷運返酒店
放低啲戰利品
休息一陣就出發去"西門町"
係我地酒店祇需要搭捷運一個站就到
好方便
呢度好似香港嘅銅鑼灣
但買啲嘢就好似旺角貨多啲
唔知係咪新年嘅關係
到處都係人
由姨娚女帶路
先去老天祿買咗少少嘢
然後再去港記訂咗貨
訂咗聽日就唔使怕多人
呢度好多旅行團嚟買手信
我買咗綠豆餅同芝士餅
我地訂咗貨聽日先嚟攞
嚟到台灣又點可以唔識白苦瓜汁呢
都唔錯
買完嘢又行咗一陣
本來噚日係劍潭見有啲一人一火鍋嘅店鋪
好想試
但係西門町搵來搵去都無
見呢間好似好抵咁
就入去試下
不過咁嘅價錢真係麻麻
你地睇下
原來台灣人放蟹柳唔會撕去張膠紙架
連膠紙一齊十下十下呀!
好難得
梗係要影下一家四口嘅相啦!
夜晚嘅紅樓好靚
唔知日間會點呢?
姨娚女噚晚上網search
知道西門町紅樓隔離有間85度C餅店
佢遲兩日(20/2)就生日
唔得閒整蛋糕
梗係要送番個蛋糕同佢慶祝下啦
我地買咗八件唔同味道嘅蛋糕
咁樣可以試齊多種口味
放埋一齊咪一個蛋糕囉
hahahaha.................
細妹買咗呢束糖糖花
佢好鍾意架
都係100台幣咋
係九份買的
今日係最後一日去玩 聽日check out咗就買下嘢就上機啦 Day 4待續.....................
聽日check out咗就買下嘢就上機啦
Day 4待續.....................


c: text/html

text:
實不相瞞,真人經歷,唔信可以唔睇
好up dup果啲房仔去過既人都知道果啲地方多數無窗,有都係封住或者長期鎖住,無人會打開,又陰暗又長年不見天日既地方最易有「朋友」逗留,我同佢都有帶佛牌,所以覺得唔會有事.
果一晚佢話肚餓,買左盒燒味飯上房食,最後都無食到,第二朝佢番工好早,嘈醒左我,於是就諗住食支煙先再訓多陣,佢起身當早餐咁食番個飯盒,我其實未訓醒,矇矇矓矓咁無理到佢就訓番.
唔知訓左幾耐突然醒左,成身無力,我以為係未訓醒,諗住再訓番,突然眼尾好似見到門口有人影,想擰轉個頭望真啲,心諗佢番工唔通無鎖番門? 但係竟然成身包括個頭都郁唔到,跟住望到個半透明人影行埋床邊唔知坐低定wu低身,我即時標冷汗,幾經辛苦合埋眼.
矇矇矓矓咁唔知過左幾耐,再睜開眼,仍然係全身無力郁唔到,成身已經係汗濕,望下床上面,個人影竟然坐左係床角面向住我,比我感覺仲要係望住我,不過係一直睇唔清楚五官,突然「佢」扯開我張被,我即刻半身同心都涼一涼,下意識就唸經,唸左幾句我就好攰,洽埋眼訓著左.
再醒果陣全身勁軟無曬力,但終於個身郁到,望左間房一眼之後即刻爬起身拎番個佛牌帶,唔知咩原因個佛牌竟然比條毛巾遮住左,帶番之後再仔細望下周圍,先至發覺我醒果陣張被係完好無損咁蓋住,有啲奇怪果陣比我見到好震撼我既野.
食剩果半個飯盒竟然係打開住放係檯面,而且面向牆角,側邊有支蒸餾水,前面仲有插住菸頭既米缸!! 我頓時覺得頭先所有野都真係有發生過,心入面勁寒之餘當然係點支煙定定驚先,再打電話比男友大鬧佢係咪想害死我,佢初頭仲想話我阻住佢做野,聽我講完咩事 同埋佢留低個「陣」之後,佢都沉默.
事後佢托佢住泰國既呀姨請一個保平安既佛牌比我
文章來源
來源:cocomy.net

robotstxt: allowed

filter: keep


text:
其實真係好討厭同睇到好厭,最後一次評論同埋比你出現喺我嘅Timeline.
其實,而家冇人會講謝霆鋒係謝賢個仔,只有人講謝賢係謝霆鋒老豆.因為謝霆鋒有嘅係成就,唔係老豆.
其實呢個世界肥嘅唔靚嘅但歌好聽嘅唔少,出名嘅有Adele,唔出名嘅有大把黑人女歌手.Adele都肥過,而家都仲肥緊,但佢紅嘅歌係Sky Fall,Rolling in the Deep,Hello,Someone Like You,冇一首同佢個身型有關.大家只會提佢嘅歌聲,好少提佢嘅身型,就算提佢都只係一笑置之而唔會長篇大論講哭崩長城咁講自己有幾Chur有幾大壓力,因為人地唔會賣弄呢樣野,而係賣弄歌藝同實力.
Taylor Swift係靚,但我超討厭佢,因為佢同欣宜一樣,都係賣弄,消費.Taylor Swift唱來唱去都係唱嗰啲少女懷春愛得有幾深分手有幾痛苦嘅歌,但係自己每三個月都換一個男朋友而且仲要攞佢地來寫歌來賣,呢啲就叫做消費,消費緋聞,消費感情(if any),消費同佢拍過拖嘅人.而欣宜就係自己嘅脂肪.你唱你阿媽可能我仲會覺得感動.
呢個世界肥但係成就好高嘅女人唔少.我舊公司一堆老細都係肥婆,但係人地係Director,大家只會提及佢地嘅事業,湊客技巧,談吐,管理風格同埋專業,從來都冇人提及過佢地嘅身型.唔好忘記仲有默克爾同柴契爾夫人,佢兩個磅數都唔少.唔係唔敢提,而係根本唔值得提,因為影響唔到佢地嘅價值.攞住自己嘅身型做藉口,係Loser嘅行為.攞自己嘅身型做賣點,如果用你呢個方法,係更Loser嘅行為.
肥或醜而成功嘅藝人好多,你阿媽都係因為肥所以喺麗花皇宮彈出做咗七公主而紅,點解佢肥會個個都鍾意佢,你肥咁多人唔鍾意你?因為你阿媽攞肥做Advantage,小儀攞矮做Advantage,而你張肥包裝成你嘅Disadvantage然後不停不停又不停地消費搏同情然後話自己好堅強唔介意又乜又盛但係講足五年依然提住, 記返十九幾年前嗰啲冇人記得嘅死亡之吻.冇錯,你講得好啱,你的確唔夠你阿媽做人叻,呢個係人嘅質素同心態問題唔係身型問題.曾志偉外表討好嗎?再近啲,細細粒肥過你,但係啲人鍾意佢.點解人得你唔得?可以反省嚇.有人肥同外表唔靚係討喜,而你係討厭.如果你真係敬業同專業,當你做到曾志偉咁可以做精裝追女仔嘅醜角而得人鍾意,又可以做到韓森呢個同自己形象完全相反但又做得好好嘅角色,當你可以唱到Adele咁冇人再提佢個身形,你先叫成功.以你而家嘅Mindset,仲差好遠,好遠.
最後一點,你想知喺演藝界邊啲人係為咗份表演出色而喺身型上努力?Christian Bale同Woodley Shailene.Christian Bale拍Batman全身肌肉二百磅,拍The Fighter減到130磅得排骨,拍American Hustle增肥有肚腩去返180磅,係三五年間嘅事.Woodley Shailene平時自己肥,但拍親戲佢都好Fit.甚至連Jennifer Lawrence呢個講過誓死唔減肥嘅人為咗拍Apocalypse做Mistique都瘦咗成個碼,為嘅唔係靚而係角色需要. 呢啲喺演藝事業叫專業,叫敬業.而唔係死都唔減然後話人歧視你,要個角色去就你唔係你就個角色,包括舞台上呢個叫歌手嘅角色.
老老實實,我之前八年我真係冇討厭過你,我真心真意地覺得你唱愛回家好好聽,好舒服,好自然,唔做作.直到今年,你又攞返出來講,講自己有幾痛苦,講自己掙扎得幾辛苦,講自己有幾受害,係你親手抺殺咗自己喺歌藝上得到嘅認同.如果你好似Adele咁專心唱一啲同身型冇關嘅歌,不停地唱愛回家呢啲咁高質素嘅歌,而唔係去唱Taylor Swift嗰啲咩Shake it off同Twenty Two,我諗你嘅成就不只於此.
古語有云:人被侮必先自侮之,完完全全Apply落你身上.唔該,真係慳返,腳踏實地做實事,拜託.我唔想每次見到你上新聞都係吐苦水搏同情,因為真係好煩,好討厭.
就係咁.希望唔好再見.
文章來源
來源:cocomy.net


text:
近呢十幾年遊戲業發展得愈來愈好,當中有好多作品都以故事吸引見稱,遊戲嘅世界觀好多時都會成為遊戲迷追捧嘅要素同原因.所以呢排愈黎愈多電影製作公司向遊戲廠借鏡,將經典又或者膾炙人口嘅遊戲系列改篇成電影.雖然好多改篇出嚟嘅成品好多都甩皮甩骨,但係間唔中都有一兩套係OK,玩家收貨嘅程度.Ubisoft 早前就開拍《刺客信條》系列電影,仲請到年青版磁力王Michael Fassbender出演.套戲收唔收得就未知,不過Ubisoft 睇嚟已經準備好推出一系列遊戲電影,而今日更公佈咗早前大受歡迎嘅遊戲《Tom Clancy: the Division》電影版嘅角色人選.
主角方面,會由出演過《星際啟示錄》同《火星任務》嘅Jessica Chastain,以及《斷背山》,《波斯王子》主角Jake Gyllenhaal擔任.故事方面就會主要描述災難,愛情,友情,背叛同英雄主義,唔多唔少都令有玩開《Tom Clancy: the Division》嘅朋友產生共鳴.不過遊戲改篇嘅電影都真係好睇主角帶唔帶到本身遊戲味道出嚟,Jessica Chastain之前都做過唔少科幻題材而大受好評嘅電影,Jake Gyllenhaal之前亦因為《波斯王子》而聲名大噪,相信兩位一定可以為電影版《Tom Clancy: the Division》帶來火花!


text:
姓邊的好聽的男孩名字有哪些呢?名字對人的一生是至關重要的,它在見面之前就已經決定瞭別人對你的第一印象,而且在漫長的人生裡,還無數次地暗示著你自己對未來的判斷,因此給孩子起名,一定要慎重,那姓邊的男寶寶該取什麼樣的名字,下面姓名網為大傢介紹,姓邊的好聽的男孩名字!
姓邊的好聽的男孩名字
邊振江 邊浩清 邊標 邊沁淑 邊孟蟠 邊傢樂 邊恩其 邊科 邊子鈺 邊政 邊安然 邊青子 邊江安 邊佳琦 邊宇邏 邊曉瑜 邊藝馨 邊雨桐 邊浩嚴 邊智嗔 邊曦予 邊琬鈴 邊坡 邊雨琪 邊貝欽 邊梵州 邊馳 邊元暉 邊藝圓 邊思蕓 邊保昕 邊榮傑 邊鈺蓮 邊慧雯 邊子弈 邊絹 邊輿彤 邊大山 邊湘雲 邊奕慶 邊靖禎 邊葦 邊婉研 邊世翔 邊宇軒 邊子俊 邊鐵鋒 邊鵬勇 邊夕愛 邊釗桐 邊定生 邊鑫寶 邊伊濠 邊秋衛 邊而曼 邊傢瑞 邊一齊 邊海琬 邊雅逸 邊曉萌 邊輝輝 邊春明 邊心沂 邊文廣 邊月 邊多拉 邊雨欣 邊博雨 邊惜緣 邊湘君 邊奕雲 邊嘉韻 邊國邦 邊衣谷 邊楚楚 邊耀燁 邊澤平 邊良鋒 邊毓祺 邊寶奇 邊鐸華 邊儷煊 邊旭如 邊瑋林 邊乙乙 邊元辰 邊蕓靜 邊鈺昕 邊焉 邊含光 邊鑫兆 邊剛 邊展暢 邊藝竟 邊姝雅 邊葆明 邊嘉矍 邊嘉瑞 邊飛 邊傲然 邊鈞禹 邊凡勹 邊衍 邊紅斌 邊惠鑫 邊衡偉 邊銘禹 邊忍 邊杭雨 邊銳瀅 邊鴻尉 邊慎海 邊赫元 邊朗 邊發軼 邊雅兒 邊依妮 邊楊枷 邊琛琪 邊恩茜 》》還是沒有找到滿意的名字?不妨問問大師.
邊羿杉 邊幼賢 邊汀雍 邊冰堰 邊鴻羽 邊璐 邊志豪 邊瀟聰 邊琪冰 邊刖蕓 邊冬冬 邊秋麟 邊廣銀 邊微微 邊宸昕 邊鵬 邊風禾 邊畫 邊海浪 邊象彬 邊全尹 邊子舒 邊友翔 邊箐蔓 邊依笑 邊宇航 邊維吣 邊飛 邊文智 邊琰諄 邊沐靈 邊小鳳 邊柯妤 邊釋心 邊瑞陽 邊亦柔 邊君傑 邊志祁 邊和弘 邊傢珂 邊軼梵 邊莫田 邊韻惠 邊為安 邊春彩 邊芳名 邊蘭國 邊鼎豪 邊禦禮 邊澤業 邊巧華 邊俊明 邊揚旋 邊振寧 邊夕鶴 邊鈺玫 邊逸楓 邊旺財 邊石欣 邊小育 邊清平 邊忠心 邊欣榮 邊裕蕉 邊遠東 邊碧莎 邊昊生 邊筱馨 邊惠桃 邊廷蓮 邊幸禪 邊小遠 邊新華 邊恩起 邊體龍 邊張沁 邊辰斐 邊子立 邊昊青 邊鵬晨 邊眾博 邊尚承 邊采青 邊奕修 邊顏濱 邊潮 邊十六 邊夢璇 邊沐春 邊穹宇 邊浩強 邊搌華 邊晟愷 邊國演 邊敏姬 邊瑾涵 邊均 邊秀慧 邊樹寶 邊迪夫 邊煒酃 邊魏彭 邊虹霖 邊嘉俊 邊正東 邊雪峰 邊榮騰 邊芷菁 邊權孫 邊涑先 邊熙曉 邊錦程 邊淑秋 邊哲海 邊可源 邊均湖 邊幻 邊銀銀 邊其海 邊濼歡 邊薇帆 邊鬱涵 邊至暄 邊凡 邊中平 邊中茗 邊利吉 邊夢菲 邊萌萌 邊峻 邊嘉良 邊曉偉 邊立評 邊傢樂 邊玉嫦 邊韻蕾 邊博騰 邊安和
邊賾印 邊東源 邊亦萱 邊詠蕊 邊劉松 邊梓洛 邊述聖 邊瑞禹 邊嘉惠 邊紫菱 邊宗立 邊揚豪 邊小杉 邊雯雯 邊四 邊琰顏 邊添緣 邊倬煥 邊世軍 邊秋羽 邊宇章 邊晨林 邊運 邊牲畜 邊序鑒 邊天呈 邊德木 邊博汶 邊學龍 邊憶深 邊亞雯 邊健超 邊境紫 邊名輝 邊智浩 邊大尉 邊柯任 邊世雄 邊文范 邊新宦 邊慶羽 邊世軒 邊曉鱗 邊曉薔 邊東足 邊舜兵 邊奇 邊浩鋒 邊睿茗 邊改鋒 邊娃 邊益智 邊浩成 邊緣淼 邊光陽 邊明敏 邊槐合 邊子勛 邊肛 邊桂葉 邊曙鵬 邊子澈 邊得宗 邊瑞清 邊艾芹 邊思貝 邊向東 邊志碹 邊水 邊詩琦 邊楚漢 邊建林 邊森林 邊衛民 邊城瑜 邊雨博 邊丹 邊紅羽 邊梭燁 邊芳禮 邊才 邊曉瀾 邊蘭溪 邊慶 邊永純 邊毅 邊維鐘 邊心鶴 邊軍成 邊廣榮 邊志然 邊灝 邊嵐平 邊天傑 邊冬晨 邊立新 邊兒童 邊夢珂 邊志樂 邊鐸恒 邊中秋 邊如茴 邊小軍 邊高賢 邊雨辛 邊淳海 邊瀅至 邊育熙 邊文邱 邊若南 邊巍峰 邊剛柱 邊諺閔 邊欣 邊思婕 邊豐雨 邊婉童 邊智剛 邊傢淵 邊慶義 邊圓圓 邊文浩 邊小齊 邊中昱 邊思壯 邊崇埴 邊文樂 邊音夫 邊延俊 邊明越 邊睿子 邊勤峰 邊宜韜 邊唯 邊堯 邊銘善 邊鬱晗 邊傢友 邊啟光 邊琪 邊瑾 邊姚 》》還是沒有找到滿意的名字?不妨問問大師.
一, 姓氏起源
1, 商代有諸侯國邊國(今地不詳),為伯爵,稱邊伯,其後以邊為氏.至周王朝時,有大夫亦名邊伯.
2, 出自子姓.周朝時,宋國國君的兒子名城(一名禦戎),字子邊,其後世子孫便以邊為姓,成為邊姓一支.(責任編輯:八字免費算命網)


text:
講開360嘅相機,一定會聽過Richo Theta S,OZO同Insta360喇,整係講香港都有好多人用Theta S同Insta360 Nano,其實影出嚟已經唔錯,但要影到4K或以上嘅靚畫面就要比多啲錢喇,好似OZO咁賣成三十六萬港紙,真係唔係人人買得起,至少小編唔得先喇嗚嗚~
但而家有好消息比各位!就係Insta360將會喺今年推出以六個獨立嘅鏡頭組合而成嘅Insta360 Pro,可以拍到8K resolution 360片嘅相機!每個獨立鏡頭都有f/2.4 光圈比你可以喺較暗嘅地方都影到靚相.影完嘅相可以比你save做RAW format 兼可以支持HDR比你睇到啲細節位同keep住個quality!拍片嘅話就可以揀H.264 或者 H.265 format,就算你壓縮個file size都唔會令你條片走樣!
呢部野唔只係鏡頭吸引,當你用佢嚟拍360片有8K,每秒30格不特只,你仲可以用佢嚟拍slow motion,有成100fps仲支持到4K添!如果你想用佢嚟拍360 time-lapse都得!我諗有好多人都會中意一邊行一邊拍片,記錄一下生活咁,但一般都會遇到鬆郁蒙嘅問題,呢部Insta360 Pro最正正子嘅就係有stabilizer,咁就唔會令你拍出嚟嘅野好似地震咁喇!
好!講完拍片,我地講下影相喇!好似頭先小編咁講,佢可以喺低光嘅情況下影到相,日頭唔會爆光不特只!仲可以比你影到6K 3D 360相同片!用佢地個app就可以比你實時接合,唔洗翻到屋企先知自己影成點!但注意嘅係如果拍嘅相/片係4K以上就無得實時接合㗎喇.
除咗一般嘅用家會接觸到嘅function以外,呢部神機支持到Andriod同埋iOS機以Wi-Fi或者4G嘅方法比你喺Facebook,Youtube,Twitter做360 Live!以家咁興做Live,真係居家同居office必備㗎!
講咗咁耐,係時候要講下佢夠竟賣幾錢呢?佢嘅定價為3000美金,圍翻起都係兩萬三港紙,算係咁㗎喇!點解佢咁平但又咁勁揪?無錯!識野嘅人都知佢其實係內地牌子,相比起Nokia OZO,淨係講牌子都有啲差距嘅,但老實講佢有質素就得喇!
呢部Insta360 Pro會喺今年內推出,大家遲下可以上Amazon度買!有咩消息小編就會第一時間update㗎喇!
(資料來源:DigitalTrends)


text:
甘耐以嚟Jikmine都被誤認爲係一家集運公司或者係做代購,其實關注開我哋嘅朋友都知道,我哋係海外網購資訊分享平台,我哋希望可以教識大家點樣自己係外國買嘢,同埋分享一d著數嘅,或者最近好Hit 但香港買唔到嘅產品畀大家,作為一個分享平台,我哋會保持中立.所以我哋一直保持唔代購或者團購.
所以今日我哋嚟講解一下,集運.
近年嚟,網購真係越嚟越盛行,而且越嚟越方便.有時候有d朋友覺得香港咩都有,洗乜係外國買,網購最開頭嘅時候就唔被人睇好.不過時代在變,香港都唔係以前嘅香港,網購更加唔係以前嘅網購.呢加你想買淘寶?無問題.淘寶官方自己就有同速遞公司合作,用集運運落嚟.甘如果想係外國買嘢呢?例如日本,韓國,美國同歐洲,想買嘢要點?其實一樣有集運.只不過呢d集運公司一般都唔會同商傢合作好似淘寶甘,而係要你自己進行操作.仲有一個觀念就係香港都係購物天堂啦,已經冇關稅,甘都比其他地方貴?其實呢個觀念真係有d過時,因爲購物天堂已經唔係畀天堂裏面d人買ga la.Anyway,其實外國賣嘅嘢好多時都比香港平,你睇Jikmine平時d post就可以感受到啦.
言歸正傳,講翻集運.海外嘅集運同平時淘寶集運其實大同小異,因爲都係為咗平,所以將好多嘢集合埋一齊再一次過運翻香港,所以叫集運.具體流程就係,集運公司會提供一個外國地址畀你,你將你件貨寄到呢個外國地址,然後佢哋一次過幫你運翻嚟,而且運費會平好多.就好似你寄d嘢去你外國朋友屋企等佢哋幫你寄翻嚟,道理係一樣嘅.雖然呢個“朋友”要收錢.
集運同代購同團購嘅分別?
首先我哋要理解一下海外購物嘅相關流程:
係網站挑選心儀嘅貨品—>落單—>寄到集運—>集運幫手運返香港—>到港提貨
一般係外國買嘢都係呢幾個步驟.
跟住落嚟就講下集運,代購同團購嘅分別:
代購\代訂,顧名思義就係代買,一般你只需提供貨物嘅連接,樣貌,大細等,然後代購就會幫你落單,當然佢哋會根據一定規則收取相應酬勞.然後你就等收貨即可.
團購,往往就針對某個網站或者某種商品,進行集體購買,一般可以節省一d運費,不過當然要收取相應報酬.
一般代購或者團購就係你負責畀錢,然後就等收貨即可.不過其實佢哋好多時都係通過集運將件貨運返香港,只不過係你哋畀額外嘅費用等佢哋幫你做曬落單之後嘅所有步驟.
但係集運,其實係一種運輸方式.不過你用集運自己買嘢,就係代表你自己係一條龍從挑選自己心儀嘅貨物開始,到落單,寄到集運地址,最後自己係香港收貨.一個人做曬所有步驟.當然自己動手肯定就唔洗收取相應報酬啦.:)
所以其實Jikmine 就係教你點樣用集運,然後自己購買外國商品嘅一個平台,當然大家仲可以係到分享大家嘅經驗同心得.
集運同代購同團購好與壞
代購&團購嘅好處:
- 方便,唔需要自己做d咩,齋畀錢就得
- 如果件貨出現問題,往往都係由佢哋進行溝通,唔需要自己麻煩,風險相對低
- 可以一兩件甘買都得,唔需要為運費單擔心
- 有部分網站需要使用當地信用卡購買,或者當地Ip 地址先可以到達網站,如AF 等,但係一般佢哋都有方法解決呢個問題
代購&團購嘅壞處:
- 價錢貴,食水深,匯率差
- 唔可以控制即時落單,可能等佢哋落單嘅時候件貨已經賣曬,或者升咗價.有時候甚至冇落到單,但又唔同你講,隔咗幾日先話翻你知
- 唔準時,唔知道準確時間幾時收到件貨,有時候話下個禮拜收到,點知諸多借口拖足你幾個禮拜
- 時效長,有時候因爲好多人一齊訂,所以即使件貨翻到香港都仲要分貨
- 安全性較差,有部分商戶要求一次過付款,走咗佬都耐佢唔何
- 選擇少,往往佢哋都係齋做某幾個網站,或者某幾種商品
- 有機會收到流嘢,以次充好,因爲始終都係假手于人
使用集運嘅好處:
- 想買就買,唔需要等人,隨時落Order
- 明碼實價,幾多就幾多,唔洗擔心畀人呃,或者買到流嘢
- 自己控制時間,中意幾時運翻香港,幾時去攞都得
- 完全享受所有優惠,如信用卡積分,網站優惠等
- 部分網站唔支持直運香港,必須寄往海外地址
- 運費相比起直運運費低相當之多
使用集運嘅壞處:
- 所有流程需要自己處理,需要一定時間
- 如果貨物出現任何問題,需要自己承擔同處理,例如貨物有瑕疵,發錯貨,或者集運整唔見咗件貨,都需要自己一力承擔
- 部分海外網站,唔接受香港信用卡付款,或者係集運地址作為收貨地址,如AF,Hollister,Coach等
- 有部分海外網站需要購物到一定金額先免美國境内運費,冇人同你分擔
其實最後分享下Jikmine嘅個人意見啦,究竟係用代購好,定係用集運自己買好?經過我哋個剖析,大家都肯定有自己嘅選擇.不過Jikmine 就一向傾向於自己用集運買.主要因爲有時候係外國買嘢就係為咗慳多d,買得比香港平.但係好多時代購嘅收費就真係貴得有d離譜,分分鐘同直接係香港買差唔多價錢,而且仲要等.團購選擇又少,而且收貨嘅周期又耐.雖然用集運買都有一定風險,不過起碼死,都係死係自己手上啊嘛.上述為個人心得,如果有唔同意見歡迎留言指導同交流.
Jikmine.com作爲一個海外網購資訊分享平台,我哋定期都會有d經驗嘅分享,今次分享到呢到.下期會應Fans嘅要求,分享一下究竟點點用集運嘅具體流程.多謝關注.


text:
判年長保安坐監真係唯才是用喇!
一個七旬老伯為咗要自力更身唔攞綜緩而去做假身份證報細年紀申請保安牌,老伯由08年開始申請到保安員資格到前年為止工作咗起碼5年,期間仲得到三次警方嘉許,不過被揭發用假身份證報細數之後,警方就由嘉許變成控告老伯偽造文件,以欺詐手段取得金錢利益等罪名.
案件由著名出位法官李唯治主理,判決為唔洗講人情,要坐4個月監.李官判決一向被受爭議甚至惹惱唔少市民,當然亦包括我在內,不過我認為成件事荒謬嘅地方唔只係李官嘅判決.
首先我想問咩先為之「以欺詐手段取得金錢利益」呢?一個人返工有做野,有付出然後得到金錢利益咁叫欺騙咩?警方仲要三次嘉許佢,咁唔係肯定咗佢嘅工作表現咩?除非依家警方自己走出嚟話佢地嘅嘉許唔係睇工作表現而係睇年紀喇.
大家再睇一個對比可能會更清楚咩叫 「以欺詐手段取得金錢利益」,就係有啲人返工唔做野呃糧出,例如係推野俾人做自己就扮做野,係立法會開會瞓覺睇丁圖果啲契弟,依啲寄生蟲咪係呃飯食囉,依啲咪「以欺詐手段取得金錢利益」囉,睇完依個對比大家應該有更清楚嘅概念吧!
阿伯用假身份證的確係犯咗法,但係做咩阿伯要明知犯法都走去攪啲咁野呢?就係因為依家嘅保安發牌制度係唔會發乙類牌照俾65歲以上人士因而令到佢地只可以係單幢式大廈工作,結果因為工作機會少咗好多而引至好多年長嘅保安失業,阿伯驚失業要攞綜緩就去咗做假身份證方便搵工.做咩要攪咁大門檻俾65歲以上人士做保安呢? 政府唔係成日賣廣告話「不論年齡,唯才是用」咩,做咩政府依個發牌政策係一刀切用年齡設定某個工種上限呢?點解唔係由保安公司自己決定返邊個適合佢公司個位呢?依啲咪政府講一套做一套囉.
今次老伯被判監李唯治的確係做咗個麻木不仁嘅劊子手,不過問題根源始終都係依個發牌政策好有問題,有關嘅勞工團體係咪應該要做返啲野呢?


text:
我係一個前保險從業員,而我知道好多人都話我係保險佬,高級神棍,衣冠禽獸.不過我呢個衣冠禽獸,對於呢行,有啲啲嘢想講.
入行即斷六親
對我而言,所謂「入行無朋友」呢句嘢都好睇份人,斷六親就多數言過其實.通常講入行斷六親嘅,多數都係份人裏裏外外都對「開單」表現出野獸般慾望嘅行家,自己入咗行後,約人嗰陣聽見人哋答句「唔得閒,下次先」就話人哋歧視你做保險,實在諗太多.講真,如果你份人本身就係太aggressive,畀人覺得成日「猴」住喺你啲親戚朋友身上開單嘅話,相信就算你唔係做保險呢行,你嘅朋友都唔太多.
真正要詮釋「入行無朋友」呢句說話嘅,應該咁講,係「入咗行就再無乜新朋友」,對於新認識你嘅人聽到你做保險,多數都會對你敬而遠之,驚你搵佢著數嘛.唔知幾時開始多咗一班為求開單不擇手段嘅業界害蟲,好快呢個社會就標籤哂所有保險仔做高級騙徒,但其實呢行真係仲有啲只求賺少啲等時間鬆動啲可以照顧小朋友或者屋企人,或者畀啲時間自己追吓夢咁,但求本住良心有些許收入,而唔係個個都為咗賺大錢哄身邊每一個人落搭.
富二代玩哂
唔好以為富二代肯出嚟打份保險工就叫自力更生,多數富二代都有極有利嘅社交圈子,隨便就數到幾個咩開餐廳呀,開咩咩公司呀嘅Uncle X或者Auntie Y咁,跟住接哂呢啲世叔伯嘅水險火險做就爆數做Top Sales,對於佢哋嚟講咪又係做吓啲文件嘢又有錢收,仲輕鬆過以前去外國讀書寫paper.
講到唔靠屋企人咁,頂多咪父母唔會直開單畀佢做,但身邊嘅世叔伯都好識做,而且比較相信一個有錢仔多過唔知乜頭乜路無後台嘅阿水,一班好努力搭幾廿條路去識呢啲人哋世叔伯嘅阿水,sell完一大輪,花幾多幾多日去準備資料去傾,點知客仔一個屈尾十就搵咗無付出過啲咩努力嘅世姪簽單.
Top Sales?得啖笑.
借糧制
如果你係Fresh grad畀人哄入行,我諗你多數都會聽過「借糧」呢套系統,而呢個,可以話係做咗廿幾年人以嚟,本人人生做得最錯嘅決定.
剛畢業,手頭無錢又要返工的確好難生活,亦好難堅持喺保險界度打滾太耐,所以保險公司就諗咗呢條橋出嚟繼續哄你入行.大家都知保險理論上係無底薪,但公司就出咗啲借糧制度,允許你每月拎幾千蚊底薪,而你還嘅方式就係同公司對數.如果你拎咗$5000底薪,每個月就要跑返起碼三倍嘅數畀公司.你嘅上司會畀無限大嘅壓力你,因為你嘅底薪係會喺上司度扣,試問佢又點會由得你拎完底薪又表現低迷呢?你唔好以為自己其中一個月跑爆數就有錢分,一日你仲係拎緊底薪,你今個月跑突嗰啲,咪撥落下個月囉.點解?同我哋平時sell你哋嘅時候講嘅道理一樣,「今日唔知聽日事」,你今個月爆箒,但如果你下個月唔爆,咁公司咪蝕囉,所以你爆嘅,我keep住,直至你唔玩借糧呢個遊戲勒,你就有機會賺多過你筆底薪喇.係咪好勵志呢?
結果我喺呢個制度下萬劫不復,好辛苦先爬返出嚟,希望同企圖入行嘅你哋講聲,千祈唔好重蹈我嘅覆徹,我試過,真係好難受.
奉勸各位,你有路數嘅,的確入呢行就純粹當多筆額外收入,但唔好淨係聽人講呢行嘅好嘢就入行.始終呢行個名,而且畀好多人玩到負面哂,入得行,你就要抵得住人哋嘅眼光.你可以好有野心,但唔該唔好太不擇手段,因為呢行,始終仲有真心想做好呢份工嘅人,要同你哋榮辱與共.


text:
功夫
想搵呢個詞嘅第啲意思,睇下(功夫 (搞清楚)).
功夫係由打交發展出來嘅運動.功夫同打交唔同之處,就係每一套功夫都好着重搏擊嘅技巧,有一定招式同埋好多技術串連其中,要有攻亦有守,可以見招拆招,呢啲都需要練習先會成功嘅;而打交係完全唔使章法,唔使講技巧,總之你一拳我一腳,打贏打輸就要睇吓邊個夠體力頂得住嘞.
練功夫一定要練基本功,因為功夫講求體力好,馬步穩,起手有勁.作為功夫嘅基礎,基本功係需要經常練習,有咗健全嘅基本功,甚至可以發展出自己嘅一套獨門功夫.
嵩山少林寺被譽為功夫嘅發源地,自古有句說話叫做「天下武功出少林」其實並冇誇張,因為少林主張每種功夫都要由最根本練起,冇根基自然唔會有更高更深嘅武學.佢哋除咗提倡修身之外,修心養性亦都係練武之人要學嘅好重要一環,所謂招由心生,仁者出手留三分,惡者出手不留人,以武救人,或者以武害人,就要睇練武人嘅心性係點囉.
更高層次嘅功夫嚟講,除咗馬步起手之外,好多時重要講求眼明,耳聰,手快,步靈,甚至要以心感招;而功夫重會分好多唔同嘅打法,關於用手腳嘅有拳法,爪法,腿法,重有借助外物嘅好似劍法,刀法,棍法,槍法……等;每套功夫都有佢嘅長處,都有佢剋敵嘅利害,所以功夫呢門學問其實真係好博大精深.
今日練功夫嘅人旨在用嚟強身健體同埋自衞用,絕對唔主張撩事鬥非,門派與門派之間亦唔會再有門戶之見,開心見誠咁論武;而且間唔中重會有國際性嘅武術比賽畀一眾嘅練武人聚首一堂,展演所學嘅武藝.


text:
Saturday, 9 August 2008
RPG 玩家恩物
我一向都係打 RPG 大. 當然, 好多其他類型o既 game 我都鍾意玩, 例如早排打 MGS4, 就好鍾意, 真係一個非凡o既經歷. 不過, 最吸引我o既, 始終都係 RPG. 不過, 我真係要講, 到而家為止, 幾部新o既遊戲機已經出咗幾年, 但係都仲未出過一個真正好o既 RPG.
XBOX 360 有好多所謂 "RPG 大作", 但係老實講, 我覺得全部都係垃圾. Blue Dragon 由故事到角色性格都非常幼稚, 係得畫面夠清, 實在冇乜可取之處. 至於亦將會喺 PS3 上推出o既 Eternal Sonata, 亦係麻麻. 雖然畫面唔錯, 配樂出色, 但係故事極差, 無無謂謂走來走去打怪物, 好無聊, 對白又寫得悶, 周不時由 d 角色講成半粒鐘獨白, 悶過聽道. 開始幾粒鐘, 覺得其中一個角色係蕭邦都幾過癮, 但係其實玩落就知呢個 idea 好無謂, 因為佢係蕭邦同故事無關, 而每個 chapter 之間加插講關於蕭邦生平o既片段亦係無謂, 同故事主線無關. 基本上, 蕭邦喺呢隻 game 入面只係一個用得好差, 令人失望o既綽頭. 至於最近雷聲大o既 Lost Odyssey, 亦係令人失望之作. 人物設計雖然出自名家, 但係其實除咗主角同佢老婆之外, 個個都好Q醜樣, 奸角又冇型. 雖然用成四隻 DVD 咁多, 但係其實畫面都唔係好靚, 只算普通. 而最大問題又係故事, 唔夠吸引, 幾位主角亦魅力極低, 我咁鍾意玩RPG都冇動力玩到尾. 呢幾隻所謂"大作", 比起PS2上面畫面差幾倍o既正 game 如 Shadow Hearts 2, Xenosaga 1 + 3, 真係天比同地比. 畢竟RPG就係要有好故事, 好角色, 對白寫得好, 唔係就點搞都係爛 game.
講返主題. 我發覺, 雖然我有 360, PS3, wii, 但係最近最多好 RPG 俾我玩o既係 PSP!!! 有兩個原因點解 PSP 係 RPG 玩家恩物. 首先, 可以喺 PSP 上面玩返 PSone d 舊 game. 而家我就玩緊之前成日聽人講, 但係未玩過, 而家俾人炒到成舊水一隻二手正版 game o既經典, 幻想水滸傳2, 仲要係英文版, 唔係日文, download 就有, 唔使買. 而家我只玩到一半咁上下, 但係真係好正, 故事刺激, 幾位主角之間關係有深度, 好想玩落去睇佢地結局如何, 論故事質素, 比起其實水準亦相當高o既幻想水滸傳5 仲有過之而無不及, 好玩過而家 360 上任何一隻 RPG 幾倍. PSone 有好多有質素o既 RPG, 仲有 Xenogears, FF 7-9, Vagrant Story, Legend of Dragoon, Chrono Cross, 只係翻玩都有排玩.
第二, 其實有好多好o既 RPG 只有日文版, 冇英文版. 但係, PSP 有好幾隻 RPG 都有漢化版, 例如英雄傳說 5 同 6, 我玩完水滸傳2 就會開始玩. 相信遲早第 6 集亦會有漢化版. 真係多 RPG 到玩唔切.
1 comments:
- Peter Huang said...
-
在搜尋德永英明的歌時,來到妳的blog,首頁也有RPG介紹,這兩點跟我相符,所以拜讀妳的文章,禮貌性感謝妳的文章.另外妳的照片很美...這是由衷的稱讚!
Peter Huang
- 30 August 2008 at 12:16


text:
早排提過譚劍…去過佢網站,係佢個留言冊寫左幾句野… 竟然收到回覆,不過令我覺得最得意既係.. 佢又係開始玩緊 Linux .
譚劍呢個名最早應該係係新雅兒童故事創作比賽 - 科幻組中知道.我有段時間每年都有買個比賽既得獎作品集,譚劍係呢個比賽既常客,仲係最後一屆以『黃昏的人』囉左冠軍.個比賽停左之後,比較少機會見到佢既作品.不過上年回歸之後幾日,突然係書報攤見到叫『虛擬未來』既書,作者寫住係『譚劍』.當時都唔係太記得邊個打邊個,只係記得譚劍應該係最後一屆新雅比賽既冠軍定亞軍.Anyway.. 點都好.. 都係香港少有既科幻小說作家,咁就買左返屋企.一開始就因為 張系國既序而先煲完『斷章』,其他搞到最近先得閒睇番晒.
『斷章』可謂我讀過譚劍所有作品中最喜歡既一個.故事係過主角同佢班師兄弟由細到大一路都被佢地師父迫去練劍,但只有主角最用心,因而招其師兄弟妒忌,最終引致大家為爭奪劍譜自相殘殺而死剩佢一個.但係主角發覺一切切都只係佢地師父一手安排既測試.當時地球因為核戰而變得唔可以住人,佢地師父想籍劍去選出一個人同一位一早安排好既夏娃一齊返去地球,喚醒係地底冬眠既人類,共同重建地球,成為眾人的救世者.不過主角痛恨其師父既擺佈,今佢同一齊長大既師兄弟自相殘殺,對所謂故鄉既地球亦無感情.結果佢將太空船同夏娃毀滅,選擇孤獨地留在他出生的星球,『創造』真正自己的命運.
個結局真係好震撼,主角既選擇無疑係一個死路.無論佢點『創造』命運最終都逃不過孤獨終老人類滅絕既結果,反而乖乖咁接受安排同夏娃返回地球做救世者先係唯一生路,但主角仍然作出呢個咁『愚蠢』既決擇.究竟人生存係世上係為別人定係為自己而生?
Share It:


text:
周永康要入的應是民建聯而非學聯
覺唔覺叫得周永康嘅都係人渣中嘅人渣?
古今中外我未見過一場仗嘅將領係會故意推自己嘅將士去死,而原因係純粹為咗「證明」一啲道理.
香港個位周永康就做到啦,呢鋪真係奇情過《火鳳燎原》,曹操你叻極咪最多識玩「濮陽練兵」,我地康哥玩嘅係「龍和銷兵」;賈詡用嘅「公子獻頭」一次都係一個頭啫,我地康哥嘅「公子獻頭」一嚟就推幾千個頭送上去比警察扑,最緊要嘅重係全部於現實上演而唔係漫畫老吹橋段,陳某你就認輸啦.
大家當日包圍政總都係拎個真心出嚟升級,就算結果如何失敗不堪都唔會有人苛責學聯,畢竟眾所周知升級行動無異於以卵擊石.但呢個想法只係建立於「學聯都係真心升級」嘅前提上,如果一開始就希望失敗,並想以失敗為退場藉口嚟呃市民到場進行升級,情況就完全唔同,有句說話講得好好,「千祈唔好呃人,因為你呃得到嘅都係肯信你嘅人」,學聯同周永康,你地呃完呢次,下次可能仲有人比你呃嘅,因為天下傻仔何其多,但肯定冇上次咁多人囉.
OK,其實呃人都唔緊要,呢啲嘢大家在心中咪算囉,但你可唔可以唔好懶醒上電視訪問大談行騙心得?咁叫啲比你呃咗嘅苦主情何以堪?塊面要擺去邊?比啲街坊指住笑係咪你周永康負責?我已經想像到啲藍絲群組而家講緊啲咩嚟抽水.
有人話民建聯最無恥,有人話民主黨更無恥,計我話民建聯加民主黨都唔及周永康一個人無恥.人地譚耀宗上電視比記者串都尚且會以笑遮醜,你周永康上電視直認出賣群眾,都竟然仲可以帶住一副「我係為你地好」嘅誠懇面孔,我真係頂你個「懇樣」唔順.
如果民建聯仲想保住「最無恥」呢個寶座,我強烈建議宗仔要係周永康完成學聯秘書長任期後將佢招攬過嚟,此子係不世出嘅政治人才.


text:
土耳其卡巴
土耳其卡巴(粵拼:tou2 ji5 kei4 kaa1 baa1,土耳其話:döner kebap,字面指「氹氹轉烤嘢」),通常習慣就噉叫卡巴,係一種氹氹轉烤嘅羊肉,牛肉或者雞肉切落嚟,加上配料而成嘅一種土耳其嘢食(Turkish cuisine),亦都係一種卡巴串燒.有人將卡巴同沙威瑪(shawarma)同 Gyros(Gyros)相提並論,因為幾種都用類似嘅肉類製成,但實際嘅做法同形式上就有啲分別.卡巴通常係似三文治或者用比得包(Pita,一種中東盛行嘅扁麵包)包住嘅;而沙威瑪就用墨西哥薄餅(tortilla)夾住(但兩個嘅分別逐漸變得模糊).至於Gyros 係用比得包夾住.三個嘅餡料都有好大嘅分別,Gyros 嘅餡料變化唔大,而卡巴及沙威瑪亦有唔同餡料嘅變化,有各種嘅沙律材料好似紅蘿蔔同紅椰菜等,亦可以用薄荷,而醬料亦有唔同嘅配搭,甚至可以揀辣椒汁.
目錄
歷史[編輯]
18世紀嘅遊記中,卡巴係指一種嚟自安那托利亞嘅菜式,主要材料係將羊肉用會郁動嘅棍叉住,並放喺爐上燒烤.喺傳統上,呢個菜式係將羊肉,飯同一種加咗牛油同青胡椒嘅辣汁一齊上碟嘅.
而卡巴嘅原形係「Oltu kebab」,到而家仍然喺唔少土耳其嘅城鎮中見到.「Oltu」係喺Erzurum附近嘅一個土耳其小鎮.而原形係將肉打橫燒同削嚟嘅厚肉片,用L字型嘅(Oltu shish)棍叉住嚿肉來燒.而現代卡巴雛型就係喺19世紀土耳其發明嘅布爾薩.
今時今日,卡巴通常係好似三文治噉用比得包夾住嚟食,噉樣嘅食法早喺1960年代始於伊斯坦堡.而家喺世界各地都可以食到卡巴,近排係喺1971年嘅德國柏林發明嘅,佢係將原本嘅卡巴改良,加上多啲沙律及醬料,以求更適合德國人嘅口味.由1980年代開始,卡巴就成為德國最流行嘅快餐嘢食.
材料同整法[編輯]
卡巴嘅烤肉片有羊肉,牛肉或雞肉,但由於卡巴源於土耳其,作為一個伊斯蘭教國家,唔會用豬肉做卡巴嘅材料.而喺發生瘋牛症事件過後,亦曾經用過烤魚作為卡巴嘅餡料.而一個典型嘅卡巴三文治係烤肉片,再加上生菜同土耳其麵包而成.而醬料可以揀辣醬,蒜味酸奶同香草酸奶,而喺某啲地方,更有用羊奶芝士作為餡料嘅.
至於烤肉片嘅製法,就有下列兩種:
- 最正宗同普遍嘅方法係將一片片嘅瘦肉片叉喺一支垂直嘅棍上,好似個圓柱體噉,然後放喺紅外線爐邊煮,偶而會有啲蔬菜,如番茄,洋葱等放喺肉棍上,以蔬菜嘅汁液保持肉片嘅濕度,減低燒燶嘅機會.
- 而有啲平價嘅舖頭就將已調味嘅肉片及免治肉撈埋一齊,放喺普通嘅爐上燒烤.而呢個方法唔獲得鼓勵,而德國更有條例限制免治肉嘅含量,唔可以超過總數嘅60%.
而由烤肉串切出肉片嘅方法,都有兩種:
- 傳統嘅係用一張又長又尖嘅刀將肉割落嚟
- 用有圓型刀片嘅電刀,將肉片切更薄,可切出更多塊.
世界各地嘅卡巴[編輯]
卡巴現今喺歐洲,加拿大同唔少其他嘅大城市盛行,而大多都係以德國改良嘅卡巴為主.而喺唔少西方國家,卡巴係一種流行嘅宵夜,而卡巴舖亦傾向喺較夜嘅時間開放以照顧夜晚出街嘅人士嘅需要.
德國[編輯]
喺德國,中東菜式,卡巴,土耳其麵包以及Falafel等比漢堡包及香腸更流行,喺年青一代之間好流行(當地人稱為「Döner」);唔少嘅年青人以卡巴作為午餐同wet後嘅宵夜.而以柏林為例,價格就由1歐元至4.50歐元不等.而卡巴嘅總類亦唔少,其中一種係「Kebab mit Pommes」,同一般嘅卡巴相似,但內裏嘅蔬菜餡料就被換成薯條,亦有啲卡巴係以薯條取代土耳其麵包當餸嚟食嘅;有啲更係只有沙律菜而冇肉,德文叫做「Vegetarischer Döner」(Vegetarischer意思係「齋嘅」).
據統計,德國人每日食200至300公噸嘅卡巴;喺1998年,佢哋一年使咗15億歐元喺卡巴上.至於佢能夠盛行嘅原因,最主要係因為德國境內有大量嘅土耳其人居住.喺第二次世界大戰之後,由於戰爭導致勞動力短缺,有大批嘅外地人被邀到德國進行重建工作,以解決勞動力短缺問題,當中以土耳其人最多,而喺重建後亦有唔少嘅土耳其人喺德國居留,並開設唔少嘅舖頭仔,而卡巴嘅方便性更受唔少勞工歡迎;自此,佢就開始流行全國.
喺德國,卡巴通常用蠟質嘅紙包裝,而紙上有一個男性廚師揸住刀企喺肉串前嘅,而呢個造型亦見於德國嘅柏林圍牆.
奧地利[編輯]
喺奧地利卡巴嘅材料同德國嘅大致相同,但羊肉經常被雞肉代替.喺都市地區,尤其係喺維也納非常流行.佢逐漸威脅到當地傳統小食,好似燒香腸(Würstelstände)等嘅地位.喺呢度,啲人叫卡巴做「Kebap」,而唔係德國人講嘅「Döner」.呢個令德國遊客感到混亂,亦成為奧地利人取笑嘅題材.[未記出處或無根據]
土耳其[編輯]
喺卡巴嘅發源地土耳其,德國式嘅卡巴受到當地人嘅鄙視,但喺經營旅遊業為主嘅南方沿海地區,唔少旅客要求食「真正」嘅卡巴,但諷刺嘅係,佢哋要食嘅其實係德國化嘅卡巴,並唔係正宗嘅;所以有唔少嘅旅遊區亦有賣三明治嘅德國卡巴,甚至代替咗傳統成為主流嘅菜式.而正宗作為主菜嘅卡巴(所用嘅肉喺烤之前浸過鹽水,並冇免治肉,以及用正宗嘅比得包及醬料作為佐料而成)仍然可以喺全國各地見到.但喺快餐嘢食,德式嘅卡巴佔有嘅比率越嚟越高,稱為「döner sandviç」或「ekmek arası」,係一種用麵包做底(唔係比得包),加上烤肉及沙律(以番茄,洋葱,生菜及醃黃瓜製成)作餡料嘅小食,但冇任何嘅醬料.
英國[編輯]
喺卡巴(當地人叫「doner kebab」或「donner kebab」;而阿拉伯名「shawarma」亦好常見)上加上沙律及醬料,係一種喺英國同愛爾蘭流行嘅菜式.售賣卡巴嘅店舖通常會提供辣椒醬,燒烤醬以及最常見嘅酸奶醬,而薄荷醬(Raita)亦係常見嘅醬料.顧客可以依自己嘅喜好而揀醬料嘅濃度,好似小辣,中辣等,但醬料嘅成分就唔係太清楚,而且各地都唔定.卡巴喺當地常被視為外賣食品或宵夜,喺英國星期六夜生活中佔咗好重嘅角色,但唔似德國人噉作為主食.以下係卡巴嘅喺英國嘅製做方法:
- 用比得包包住
- 放喺維吾爾麵包上
- 麵包,肉同沙律分開放喺盤上
- 將烤肉,同薯條放喺碟上,好似英式名菜炸魚薯條(Fish and chips)噉,但冇任何沙律及麵包.
英式卡巴嘅香料同土耳其及德國嘅唔同,因為大多數嘅卡巴係由塞浦路斯嘅移民製作嘅.而英式嘅菜單有「doner」(典型嘅卡巴),「shish」(有羊肉及雞肉),以及「kofte kebab」,呢個係一種特別嘅卡巴,有麵包及薯條作佐料.而「doner meat」(中東烤肉)亦經常作為意大利薄餅及漢堡包嘅配料;而大家普遍並唔清楚用動物嘅邊個部位作為烤肉,所以呢個成為唔少傳說同笑話嘅來源.
喺愛爾蘭嘅都柏林,有唔少嘅土耳其同小亞細亞裔嘅移民湧入,食卡巴嘅人增加咗唔少,尤以喺市中心做嘢嘅(返工)以及去wet嘅夜番人最犀利.
法國[編輯]
卡巴同薄餅,漢堡一樣,都係喺法國見到嘅幾種快餐嘢食之一,亦係最平嘅.大部分嘅卡巴舖(法國人稱為kebabs)係由土耳其移民所經營嘅.而一個基本嘅卡巴就係用土耳其麵包再加上烤牛肉片,洋葱及生菜,而醬料就有「sauce blanche」(法文係白醬,指酸乳加上蒜及香草),突尼西亞紅色辣醬(harissa),茄汁以及幾種其他醬料,好似芥末.卡巴亦通常附上薯條,而薯條更會放入麵包入面.其他種類嘅卡巴亦有唔少,好似雞,魚肉,甚至係香腸,而土耳其麵包亦不時換做比得包.
澳洲[編輯]
喺澳洲,卡巴隨住希臘,土耳其,前南斯拉夫同黎巴嫩嘅移民傳入.而家,卡巴亦好受歡迎;而佢哋認為佢(卡巴)係麥當勞同肯德基比較健康嘅快餐嘢食.當地嘅卡巴通常係以比得包或土耳其麵包為佐料,較少以三文治嘅形式出現.喺澳洲某啲希臘人口比中東人多嘅省,人哋叫卡巴係souvlaki,Gyros或yiros.喺西澳洲,一份卡巴更包括咗煎蛋.
喺雪梨,雞,牛,羊肉嘅卡巴好容易可以喺市郊唔少外賣舖搵到.而當地嘅卡巴大多將生菜,番茄,洋葱,中東沙律(tabouli)同芝士放喺比得包上.而最常見嘅醬料就有茄汁,燒烤醬(hummus),蒜泥同辣椒醬,餡料可以放喺麵包上或者係分開放嘅,更常見嘅方法係將所有東西嘢捲喺一齊.後者嘅處理方式有兩種,一係將佢包起來以便焗烤,呢個方法可以令麵包變得鬆脆及香濃,而另一種就係唔使焗烤.喺澳洲首都坎培拉,就有另一種方法,係將塞咗餡料嘅麵包放喺爐底烘一分鐘,其後就好似平時嘅食法一樣,將個卡巴用紙包起,以防餡料跌出嚟.
喺布里斯班,卡巴嘅製法就受到黎巴嫩嘅影響.
喺澳洲某啲地方,人哋叫售賣卡巴嘅地方做「Kebaberies」,而卡巴烤肉亦作為一種意式薄餅嘅餡料.
芬蘭[編輯]
喺芬蘭,卡巴因為土耳其人嘅移入同埋開設餐館而變得受歡迎起嚟.而喺當地,卡巴亦作出咗改變以符合地區需要,例如多用當地非常普及嘅牛肉.卡巴喺當地被視為快餐,而嗰度嘅餐廳大多都有賣薄餅,而且到咗夜深時間仍照常營業;喺當地,噉樣嘅餐廳最少有900間.而牛肉就作為主要嘅肉材,因為芬蘭人較習慣牛肉嘅口味,而且喺當地,牛係較平嘅.有啲卡巴就將兩種肉撈埋一齊.
當地人最鍾意食嘅卡巴(烤肉)菜式有以下幾項:
- Rullakebab(意思係卷式卡巴),係用薄餅皮包住,入面有烤肉,番茄,醃青瓜同椰菜,而醬料就係一般沙律醬,蛋黃醬,番茄辣汁等;一個噉樣嘅卡巴有大約一公斤重,可以畀多人食用;而更大嘅同類卡巴就被稱為「tuplarulla」(雙卷),同Rullakebab相似,但肉嘅數量就更多.噉樣嘅卡巴有時會用墨西哥辣椒(Jalapeño)調味,但唔少嘅辣椒仍然係用土耳其辣椒嘅.
- Kebab riisillä(卡巴烤肉拼餅)同Kebab ranskalaisilla(卡巴烤肉拼薯條),佢哋通常放喺碟上並附以沙律醬(蛋黃醬或類似嘅熱醬汁),而沙律菜就係常見嘅伴碟.
- Kebabpizza卡巴薄餅,呢個係卡巴烤肉加上辣嘅配料,好似墨西哥辣椒同土耳其辣椒;而其他嘅成份就有醃青瓜,沙樂美腸同番茄等.
- Pitakebab(或「卡巴」)同唔少國家所賣嘅傳統卡巴類似.
加拿大[編輯]
喺加拿大,有一種卡巴被稱為「Donair」,發源地係喺加拿大諾華士高沙嘅哈利法克斯.當地一間餐廳King of Donair聲稱喺1973年發明呢種卡巴.
呢種卡巴嘅肉同一般唔同,係由免治肉,麵粉或麵包糠及多種香料調製而成嘅,而醬料就係用煉奶(evaporated milk),糖,醋同蒜頭製成嘅.而肉同醬汁亦同番茄以及洋葱粒用比得包捲起.呢種卡巴嘅材料太多,而比得包就只能作為陪襯.喺一個噉樣嘅卡巴中,比得包吸收咗大量嘅醬料,以致佢難以同本體分開.
噉樣嘅卡巴喺加拿大大西洋省份係非常普遍嘅,唔少嘅快餐店都有賣呢種卡巴.而上述嘅食肆亦推出咗有同樣成分嘅薄餅及潛水艇三文治.而哈利法克斯亦因為呢種卡巴而出名.
喺酒吧收檔後嘅時間,當地有唔少人買卡巴做宵夜,而唔少薄餅店同唔少跨國連鎖食肆亦提供烤肉醬(donair sauce)畀食客品嘗.
日本[編輯]
卡巴喺日本開始流行,日文係叫「ケバブ」.喺唔少流行攤位都有得賣.卡巴亦經過適當嘅調整以適合當地人嘅口味,例如用椰菜代替沙律,而醬料就換咗係蛋黃醬.
喺當地嘅卡巴攤位中,大多數嘅僱員係印巴裔嘅移民.
瑞士[編輯]
卡巴喺瑞士全國各大城市,包括蘇黎世及巴塞爾都搵得到;而其中喺蘇黎世舊城中嘅卡巴攤檔就較有特色.
中國[編輯]
喺中國西部,尤其係新疆,因為土耳其嘅影響,卡巴被視為一種地方特色,並傳播到中國各地.
香港[編輯]
喺中環,尖沙咀亦經常見到唔少售賣中東食品及卡巴嘅舖頭;亦有快餐店售賣類似嘅嘢食.
台灣[編輯]
雖然卡巴呢個名喺台灣並唔常見,但係賣沙威瑪嘅攤位喺台灣就有唔少.台灣沙威瑪以麵包夾住餡料為主.
睇埋[編輯]
- 羊肉串
- 沙威瑪(Shawarma)
- 類似嘅墨西哥菜餚—Tacos al pastor,係調味嘅豬肉配粟米粉薄脆餅.
參考[編輯]
出面網頁[編輯]
- Domer Kebab and More at Turkishcook.com
- Kebab Journal blog community - reviews of (mostly British) kebab shops.
- A search engine for doner kebab (international coverage, but still focus on German kebabs)
- Collection of Döner Kebab paper bags
- recipe for a Halifax-style donair
- Video : Preparation of Döner Kebab
- http://www.naks.org.uk (National Association of Kebab Shops - UK)
- http://www.thechillisource.org Information about Kebabs in general and reviews of London Kebab shops


text:
唔好匿埋係房睇HKTV
港視今晚就正式開台,好多後生仔都歡天喜地,但我想講嘅係,請你地唔好自己「柄」埋係房入面追《警界線》同《選戰》,你地嘅目標應該係大廳個部電視機!
你當初撐香港電視,可能只係為咗有多一個選擇咁簡單,但其實多一個電視台係可以有更大嘅作用,就係為而家一台獨大嘅局面投下一枚深水炸彈,令電視行業重新出現競爭,令而家嘅大台TVB知驚,的起心肝製作返一啲真正有質素嘅節目.
雖然魔童都話港視目標唔係TVB個二十點,而係唔睇電視個八成人口,但我覺得如果無綫仲保留到個20點收視,只會繼續自滿,節目繼續停留係現時質素,雖然我地仍然可以選擇睇HKTV,但始終唔能夠將觀眾利益最大化.
所以如果可以嘅話,我地嘅目標唔應該係房入面部電腦,而係廳個部電視.咩話?你唔敢同老母爭電視?屌你瞓街你就敢?夠膽佔中唔夠膽佔領客廳(部電視)?同埋而家唔係唔比睇電視喎,只係轉台啫,仲要係個好睇好多嘅台呀!我敢講你老母見到你呢個平時一食飽就衝返入房嘅衰仔,竟然肯出嚟陪佢睇電視,佢就最開心啦.
只有令TVB知道痛,電視行業先至真正會有競爭出現,我知要行到呢步係好難,唯有由今晚開始大家一齊努力啦!
P.S.:但如果你電視係舊款,裝唔到tv box,我都唔知可以點……


text:
大家都知道美國安檢特別嚴謹,務求要將你每一件物品都檢查得清清楚楚.除咗負責機場安檢之外,原來美國運輸安全局(TSA)仲同大家玩埋instagram,不時上載喺手提行李安檢中檢獲嘅大大小小,新奇有趣嘅物品,仲用輕鬆嘅語調同你講解點解呢件物品唔帶得上機,真係好笑得嚟又學到嘢.
以下就係筆者同大家精選出嚟嘅12樣物品,真係估唔到啲人到底用佢哋嚟做咩啊!
1. 飛刀
喺飛機上面用佢嚟玩小李飛刀,定係隨機揾個乘客頂住個蘋果做刀靶?新奇有趣得嚟仲帶有幾分寒意!
2. 球棒
見到繞住球棒嘅鐵絲,上面仲帶有啲血跡添,會唔會係殺人兇器?!唔使驚住,TSA解釋話果啲鐵絲只係用橡膠整嘅,而血跡估計都係假嘅(希望啦),但記住球棒都係唔可以帶上機㗎!
3. 子彈造型面具
咦,呢個面具整得好靚喎……(重點誤)其實TSA係容許乘客帶防毒面具上機嘅,但任何子彈或子彈造型嘅嘢都係一律禁止!
4. 自殺式炸彈背心
嘩!見到呢件背心真係心都離一離!但唔係啩,想發動恐襲竟然就咁handcarry整件炸彈背心,應該話係大膽定蠢啊?原來安檢職員問返個乘客先知係一場誤會,呢件只係用嚟玩生存遊戲嘅道具嚟咋!
5. 帶刀鐵蓮花
鐵蓮花平時都已被列為攻勢性武器,呢個仲要有埋刀添,唔使問都知唔可以handcarry啦!
6. 帶刀皮帶
就咁睇左邊幅圖,望落係咪好似只係一條普通皮帶呢?原來皮帶扣暗藏兇器!只要抆個扣出嚟,就變成一把尖銳無比嘅刀!設計上嚟講的確好聰明,但就唔使止意可以逃過TSA嘅安檢喇.
7. 刀片調教鞭
唔知大家有無見過由散開一條條嘅皮條組成嘅皮鞭呢?呢樣除咗係以前主人用嚟調教奴隸嘅工具,時至今日亦成為一種性玩具(適合有特別需要嘅人士啦).但用刀片整成嘅調教鞭……佢嘅實際用途到底係咩呢?諗唔明.
8. PIZZA
你無睇錯,真係大大個原盒PIZZA帶上機啊!你以為佢要喺過關口之前食晒佢?錯晒喇,原來PIZZA係帶得上機㗎!咁其實……咪唔使食飛機餐囉(又重點誤).
9. 貓型鐵蓮花
呢個貓貓造型嘅鎖匙扣好可愛喎,點解唔帶得上機?原來可愛造型嘅背後唔係咁簡單,事實上佢都係一個鐵蓮花嚟㗎!
10. 手槍造型高踭鞋
咦,呢對高踭鞋個造型都相當特別,會唔會好似《國產凌凌柒》入面嘅劇情咁,佢哋其實係一個風筒嚟呢?但唔理你對鞋係咩用途都好,凡係造型似手槍(或者直情係手槍)嘅物件都係唔可以帶上機㗎!
11. 喪屍道具
上機帶喪屍?再次個心都離一離,但而家唔係睇緊屍殺列車喎.原來呢具喪屍來頭唔細,係電影《德州電鋸殺人狂》入面嘅道具,仲成具屍咁放上去照X光添,場面相當搞笑.
12. 火箭彈
真係唔好玩啦大哥,安檢果陣見到呢樣嘢真係會嚇到全機場進入緊張狀態,即刻call齊爆炸品處理組同航警嚟檢查同戒備.真嘅固然超級大件事,但假嘅話都拖累全機場嘅人嚇餐死同陪你delay,你真係好意思咩?
(圖片來源: NBC NEWS,Instagram@TSA)


text:
- Aug 01 Wed 2007 14:24
扮靚靚~~
早幾日 Smashbox 打黎話會有個 makeup artist 黎HK, 可以預約化妝. 我對呢D好有興趣架! 可以比D professional 化妝窩, 從中可以偷下師, 而且扮靚靚又可以令心情好D (其實心情都好番好多架啦!) 梗係要去啦! 我都好期待!!
我預約左今日, 咁岩又有fd約我今日食飯慶祝生日, 岩晒啦! 加上早兩日又去整左個新髮型, 今日簡直係全新形象呀! 其實都唔係好算啦, 我以前都剪過類似既髮型, 不過好耐無見過就真!
唔知大家覺得如何呢? 不過都唔係映得好清楚... 我好少用紫色, 好怕眼腫! 我就覺得有D濃, 不過我D fd 就話夜晚絕對無問題. 原本要 redeem products 既, 但係因為我今個月生日可以有一次免費化妝, 我就約埋呢個 free makeup, 到時先再一次過買野啦! 呢個 free makeup 就梗係約我生日正日, 我果晚會有 party 嘛! 梗係要以最佳狀態見大家先得啦!
痞客邦新服務7Headlines
月曆
抱抱 @ Plurk
近期文章
最新迴響
文章分類
文章搜尋
熱門文章
誰來我家
文章彙整
參觀人氣
- 本日人氣:
- 累積人氣:


text:
學寫Program,同學遮打鳩嗚一樣,其實唔難.
據上文 Apps 經驗淺談與分享和討論認真,有幾多人想睇 : 寫 Apps 經驗淺談與分享後,引起眾人瘋狂討論,集中傾點樣寫好一個 Program,遇到data structure野唔識,或者有神人分享心得.我就透過呢度去講下我點樣上手.
首先,學習佢基本原理.寫Program,係實踐學科.就以Looping為例.Looping,中文解作「迴圈」.電腦之所以叫做電腦,係因為我地指令佢,做一尐重覆又重覆,或者煩死人嘅工作.所以,點樣學習寫一個程式係可以令電腦幫你重覆又重覆咁做,係學好點寫 Program 嘅先決條件.所有程式都只會行一次就收工,但加上Looping就可以任電腦做到完為止.Looping 可分 “while" , “do-while","for loop".
1. “while",只要加上條件,入面的做乜隨你定義.先判斷後工作.
while (離開條件) {
工作一,二,三;
}
2. “do–while",只要加上條件,入面做乜隨你定義.先工作後判斷.
do {
工作一,二,三;
} while (離開條件)
3. “for–loop",一個已知工作數量,開始條件的迴圈,極常用,工作隨你定義.
for (開始動作; 離開條件; 更新動作) {
工作一,二,三;
}
由於 “while loop" 先要判斷條件啱唔啱先做野,"do while" 會先行一次,所以如果有重要野必先做,會用 do while."while loop" 係可以無限咁做直到做晒為為止,for–loop 就事前已經知道左有幾多個工作要做,所以如果唔知道開始嘅條件同有咩數要更新,多數會用 while-loop.當然,唔係下下都只係明個原理就明左,係要不斷實踐先可以意會到個 idea 係點樣用,個原理其實係咩來.鳩嗚就好似 “while-loop" 一樣,未買到自己心頭好就一定要周圍走格下價,追求貨真價實嘅態度就係學寫Program嘅正確態度,就要不斷試不斷學習兒係啱晒.
其次,要學點樣去學習.呢個係一個做人嘅基本要求,因為身邊嘅野不斷係度變,你唔盡早學上手,遲早係社會淘汰你.通常一般人會先睇呢個係乜來,再學個原理,記左入腦.不過,之後冇小組討論,自我實踐,做舊野出來,過多排你就唔記得.學寫Program,就係要放棄所有你既定嘅學習模式,重新學習或改善學習嘅方法.因為科技日新月異下,可能以往學到嘅野今日聽日已經用唔著,甚至點樣去學習,都套用唔到.如果講今次嘅遮打革命為例子,你會發現建制,泛民,公安不斷用以前嗰套去管制班村民點樣做野同埋諗野,又或者點樣用尐藉口挑起紛爭或感召大多數的人去參與,例如一日三首海闊天空,周融街站,「愛港團」搞事‥‥‥以前總會嚇到班村民唔敢再出來,或者冇咁激,但係依家連抗爭都走多元路線,自由發揮.所以,面對日新月異嘅生活環境,除左要「鳩嗚」,仲要日日學習,天天向上,睇書乜乜乜.Programming的知識,就是如此,就是要你不斷學習,改善點樣去學習,盡量從人地身上嘅學習模式比較,令自己學得上手,寫得開心.
有人話 go through下網上啲 tutorial好易明,但依個其實只限於初學,只限明白呢個 Programming Language 係乜.以前寫 C,Assembly,到依家 Swift,Java,Objective-C 大行其道,以 Object-Oriented Programming 原理為程式主流,以物件(Object)和事情(Event)為主導,編寫更具智慧,更人性化嘅程式去幫助我地解決日常問題.坊間嘅Tutorial,雖然易上手,但只係學到基本原理,未能學到箇中精髓,如 Java 可以不斷重複使用設計框架,Objective-C 可以將定數與邏輯部份分開,更易打理.寫Program 嘅目的就係解決問題,而你遇到嘅同人地都唔同,思考嘅方法都唔一定係大家都一樣,點可以將人地諗過嘅野硬食左去呢?學寫Program,同學其他野一樣要先學原理,但係都唔可以忽視背後嘅設計原理,點解會咁寫,點解要咁排.可能你寫寫下,發現你自己諗到嘅方法更為有效直接,都唔出奇.反正,寫 Program 最後都係解決我嘅問題就夠喇.好多人一生都遊行唱K,包好多奶,賣下餅糉,都係解決唔到自己問題啦,你解決到自己嘅問,題已經係高人.你解決到人地遇到嘅問題,已經係神人了.
不過,我都係同大家一樣,都只係普通人,只係我日日都對Program,日日都會諗咁解.只要你不斷學習,不斷學習點樣去學習,不斷唔好俾人地嘅學習成為你既學習,你不但之可以成為Program神人,仲可以為成為革命神人.反正遮打革命出來嘅原因,都係因為冇人肯去重新學習呢個民主政制呢個 Program 係乜野,冇人肯點樣去學點樣去學識佢,同埋有為數不少嘅村民學習以前果套而不思進取.所以,學識點樣去寫 Program,你呢位村民已經比人叻一大截.


text:
鄱陽湖之戰
鄱陽湖之戰係14世紀到江西開戰嗰一次大規模嗰戰役.佢嗰一方係許時間嗰大漢皇帝陳友諒,另一方係末後嗰明太祖朱元璋.
過程[編寫]
元朝末年,大漢皇帝陳友諒佔到江西嗰地盤.1362年,佢嗰手下龍興路守將胡廷瑞投抗朱元璋,朱元璋仰上搦龍興璐改做洪都府,讓佢嗰侄子朱文正帶兵鎮守南昌城.第年4月,陳友諒發60萬兵攻奪南昌,接得分兵南攻,佔領吉安,臨江.7月,朱元璋帶得援兵到南昌,16號到嘍湖口.佢接得分兵鎮守涇江口,南湖嘴,武陽渡箇滴子地方,為得到時間封到陳友諒嗰退路.
箇時間嗰陳友諒兵多船大,話佢嗰巨艦陣仗綿亙幾十里,隻隻船都十喇丈許高.但佢嗰部下圍困南昌城有八十喇日嘍,士氣低落.話係朱元璋嗰兵艦都滴滴子大,部下也就20喇萬人.但係佢俚嗰士氣都蠻高昂嗰.
7月20號,兩隻人嗰軍隊到康郎山對特.陳友諒嗰猛將張定邊一下子就尋到朱元璋,戲得朱元璋嗰大將常遇春仰上騷到,一箭射中張定邊,咁佢俚才得脫險.
幾日後起大風,朱元璋仰上下令放火燒陳友諒嗰船.7隻火藥船拕Ꮊ滿蘆葦,順得東北風望陳友諒許裡開進.陳友諒嗰兵艦一刻時解不脫,故係連得一起,燒得精嗒光.末後陳友諒退到渚磯,朱元璋就到左蠡等佢.箇時間嗰陳友諒兵敗心死,故係佢身邊嗰人都開始投抗朱元璋,捉到嗰俘虜也全拕殺吥嘍.朱元璋就跟佢相反,捉到嗰俘虜都送還陳友諒,受傷嗰人哈搦佢藥,戰死嗰人也祭奠拜祀.
到8月督,陳友諒嗰兵草都喫圓嘍,故係佢就帶兵到南湖嘴,全力突破湖口.朱元璋都帶兵騷佢,一徑騷到涇江口.咁陳友諒嗰前後都係朱元璋嗰兵,夾擊之下佢拕流箭射中身亡.張定邊就護得陳友諒嗰崽陳理到武昌.末後陳理投抗朱元璋,咁大漢政權都完全覆滅,江西嗰全境都歸明朝嘍.


text:
和理非必勝定勇武抗爭必勝?
文場必勝定武場必勝?
用左腦必勝定右腦必勝?
即係咁,如果有人同我講「你一定要跟我咁做,你個做法一定唔得」,我一定係暗鬧「x你喇,衰咗你賠得起呀?」(心情唔好明鬧).正如好多人話「我為你好,你一定要跟我咁做」其實係想證明自己啱多過想做到件事,大家要記住今次關乎香港存亡而唔係意氣之爭我地無一個賠得起,你敢唔敢講完全跟你果套就一定得?
全次佔領事件以至公民覺醒並非單向線性發展,因為唔係睇緊 cctvb 劇,全個事件背後係多年黎有好多事同時發生之後由雙學攻佔公民廣場開始引爆,當中有唔少人播過種包括學校教師(例如通識)以至本土派等等,有邊個夠膽話跟晒佢果套可以做到依一連串後果?今日公民醒覺雖然唔係大多數,不過係三十歲樓下年齡層係8成以上支持,對今後香港發展必然影響深遠.有人可以抹殺之前嘅人所做過嘅野嗎?
最近發生咗和理非與勇武支持者爭拗,爭拗情況我大至上可以總結為:
- 武力抗爭一提出和理非即割席或譴責,甚至鳩嗚都被認為一種暴力要叫停(不過都有人話鳩嗚係膠)
- 和理非做任何野同唔做野都俾勇武派話膠同縮沙
其實係咪想鬧到唔同意見嘅人要停甚至跟足你果套連不同聲音都唔容許先得呢?
反觀以往好多成功抗爭國家,例如南非和印度等都係和平與武力多線發展,甚少見到一面倒嘅抗爭成功,而今次香港用咗和理非為主體嘅抗爭亦見有很不足之處,就如匿名者之前所言,因為人數非壓倒勝,要用和平方法進攻好困難,龍和道一役係一個明顯例子,幾十個警察已經能夠阻到幾百人,反觀防守亦然,當日旺角黑夜睇到黑社會攻擊學生係人數不足下都唔還手真係睇到我想喊,所以勇武力量係現階段係有直接需要.
至於堅持和理非可唔可以感動人以至抗爭成功我就唔敢講,正如當日我估唔到和理非可以感動到咁多人(比起原本佔中),他日話唔定可以再創奇跡,係大家都係未知之數果陣,雞蛋都係放多係幾個藍好啲,而且有樣嘢係好重要就係留舊客嘅成本比起要大量宣傳去吸引新客嘅成本低好多,所以留舊客(參與者)係非常緊要,尤其係現階段新加入嘅人唔見得多,如果失埋舊參與者真係損失慘重,勇武派係咪咁肯定依個時候停咗和理非參與者就會投向勇武派(尤其係香港人被教育"和平"咁多年)?係依一刻嘅現實環境和理非繼續進行起碼會保住一班參與者.
兩派既然現時未能成「同路人」就倒不如先分道揚鑣,停止去阻止對方行動,各自探索去向,與其勞氣去鬧對方,不如先好好檢討自己先會有改進,講白啲如史兄講:it’s too easy to point the finger. (鬧/賴人就易),鬧人其實係無問題,如果對方真係唔啱鬧得言之有理其實係好事.
仲有係抗爭路線唔一定只有勇武開拖或者和理非,還可以係用腦或用情(依個我唔多識,應該有依啲高人)等等.
題外話:有樣野值得留意嘅係和理派嘅轉變,雙學甚至戴耀延雖然割席但已停止阻止武力,而雙學仲同泛民都割埋席(學聯五子之一羅冠聰:「有人最後一刻先留守」)
相關


text:
保守黨嘅首相David Cameron,竟然為咗cut budget,同法國簽共同防衛協議,佢嘅做法喺疑歐派眼中,衰過唔駛公投通過里斯本條約,相信國會裡面班backbencher肯定玩嘢,寧願支持工黨個航母計劃,都唔會支持呢個計劃.
只不過,如果知道英國軍工發展史都知,法國一路食緊英國嘅軍事工業公司,英法聯軍係英國自己放棄發展軍事工業嘅結果.
最典型例子應該係Racal公司,Racal公司係英國第三大電子公司,本來係軍工方面嘅大公司,只不過後來Racel投資流動電話,出現流動電話公司仲大過軍工公司嘅情況,果間流動電話公司就係今日大家熟悉嘅Vodafone plc,由於Racal喺電子上獨力難支,就賣咗俾法國Thomson-CSF,合組今日嘅Thales,而Thales係法國政府有持股嘅公司.之後Thales仲收購唔少英國嘅軍工企業,以依家嚟講,真係純英資嘅軍工巨人,就剩番由GEC防衛部門同British Aerospace合併成嘅BAE Systems,但BAE喺航天領域上,都退出咗Airbus嘅股權,剩番係仲有法德為主EADS合作Eurofighter.
英國喺軍事上,慢慢要同歐洲結合,係疑歐派都改變唔到嘅事實.


text:
同性戀
同性戀又叫做同性向,係指對相同性別嘅人產生性吸引或愛慕嘅一種性取向.而有呢種性傾向嘅人,叫做同性戀者.同性戀有時亦可以用來描述同性性行為,即係指同性成員間發生嘅性行為,而唔理參與者嘅性取向係點.同佢相對嘅有異性戀,雙性向,無性向.
同性戀作為人類文明嘅一個組成部分,有悠久嘅歷史.但係直到19世紀嘅現代,呢種同性社會成員之間嘅行為同關係先至被認為係一種穩定嘅性取向.1869年,Karl-Maria Kertbeny喺一份反對普魯士反㚻姦法小冊子上面首先創造咗「Homosexual」一詞.1886年Richard Freiherr von Krafft-Ebing開始喺佢出版嘅書《性精神病態》(Psychopathia Sexualis)入邊用呢個詞.從Krafft-Ebing開始,同性戀開始變成一個研究同辯論嘅題目.但係有一種觀點就認為,同性戀作為一種現代概念,喺唔同時代有唔同嘅含義,係無辦法直接一一對應為現代嘅「同性戀」嘅.譬如古羅馬嘅「愛者」同「被愛者」嘅關係同現代嘅「同性戀」可能係唔同嘅.
同性戀曾經被病理學認為係有得醫嘅,但現代就將佢放喺生物學,心理學,政治學,基因學,歷史學同埋性行為以及性認同嘅多元文化呢個更大範圍上來研究.
目錄
詞源學[編輯]
西方辭源[編輯]
單詞「Homosexual」(同性戀)來自希臘文嘅前綴homo-(相同嘅)同埋詞根sex-(性).最早喺出版物用呢個單詞嘅係Karl-Maria Kertbeny.19世紀末,德意志帝國頒佈新憲法,當中嘅143條(之前為175條)規定對發生男性同性性行為嘅人判監一到四年.Karl Maria Kertbeny以匿名寫文批評並抵制呢部法令,並首次創出單詞「Homosexuality」,用來替代當時廣泛使用嘅帶有貶義色彩嘅「㚻姦者」(Pederast)一詞.之後,Richard Freiherr von Krafft-Ebing響佢1886年寫嘅一本書《性精神病態》,進一步討論同埋用呢個單詞.而19世紀嘅精神學通過根據個人性格來分類嘅傳統,亦都令「同性戀」呢個概念不斷被豐富並最終發展出「性取向」呢個概念.喺今日,西方好多語言都有從Homosexual衍生出來嘅單詞.而響英文當中,由於呢個單詞Homosexuality根源於精神病學,並且係非常正規嘅表達,所以好多同志都唔接受被叫做Homosexuals,而更鍾意用另外一個已經廣泛使用嘅單詞Gay.而呢個單詞,亦係粵語指稱同性戀嘅一個詞源.
Gay本身係一個隱諱語,原來嘅意思係「感覺快樂嘅」,「令人高興嘅」.19世紀,妓女開始被戲稱為Gay women,與此同時社會上將嗰啲游手好閑嘅花花公子稱為Gay.20世紀初,美國嘅部分同性戀者開始用Gay呢個詞作為自己自身嘅標簽,以區別響病理同臨床上被廣泛使用嘅單詞Homosexual.到咗20世紀60,70年代,美國同性戀團體強烈要求各個媒體喺報道同播放涉及同性戀消息嘅時候用Gay替代Homosexual.作為回應,Gay呢個單詞先至開始逐漸被媒體接受同使用.但實際上,呢個係一個好漫長嘅過程.譬如一直到1989年,美國主流媒體之一嘅《紐約時報》先至最終接受Gay呢個詞.
響西方,而家一般用Lesbian來稱呼女同性戀者.呢個單詞源於古希臘一個小島嘅名Lesbos.呢個小島位於愛琴海,土耳其西北部沿岸附近,多石山,係伊奧利亞人嘅一個重要居住地.公元前7世紀,Lesbos島以抒情詩人聞名,響呢啲詩人當中,最出名嘅係女同性戀詩人薩福(Sappho).Lesbian本來係指居住喺呢個島上邊嘅人,但係響薩福以後,Lesbian呢個詞有咗新嘅注解.19世紀末,醫學界開始用Lesbian去指同薩福有同樣性取向嘅女性.由嗰陣時開始,Lesbian開始包含女性同性戀嘅含義,開始被廣泛應用.
中文辭源[編輯]
響中國古代,無「同性戀」呢個稱呼,而係用更為隱晦嘅表達,譬如:
- 「斷袖」:語出《漢書·佞幸傳》.漢哀帝同董賢訓覺,董然賢壓住咗皇帝嘅袖,皇帝唔忍心嘈醒佢,斷袖而起.
- 「龍陽」:《戰國策·魏策》入邊記載龍陽君係魏王拂枕席.
- 「餘桃」,「分桃」:彌子瑕同衛靈公分桃而食.
其他譬如「男風」(亦寫做「南風」,因為男同性戀盛行於南方),「走旱路”等等都係婉指男同性戀現象.
響現代中文口語入邊,經常用「同志」來稱呼同性戀者(但係喺正式場合下,呢個詞嘅原意唔變).另外重有粵語從英文單詞Gay吸收嘅稱謂「基」,「基佬」,但係呢個詞通常有唔好嘅意思.帶有貶損意義嘅單詞重有譬如「玻璃」,「兔子」等.喺一啲地區嘅方言入邊,重會將男同性戀者叫做「飄飄」.另外,因為李安嘅電影《斷背山》奪得奧斯卡後,「斷背」亦開始用來稱呼同性戀者.而隨著網絡同埋同性戀酒吧嘅出現,更多嘅中文詞彙喺同性戀社區出現.呢啲詞彙通常係非同性戀社區嘅人唔知嘅.譬如喺台灣,Motss(Member Of The Same Sex)通常使用響BBS上邊.
喺女同志當中,「頂」或者「T」係指特質傾向於陽剛,或鍾意作男性化/中性化裝扮者(「T」來自英文嘅 Tomboy,但「Tomboy」嘅本義並冇同性戀嘅意思);「底」或者「P」指裝扮,行為,氣質陰柔嘅女同志(又稱為婆).台灣女同志文化中嘅T/P之分,相當於西方嘅Butch/Femme.「婆」呢個詞在最早是相對於T而來,指「T嘅老婆」.但近年來,婆嘅主體性已經逐漸浮現,用以泛指氣質較陰柔者.Uncle指年長嘅人;呢個詞起源於1960年代,係女同志用來對長輩嘅尊稱.喺中文入邊就稱呼「哥」,例如「張哥」,「金哥」.至於「拉子」,「拉拉」或「蕾絲邊」指女同性戀者(由 Lesbian 諧音而來),最早出現喺台灣作家邱妙津嘅女同志小說《鱷魚手記》入邊,於1990年代開始喺台灣流行.
而男同志亦有一套名詞同埋用語.例如台灣同志文化術語裏面比較普遍嘅用語係「C貨」,係由英語「Sissy」同埋「Nancy」衍生出來,指氣質陰柔嘅男同志.Macho Queen(金剛芭比)指外貌非常陽剛,身型健壯,但隱約有陰柔特質或動作同埋諗法嘅男同志.另外,類似女同性戀者嘅「T」同「P」,台灣男同戀者一般亦分為「哥」(普通亦稱為「葛格」),「弟」(亦稱為「底迪」)兩種角色.但兩者主要嘅差別並唔係女性化或男性化嘅程度,而是保護及依賴兩種概念.但一般嚟講,個區分係唔明顯兼且無確實定義嘅.
社會[編輯]
- 內文: 社會對同性戀嘅態度
社會對待同性戀嘅態度隨住時間同地點嘅唔同而有好大分別,從鼓勵社會中嘅所有男性成員發生同性關係到認為同性行為為罪惡;從喺法律上嚴厲對待同性戀者,甚至判處死刑,到給予同性戀者完全平等嘅地位.
好多國家都唔阻止成人之間自願嘅同性性行為.有一啲地方更進一步承認同性伴侶間嘅權利等.而有啲國家或地區就會嚴格限制呢種權力,包括對發生呢類行為嘅人處以極刑,好似伊朗或尼日利亞部分地區呢啲穆斯林原教旨主義地區.
出櫃[編輯]
- 內文: 出櫃
「出櫃」一詞係來自英文單詞Coming out.呢個術語用來表示一位同性戀者正式向外界公開自己嘅同性戀性取向.通常來講,出櫃會分為三個階段.第一個階段就係「認識自己」,以及對同性關係嘅認同.通常呢個過程叫做「自我出櫃」.第二個階段就係指同性戀者決定向其他人,譬如屋企人,朋友,同事或同學等.呢個階段最早可能喺11歲嘅時候就會發生,但亦有人到咗40歲或之後先至會意識到.第三個階段通常係指以同志身份公開生活.喺當今嘅美國,好多人會係高中或者大學嘅時候出櫃.但係喺呢個年紀,由於佢哋對其他人嘅唔信任,特別佢哋喺嘅性取向並無得到社會嘅接受,通常會連佢哋嘅父母都唔知情.
藝術同文學[編輯]
同性之間嘅愛情通過文學同藝術得以保留.喺西方文化中,男同性戀嘅印記可以追溯到藝術嘅根基,遠達古希臘文明.荷馬嘅《伊利亞特》被認為係以表達兩個男人之間嘅愛情為主旨.帕拉圖嘅Symposium亦都令讀者有呢方面嘅聯想,喺某啲地方甚至表現出男同性戀間嘅愛情優越過異性戀嘅愛情.歐洲同性之間嘅戀愛傳統一直持續到米高安哲羅同埋達芬奇時代.從文藝復興開始,男女同性之間嘅愛情喺西方嘅視覺藝術當中仍然係一個常見嘅主題.
喺伊斯蘭文化中,表現同性愛情嘅作家有Abu Nuwas同Omar Khayyam.而被稱為「世界上第一部真正嘅小說」嘅日本名作《源氏物語》亦有呢方面嘅記述.喺當代嘅日本,一種被稱為㚻嘅次文化動畫主要集中描繪男同性戀者.而通常呢啲漫畫嘅作家係女性,呢一點同西方嘅情況唔一樣.
響20世紀,Noel Coward同埋David Bowie將同性愛情帶入西方流行音樂入邊.亦係到咗呢個時候,女同性戀愛情文學先至從古希臘詩人Sappho之後嘅沉默時期,通過歌手,作曲家同埋詩人開始再度形成規模.
響1990年代,好多美國電視喜劇開始出現同志角色.1997年,Ellen DeGeneres響情景喜劇Ellen中扮演女同志出櫃嘅嗰集係美國曾轟動一時,並帶來呢部喜劇片嘅最高收視率.但係之後收視率就不斷降低,並最後取消.但係好快,響1998年至2005年期間,另外一部喺NBC電視台播出嘅《威廉同格雷斯》變成一部描寫男同性戀者日常生活最成功嘅一部情景喜劇.
戲劇作家創作咗好多膾炙人口嘅同性愛情劇,比如田納西·威廉斯嘅Cat on a Hot Tin Roof同Tony Kushner嘅Angles In America.同性戀主題亦頻繁出現喺百老匯嘅音樂劇中,比如A Chorus Line同埋Rent.2005年,華人導演李安嘅斷背山獲得國際認可.而呢部電影嘅成功,被認為係美國同志權利運動嘅一個里程碑.
領養[編輯]
暴力[編輯]
喺美國,根據美國聯邦調查局嘅報告顯示,2004年度喺差館備案嘅仇恨案件中,有15.6%係針對性取向方面嘅.而當中有61%嘅個案係針對男同性戀者[1].1998年,一位同性戀學生Mattew Shepard被仇殺嘅案件係美國最著名嘅案件之一.
而家,重有一啲國家對發生同性性行為嘅人判處死刑,比如伊朗,毛里塔尼亞,尼日利亞,巴基斯坦,沙特阿拉伯,阿聯酋同埋也門[未記出處或無根據].歷史上亦有一啲國家判處同性戀死刑,包括Constantine時期嘅羅馬帝國,納粹德國同埋塔利班時期嘅阿富汗(1996年至2001年).[未記出處或無根據]
人類學[編輯]
研究同性戀社會結構嘅研究人員調查咗唔同時期唔同社會唔同嘅同性關係以及呢啲關係嘅模式同埋區別.佢哋將呢啲社會歷史學嘅變化分為三個唔同嘅類別:[2][3]
人口分佈[編輯]
- 內文: 性取向人口分佈
要研究同性戀響人口嘅分佈係一件困難嘅事情,因為缺乏可信賴嘅數據:
- 關於個人感受或私人活動嘅統計通常係唔準確嘅.受訪者通常會避免做出社會,提問者或者佢哋唔鍾意嘅答案;
- 研究必須包含一啲關乎或者無關同性取向定義嘅特徵.有同性性欲望嘅人群可能比實踐呢啲欲望嘅人多,而實踐同性欲望嘅人可能比自身認定自己性取向為同志嘅人多;
- 響對性活動嘅調查入邊,受訪者可能對咩係「性行為」有唔同嘅睇法;
目前一啲關於同性戀所佔人口比例嘅研究根據唔同嘅估計會有唔同嘅結果,而根據著名心理學家佛洛伊德嘅講法,每個人或多或少亦有同性愛嘅傾向.所以,同性戀所佔嘅真正人口比例,到目前為止並無真正嘅答案;有啲鼓吹異性戀嘅人士認為呢個比例大概係介乎1%到4%,但係另一位性愛專家金賽就喺《金賽報告》指出,美國有37%嘅男性曾經喺同另一位男性嘅接觸中達到不同程度嘅快感;而喺另一個研究入邊,美國國家意見調查中心報告話淨得大約0.7%嘅美國男性認為佢哋係絕對嘅同性戀者(睇注腳1).好多喺美國同歐洲進行嘅隨機調查趨向於認為喺過去有過同性性行為經驗嘅人嘅人數佔8%左右,而淨得同性性行為經驗嘅人只佔2%左右.
金賽以後,大量大規模嘅跨文化調查始終顯示人群中嘅同性戀比例少於金賽所宣稱嘅,呢啲調查涵蓋隨機抽取嘅上萬個對象.但係,不同嘅報告都會因為測試者嘅隱瞞而產生偏差.而不同嘅差異廣大嘅資料通常被人引用,譬如:
- 斯密斯1991年對國家民意調查中心報告進行分析後表示到18歲,有5.9%嘅活躍男性有過男性嘅伴侶,但係「18歲以後,淨係得1%嘅人係同性戀,4+%嘅人係雙性戀」.
- 由Christopher Bagley同Pierre Tremblay於1998年做嘅研究表示13.5%嘅男性「報告話有一定程度嘅同性戀」包括「自己聲稱嘅重複計算嘅同性戀(5.9%)同/或雙性戀(6.1%)」.
- NHSLS報告表示18歲以後嘅人群中同性戀佔4.9%.
通常來說,反同性戀者引用嘅資料通常顯示同性戀嘅比例係1%,而由同性戀活躍分子引用嘅資料就將近10%.
動物界嘅同性戀現象[編輯]
- 內文: 動物性行為 同 動物同性現象證據一覽
同性性行為的確喺動物王國中發現,特別係社交嘅物種.尤其係海鳥,哺乳動物,馬騮同人科.同性性行為已經喺大概1500種動物身上發現,而其中嘅500種已經良好㩒記錄咗落嚟.佐治城大學(Georgetown University)教授Janet Mann特別噉理論化咗動物同性戀現象,至少喺海豚中,同性性行為係進化嘅好處,可以最小化種內嘅侵略,尤其喺雄性中.
法律[編輯]
- 內文: 全球同性戀法律
而家,響有啲文化入邊,同性戀仍然被視為「非自然」同埋非法嘅.響一啲穆斯林(例如伊朗)同埋非洲國家,同性戀甚至係會被判處死刑.譬如最近一單被廣泛報道嘅案件,兩名青少年,Mahmoud Asgari同埋Ayaz Marhoni由於被人發現響度進行同性性行為,而響2005年被絞死.
婚姻同民事結合[編輯]
目前全球一共有6個國家同埋美國一個州嘅政府認可同性婚姻.荷蘭響2001年首先合法化同性婚姻,成為全球第一.而家響比利時,加拿大,南非,西班牙同埋美國嘅麻薩諸塞州,同性婚姻都得到政府承認.以色列嘅最高法院裁定該國認可響其他國家嘅同性婚姻,但係同性婚姻響當地仍然係非法嘅.
而其他國家,包括歐盟嘅大部分國家,就立法允許民事結合.呢種關係畀同性戀伴侶同其他異性戀夫婦相似嘅法律權利,包括繼承同埋移民.好多斯堪的納維亞國家(丹麥,挪威,瑞典,冰島,芬蘭除咗法羅群島)都通過咗民事結合法律.而響美國,承認民事結合或者家庭伴侶關係並提供幾乎所有婚姻權利嘅州有加州(2000年),佛蒙特州(2000年),康涅狄格州(2005年)同埋新澤西州(2006年).承認民事結合或者家庭伴侶關係並提供部分婚姻權利嘅州有夏威夷(1996年),緬因州(1999年),俄勒岡州(2007年),華盛頓州(2007年)以及哥倫比亞特區(2001年).
其他法律議題[編輯]
- 就業歧視指喺就業方面嘅歧視行為,包括喺僱傭,晉升,工作分配,評比,賠償金以及各種類型騷擾等方面嘅歧視.響美國,「好少法令法規,習慣法同埋判例法將基於性取向嘅歧視認為係非法嘅」.
- 住房歧視
- 㚻姦法
- 仇恨罪行
- 性傾向歧視立法
社會服務[編輯]
政治[編輯]
軍役[編輯]
宗教[編輯]
基督教立場[編輯]
基督教普遍反對同性戀行為,對有關同性戀睇法嘅最重要聖經依據係《羅馬書》1:24-27.經文咁講:「所以 神任憑他們,逞著心裡的情慾行污穢的事,以致彼此玷辱自己的身體.他們將 神的真實變為虛謊,去敬拜事奉受造之物,不敬奉那造物的主,主乃是可稱頌的,直到永遠.阿們.因此 神任憑他們放縱可羞恥的情慾,他們的女人,把順性的用處,變為逆性的用處.男人也是如此,棄了女人順性的用處,慾火攻心,彼此貪戀,男和男行可羞恥的事,就在自己身上受這妄為當得的報應.」 《羅馬書》1:20說明神創世嘅秩序係明明可知嘅,男女先至係必然嘅配對(亦參考《創世記》2:18-24). 基督教人士認為有同性戀行為嘅人往往係俾情慾所支配咗,做神唔鍾意嘅事.新舊約聖經亦都一貫視同性戀行為為罪,引用嘅聖經經文係《利未記》18:22及20:13),認為同性戀行為本質係違反神創造嘅秩序,違反自然同人性.基督教人士認為人如果只有同性戀傾向,而冇行為,咁個傾向對人只係一種試探,一種困惑,都唔算係罪.當然有同性戀傾向或行為嘅人仍然可以依靠神嘅恩典改變佢哋嘅性傾向.即使於一段好長嘅日子都改變唔倒,只要認罪悔改就冇問題;正如「貪心」係一種罪,信徒信主認罪悔改後可能仍然會喺一段相當長嘅時間入面改變唔倒貪心嘅行為,但仍然可以得到赦免,唔使因為「貪心係天生傾向」而將「同性戀行為有罪」改定成「同性戀行為冇罪」.
基督教中都有支持同性戀者嘅釋經者,佢哋認為《羅馬書》1:24-27保羅所指嘅係嗰個時代流行嘅豢養孌童,即係男人對小童嘅㚻姦,而唔係成人之間同意下嘅同性戀行為.戀童係羞恥嘅行為,因為咁樣係權力唔平衡嘅行為,連現今同性戀者都反對.基督教中反對同性戀行為嘅人對呢個講法嘅反駁係:保羅已經講明反對同性戀嘅原因係違反神創造人嘅原意,理據並非權力唔平衡.另外,唔少早期希臘羅馬嘅文獻顯示當時社會都同樣反對成年人之間嘅同性戀行為.基督教中支持同性戀行為嘅人再反駁嘅理據係:保羅喺呢道定罪嘅,係指嗰啲明明本身係異性戀傾向,但係又做出同性戀行為嘅人,因為咁係違反本性(性傾向).基督教中反對同性戀行為嘅人再反駁嘅理據係:如果咁講都通嘅話,其他聖經反對嘅性行為又係咪可以按同樣邏輯推理,自認有嗰啲特殊性傾向而合理化呢?保羅指嗰啲人「慾火攻心,彼此貪戀」,其實就係指雙方俾對方吸引,雙方同意之下,俾情慾牽引而做嘅同性性行為,咁就係保羅同樣反對嘅.其實保羅所指係違反上帝創造「性」嘅目的(v.20),而唔係指違反個人本身嘅性傾向.
總體講,雖然聖經視同性戀行為為罪,但係聖經亦話基督係愛每一位嘅,包括每一位同性戀者,甚至喺每一位重係罪人嗰陣時就為人而死.(《羅馬書》5:8)成為信徒愛心嘅榜樣,按住真理愛世上每個人.
關於同性戀嘅理論[編輯]
歷史[編輯]
參考[編輯]
- ↑ http://www.fbi.gov/ucr/cius_04/offenses_reported/hate_crime/index.html
- ↑ Homosexualities (Worlds of Desire: The Chicago Series on Sexuality, Gender, and Culture) (2002) p.2
- ↑ "Queering Anthropology" (published in Theo Sandfort e.a. (eds) Lesbian and Gay Studies, London/NY, Routledge, 2000) [1]


text:
這趟旅程很特別,因為包包豬契媽(我叫佢豬dar)佢就快嫁作韓婦
心裡面夾雜了替佢標尾會開心又有d擔心,又覺得同佢有d事未做
就係旅行
我有一個好體貼大少爺,佢隔幾個月就叫我去旅行休息,佢首先提出:不如你同豬dar去台北食火鍋,上次帶住個仔你都未夠盡興
就係佢咁講…我就約豬dar去旅行,那個豬dar假都無多日,所以3日2夜台北走一轉
先講酒店,上次帶包包去就住穩陣既意舍,今次住一間新開一年既酒店
個感覺比較trendy,又舒適,價錢又非常合理,晌忠孝復興站
地址: 台灣台北市信義區松仁路90號
第一餐…明月湯包
其實晌六梨張站都要行一段路
不過值得的,呢間本地人推介,價錢都平的
地址:台北市大安區基隆路二段162-4號
麻辣牛筋,都幾好味的,最重要佢比到個新idea我
我下次試咁整
我最喜歡食小籠包,呢個都好得
夠湯汁
燉湯也好味(無影相),但酸辣湯就太大碗了
之後即去珠寶盒食蛋糕,這是上一次想來,但又係要就包包所以無來的
地址:台北市麗水街33巷19號之1
蛋糕好吸引,有麵包的,仲有for手信既小蛋糕
我要呢件栗子蛋糕mont blanc cake
一切開你見到好多cream,但佢個底既藍梅中和了味道之外,個tart底都非常好味
係滿分既蛋糕
紅色件似豬dar既,我仲叫了 Canele 非常好味
之後行街,我同豬dar由珠寶盒行街行到返酒店
幾個捷運站路程,去旅行既腳最重要行得
唉…天又開始落雨,邊行邊笑行到返酒店Hea一陣又叉下電就去
地址:台北市大同區酒泉街23號
捷運圓山站
呢個買了無後悔的,只會後悔買得少
跟住去我上次訂唔到位既....寬巷子
地址:台北市士林區中山北路五段505巷22號 捷運士林站
呢度老闆本身開了間書室,佢認為食物係應該有要求,要靚要好味
所以呢度食物做得好精美
湯底:紅泥小染搭配白鳳千叟鍋
個紅色既係麻辣味,麻而不太辣,加上個個鍋既設計令到白湯唔會沾上辣味
白色既係用烏雞淆製既湯底,味道好好,我同豬dar飲了好多湯
呢個純粹.....配麻辣湯食
附上漏斗計時
呢個杏仁片做既花,其實裡面係蝦膠
個蝦膠非常好味,加上杏片,呢個係我覺得最好味的
枝仔冰,外型似雪條
裡面其實係有d蝦仔,豬肉打成既,整體係似魚皮餃
um....都可以叫既
菠菠糖
佢係菠菜包住腐皮再有芝麻醬
但.........無乜味的,ar.........可以不試
肉類叫了牛肉
其實呢個玫瑰松板好多人點
但事前朋友sharon話過…一朵花十幾片豬頸肉未免太漏
所以無叫
呢個牛肉都唔錯
以上總共 3000幾蚊台弊,其實可以話係貴少少但又覺得值既
去旅行要盡興,不過…若果想好似香港d抵食夾大件既類別,呢度又未必適合
我自己覺得ok的
食完我同豬仲行士林夜市,當然無再食野,同埋傾盆大雨好彩搵到的士回酒店
上次來台北,好多人推介阜杭豆漿,也有電視效應講呢間早餐店
話由5-6點開始排隊
當然我唔會帶住個包來排隊,今次食到了
好可惜…我覺得正宗間永和豆漿個燒餅比呢度好
永和夠乾脆,但呢度油條又唔錯,又香味的
但我不會再因為早餐而再排隊了
地址:善導寺站5號出口一出,華山市場一樓
但蛋餅我直頭唔想食,有個焦糖燒餅,又唔係好特別
之後瘋狂行街,我真係好喜歡行街
信義區慢慢行
因為比份早餐撐爆了個胃,令到我倆無法再食
於是去米朗琪飲杯野休息下
呢杯生果茶太甜了
呢個無花果批好好食,但呢間我又唔會太推介
跟住去西門町買手信,因為大少爺指明要食蜂大既合桃酥同雞仔餅
帶豬dar去食牛店
唔知點解…今次覺得無上次咁好味
回酒店放係大量物品後就去寧夏夜市
搭車去中山站再行去
雖然落雨但夜市有頂遮頭的,不過我行完…無乜我想食的
最後亂點一堆串燒
呢個腸好好味,再買果汁等等就搭的士回酒店
的士費好平,TWD145已經回到酒店
執行李,食消夜就睡了
一覺醒來得3度,又凍又餓,好彩酒店附近有間cafe好吸引
地址:大安區忠孝東路三段276巷10號1樓
餐廳感覺舒適,人生難得慢活咁食個早餐
呢份係我既牛扒加crepes,再配 Earl grey
整體都好好味,令人有一個活力既早晨
豬Dar食呢個叫皮小姐,裡面有火腿同芝士既煎三文治
食完早餐再行Sogo,我又買一堆野後就回酒店check out
再週圍行下搭的士到機場
到機場再繼續買,買到無晒錢豬dar請食牛肉麵
一個快樂旅程完結,唔知仲有無機會同豬dar去旅行,但肯肯定今次旅程笑死人
大少奶's Delicatessen
宣傳你的專頁


text:
姓後的好聽的男孩名字有哪些呢?名字是孩子一生中最忠實可靠的朋友,無論春風得意,抑或秋雨梧桐,名字都與孩子相依相守,不離不棄.那姓後的男寶寶該取什麼樣的名字,下面姓名網為大傢介紹,姓後的好聽的男孩名字!
姓後的好聽的男孩名字
後子耀 後服務 後旭佳 後沙沙 後新昂 後俊林 後孝珍 後幽幽 後一雯 後淳燁 後迎景 後泫雨 後增旋 後城 後恩毅 後敏傑 後威 後超水 後昕裕 後昕凌 後奇寶 後煒嘉 後青山 後昕晨 後玨晴 後一舒 後會珊 後倫滔 後奇 後鐵軍 後飛宇 後卓樂 後春波 後康 後孔佳 後遵君 後來 後耀中 後紅偉 後麗萌 後進一 後嘵林 後恩華 後巖松 後琦璐 後浚傑 後百禾 後曉群 後化 後嘉琦 後斐語 後海 後海根 後長伊 後俐雯 後永志 後光威 後予涵 後光榮 後國寶 後是 後飛洋 後嘯天 後瑜巖 後智華 後軻 後驍 後明星 後馨依 後展 後朝俊 後皓翔 後文增 後海灝 後鑫語 後紈茗 後曉餘 後霽 後鐸晶 後樂霖 後笑 後相軍 後崢淇 後傢惠 後韻嘉 後艷嫻 後欣 後衙 後海海 後秀峰 後凡庭 後小狗 後振心 後敏敏 後聖洋 後軍平 後秀傑 後會祥 後江月 後維依 後明仙 》》還是沒有找到滿意的名字?不妨問問大師.
後依帆 後雅 後煒風 後靜靜 後一帆 後暢意 後曉立 後名升 後璽涵 後平嚴 後霍勝 後凱青 後春曉 後侶龍 後承仵 後纓力 後承明 後童童 後南茜 後曄釗 後鳴小 後博 後溪 後蕓 後清雲 後瑞鋒 後梓哲 後天格 後博涵 後容融 後斐 後善妮 後天賦 後煦睿 後頤和 後來瓔 後頎蘭 後成林 後振洲 後凱樂 後莘菲 後海迅 後彩蕊 後利於 後展旭 後鈺華 後翰賢 後可蕓 後孟婕 後吾 後水漾 後勝男 後子磊 後秘 後世軒 後潁珊 後常淳 後凱翔 後玉林 後子豪 後秀華 後謙 後天惠 後子君 後登儒 後嘉謙 後志標 後鈺童 後鍔 後與銅 後鐘尹 後卉樂 後錦彤 後昱米 後庭秀 後瀠 後貴祥 後飛碣 後慧賢 後恒 後薇 後依林 後寅濤 後杭 後向欣 後逸龍 後欣桐 後光 後旭鋒 後水霏 後雯睿 後天寶 後綾菱 後海強 後文明 後鈐 後希敏 後海離 後文超 後海鋒 後東輝 後德武 後伯汶 後詩謠 後宸 後嬌 後心凝 後金勇 後曉星 後傑儀 後沅笛 後弈昕 後覃升 後慧斌 後華福 後詠昭 後子麥 後創興 後茈鐳 後哲瑜 後墨旋 後諾昕 後福攀 後昱川 後知鑫 後東良 後光 後華永 後萬祿 後珈銘 後惠仁 後進 後憬檳 後夢良 後麒旭 後秋如 後顯至 後芳蓮 後三塵 後傢旭 後慶偉 後益順 後邏凡 後景寬 後法濂 後織驛 後光偉 後官辰 後煜葳 後安利 後雲迪 後若淋 後然純 後鬱飛 後光遠 後澈 後偉銘 後奇歡 後鈺歡 後嘉欣 後其泓 後豪寬 後競堯 後博茗
後箏 後柏一 後樸林 後小嬌 後賢一 後松壯 後渝慶 後灣輝 後俊愷 後春鴻 後泠 後科 後成雲 後浩男 後若蒙 後剛 後舜武 後鳳蓮 後少利 後宇晨 後俊傑 後詩琦 後振峰 後麗彥 後玉慈 後淑欣 後培凌 後漢強 後思佚 後鑄漢 後蘿軍 後小露 後兆成 後繼宏 後明志 後宛 後瑞芯 後高遠 後愛妮 後章棟 後力勛 後新月 後新 後玫萱 後加林 後欣樂 後稚稼 後鍇 後永勝 後龍光 後墨軒 後生 後崢臣 後灃庭 後弘浚 後顯哲 後胡 後楚杲 後嘉盛 後哲涵 後銘陽 後瑞彬 後小鰍 後欣雨 後麗華 後海富 後俊超 後獻芝 後宏巖 後興隊 後若然 後天燁 後育權 後良驥 後思玨 後琰輝 後溢洋 後虎 後暢風 後靖洲 後曦若 後利樺 後思良 後筱顏 後國生 後洪 後淑雲 後楚腦 後念 後羽豪 後思敏 後旭葵 後珍奇 後貝貝 後浩然 後鵬力 後語晗 後田碩 後利森 後筠忻 後明楓 後厚利 後皙迪 後茜囡 後語芯 後麟煌 後順 後嘻嘻 後弋寧 後瑜 後薇 後研傑 後嘉晨 後海 後靜謠 後運飛 後思岑 後俊伉 後銘真 後軍軍 後蔭粹 後小燁 後洲邊 後韻貴 後曉鋒 後章寶 後嘉宜 後之桁 後珧 後子珂 後惠曦 後瞭 後懷祉 後雪瑾 後雨淳 》》還是沒有找到滿意的名字?不妨問問大師.
後(Hòu 後)姓源出有三:
1,出自太昊氏,後照的後代姓後.據《姓氏考略》載,上古東邑部族首領太昊的孫子後照的後代.明清兩代之後,河北,開封多出此姓.
2,出自共工氏之後,以官名為氏.據《風俗通義》載,相傳炎帝後代共工氏有子名叫句龍,在黃帝時擔任後土(古代掌管有關山川土地事務及農業生產的官職),死後被封為“灶神”,夏,商,周三代之後,一直為人們祭祀著,其後代就以官名的一字為姓,稱為後氏.《姓纂》雲:“後土之後.”《路史》及《潛夫論》載:“春秋時魯,楚公族有後氏.”
3,出自姬姓,以封邑名為氏.西周時魯孝公的兒子公子鞏的封邑郈,謚號郈惠伯.他的後代以邑名為氏,稱為郈姓;後來省去右邊的邑旁為後氏,稱後姓.(責任編輯:八字免費算命網)


text:
Geek友講場
好玩創意影 Post相更多 like
2012年08月29日 ~~ 第275期 Face
無數人日日貼相上 facebook同微博博人 like,之不過如果影到好似閃咭咁張張構圖一樣,或者只用 Instagram求其加個 effect,實在好難脫穎而出,令朋友留下深刻印象.想多幾個讚的話,真係需要玩 啲新鮮創意相片,自己諗唔到,都不妨去外國網發掘借鏡一吓.雖然仆街,飄浮之類 嘅影法已經 out咗,但攝影世界不停進步,近排又有相中相,自轉相,隱身相等乘勢興起,快 啲拎起相機啦!
互動片段
學影自轉相
朋友無限 loop 相中相中相
呢期最 hit影相玩法,莫過於吸引到多國傳媒報道 嘅相中相.一班朋友齊齊 喺芒前開出上手影落 嘅相,再 喺芒旁邊直豎拇指再影成相中相,之後繼續傳畀下手.影法好簡單,但勝在將 fb套 like文化 喺現實中實現,加上有一大班 friend參與,比一個人影相等人讚好玩得多.家好多人 fb閒閒 哋都有幾百個 friend,若有人想玩大 啲,打破原相 55層紀錄,其實唔難,無限 loop落去都得,世界大同啊!
拍攝 step
影第一張相時唔會有上手相片,所以個芒隨便開一張大頭相就得,反正影幾層之後都唔會再見到第一張個芒入面係乜相.
影第二張相時,就 喺芒度開番第一張豹紋 model嘅 like相,如此類推.呢張相好難自拍,返工期間影的話,搵同事影完再幫人影就得啦!
影靚 啲 tips
呢種相最好係人清畫面又清,但若然用手機或 DC仔影,好易影到人清但芒爆.想影得靚唔可以懶,最好出齊腳架同閃燈,校細光圈再校慢快門,咁閃燈光可影清個人 嘅同時,畫面光度又會 啱 啱好.
原創拆解
呢輯 hit爆 嘅相中相,係源自美國俄亥俄州一位仁兄.佢本來只係無心插柳咁自己 like一張女性朋友相,影低呢個畫面後先忽發奇想,叫朋友齊齊影相中相,最後有 55個 friend參與,佢仲將呢 55張相製成短片,同原相一齊放上網公諸於世,博到好多個讚!
網址: http://imgur.com/a/nZVQ3
一人玩 key相
若你唔想叫幾十個朋友一齊影咁勞師動眾,好似呢張 BB相咁,影完一張再用《 Photoshop》 key入相架空位都得.不過咁玩只有畫面效果,冇朋友參與 嘅樂趣.
詭異日本自轉風
變成動態圖片 gif檔, model手上 嘅兔公仔會不停轉,加上深沉背景,詭異味十足.
影相要跟潮流,應時節,自問自己夠大膽,為趕潮流唔怕農曆七月去影邪邪哋型相的話,不如學呢位少女玩一系列自轉相,走去後巷,深山取景,然後製作出畫面上只得一個蘋果,或者少女 喺到不停轉轉轉 嘅動態 gif圖片,營造詭異效果.其實簡簡單單影 5張相就已經夠,夜半 喺屏幕前睇住呢輯自轉少女相,十足睇日本恐怖片令人毛骨悚然!
拍攝 step
揀好場景,就落腳架令畫面定住.而 model企好位置後,為確保自轉時唔會走錯位,可以 喺地面貼張膠紙做記號.
影好一張,就叫 model稍為轉少少,攝影師亦要睇實畫面,避免走位.如果要影公仔轉而唔係人轉,就最好有人幫手轉公仔,唔好令 model個身郁 咗!
影好最少 5張自轉圖就可以用軟件組合成 gif,由免費嘅《 Microsoft GIF Animator》,到專業嘅《 Flash Professional》都可以.
靠 app影自轉 唔使拎腳架
家個個愛用手機影相多過單反,想玩自轉相又嫌拎腳架麻煩,原來一個 app都可以搞掂.呢個叫 Kinotopic嘅 iPhone App,可以 喺你拍完一段 3秒短片後,圈番想有動態效果 嘅部分,就能夠營造到自轉相 嘅背景靜止,然後得 model不停自轉 嘅效果,連腳架都唔使,正!
Kinotopic• iOS Free
拍 3秒短片, model學日本少女咁自轉一周.
幾手震都唔緊要,因為可以用畫筆填滿番想有動態效果 嘅部分,其他位置自動變成靜止畫面.
完成
影公仔轉 tips
Stop motion大師 Ben:取景最緊要
自轉少女拍攝手法同 stop motion相近,所以搵 嚟 stop motion短片《不是 Toy Story》 嘅作者阿 Ben,講吓拍自轉少女相 嘅 tips.佢話:「相片氣氛好有日本鬼片陰森感,睇得出拍攝者專揀無人地方取景,避免背景出現『變數』,突然走個人入 嚟,搞到冇晒氣氛.就算走入深山都要留意唔好揀大風日子拍攝,因為背景樹葉郁來郁去,合成做 gif時,背景一有動感,就已經唔係 嗰種感覺.」
原創拆解
由一班日本藝術家發起,名為「 rrrrrrrroll」 嘅一系列自轉少女影法,由 blog, twitter及 facebook開始傳出去,短短一個月,已經有幾千人 follow.而且呢班藝術家仲 喺 blog度講明每個星期都會有兩幅新作發表,分分鐘 hit過鬼佬發起 嘅相中相.
網址: http://rrrrrrrroll.tumblr.com
自然系攝影 隱身其中
詭異風未必人人 buy,喜歡自然先 啱你胃口,亦有隱身相你影,呢系列講求被拍攝者衣 着同環境融合,美感度高,搶 like必學!睇落夠晒靚,不過香港冇乜大自然景,周圍都係高樓大廈,唔想長途跋涉去郊野,可以學《 Face》咁,用線條簡單 嘅籃球場取景.只要衣 着顏色揀得 啱,一樣可以成功隱身.
拍攝 step
搵到線條簡單 嘅背景就影定張相,再去時裝店搵衫,千祈唔好買幾十隻唔同深淺度 嘅綠色衫去到先襯!
到影 嘅時候要慢慢同 model試合適位置,但求度準個線條分間位,影出 嚟就會似.
原創拆解
原創者係來自芬蘭 嘅攝影師 Wilma Hurskainen,佢喜歡拍攝 model着住同環境相似 嘅顏色同質感,但又冇刻意造出隱形效果,感覺好似同自然融合.雖然佢只 post兩張作品,但呢種影法就已經風靡全球!
網址: http://www.wilmahurskainen.com
失敗跟風作
呢種融合自然 concept嘅影法一呼百應,由日本到歐美都有模仿作品,不過好似呢張叫 model屈 喺花圃下面 嘅影法,就搞笑多過美感.
Sarona@Sarona studio:高階玩法加質感
經常於電影擔任服裝指導 嘅 Sarona,佢話影呢類融合自然 嘅相,最好揀鬆身剪裁服裝,好似長裙,闊衫等,避免 着 leggings呢類突出線條 嘅衣物.再高階少少,就能夠學足原創相連衫上都加入質感, Sarona教路:「去日本百貨公司好易就買到畫上衣服 嘅顏料,想營造沙石效果,就可以買海綿,好似扱印仔咁印上衫度.想扮樹木質感,就買個薯仔,切開之後印印印,好簡單!」
用海綿 喺衫上印印印,就能輕易造出沙石質感.
考你創意 全民借雲
講到自然,早排香港出現雙彩虹,搞到 facebook出現唔少天空相.加上呢期成日打風,難得見到藍天白雲,又令到一班手痕友發揮創意,借位影出唔少得意白雲相.其實呢股影雲風氣 喺外國都出現 咗一段時間,不妨參考外國作品,再發揮你 嘅創意.最正係影呢類相唔需要好高技巧,只要有創意,見到得意雲,識借位就得!
影靚 啲 tips
前後差距
借位相幾乎人人都識影,但好易忽略影住光猛大白天,會令前方景物變暗 嘅問題,臨 post上 facebook前,記得執執先.
小心失手
雖然呢位外國人搵泥耙做道具咁有心,不過隻毛手真係嚇親人,所以盡量搵簡潔 嘅 model,服裝同道具.
難度最高 新舊相合併
講到難度最高,必數呢種將新舊相合併而成 嘅影法.影法本身好簡單,只要拍出景物 嘅今昔對比就得.反而係搵題材先最考功夫,最理想 嘅例子,就好似呢張用原子彈爆發對比後來種上樹木 嘅相片.
用人玩新舊相合併,可以好似外國人咁玩呢種穿梭時空 嘅合併相都夠特別.不過撞正筆者童年影 嗰個海濱公園,家陣變 咗做豪宅,夾埋一齊就怪到不行!
歷代創意相 有發揮就唔 out
每種創意相都係一種潮流,盲目跟風去影,熱潮過後就會 out.但若然再注入新創意,影得夠態度, out咗都會再潮番.睇吓呢 5種 hit過嘅相仲有冇空間畀大家發揮?
借位相歷久不衰
發源地:全球
興起年份:千禧年代初
流行度:★★★★★(最高 5★)
呢種靠視錯去令巨大景物變細或者前後景重疊 嘅借位相,直到家都未 out過!全因構圖得意之餘,人人都可以諗出屬於自己 嘅影法.
飄浮少女停下來
發源地:日本
興起年份: 2011
流行度:★★★★★
飄浮潮流由日本少女 Natsumi Hayashi喺上年初帶起,但紅遍亞洲後,佢就冇再 喺 blog同 fb發表新作.不過呢種影法已深入民心,至今仍有好多人影緊,尤其去旅行時.
扮死屍大吉利是
發源地:韓國
興起年份: 2004
流行度:★★
8年前韓國曾興過扮死屍影相,或者太過重口味,呢種相 hit過一輪就無以為繼.
仆街少女繼續仆
發源地:台灣
興起年份: 2011
流行度:★★★★
同飄浮少女同期兩個台灣仆街少女,仍然熱衷 喺 fb貼仆街相,而且仲同好多文化音樂活動玩埋 crossover,早排更仆到 嚟香港添.不過由於影法實在唔方便,上年熱潮過後,香港就冇人再仆!
蒸發相曇花一現
發源地:美國
興起年份: 2011
流行度:★★★
上年美國仲有班人玩呢種人間蒸發相,將衫褲鞋襪完完整整咁砌到成個人形,睇落好似人體失蹤咁.但由於再發揮 嘅空間有限, hit過一輪就少人再影.
相中相一齊玩
《 FACE》 Gadget版監修人 903 DJ Donald
上年我同其他 903 DJ都影過唔少飄浮相,估唔到今年又有新影法.個人喜愛相中相,因為可以集體創作,而且一張相能好似接龍咁駁落去,有趣!就算大家 嚟自不同地方都可以一齊玩!正!自轉相都幾得意,不過我懶,唔想成日拎腳架,有機會先會玩.
撰文:陳兆奇,鄺浿鏇
攝影:傅新發
模特兒: Rika@GME, Jelly@M.Spy


text:
Nisim Fast 速長洗頭水300ml+護髮素300ml
Nisim Fast 速長洗頭水300ml + 護髮素300ml
女人天生係好矛盾又貪靚! 頭髮長果時就想短, 剪短晒既時候又想佢變返長, 由其係漂染完, 電完, 負離子完, D 頭髮鞋晒旱晒開晒叉既時候, 又想剪晒佢, 但又想佢快D 長喎, 我自己成日都係咁囉 ==" 無計啦, 都係因為貪靚想轉多D 髮型麻
所以成日有好多靚靚問我有無辦法可以令頭髮生得快D, 駁髮神器咁呀! 當然有啦~其實我之前已經一路試緊, 因為我自己都急需要一把長髮去 set 頭影結婚相 HAHAA (我都係矛盾又貪靚既女人啊), 而加終於夠長喇
今次尼支來自加拿大真正既駁髮神器, 其實已經出左好多年, 外國亦有好多人用緊, 咁佢真係犀利既, 我用左好短時間, D 頭髮已經比我平時生得快, 質地非常好, 易起泡, 爽到爆, 唔會過笠而令到D 頭髮扁晒, 洗完頭髮都係滑身,柔軟有彈性既, 保濕度剛剛好, 頭髮開叉同斷髮既問題都改善到, 令到D 頭髮強壯返, 無咁易斷, 無咁多毛毛. 最令我驚呀既係! 我屋企人好易生頭瘡, 好多洗頭水都唔岩用, 已經試N 咁多款, 但佢用尼支洗頭水, 竟然無再生頭瘡!!! 讚~~我地而加 keep 住長用啊
之前有D 客試左細支裝, 用左一星期已經見到效果, 因為佢地都係岩岩染完髮, 效果好易見到, 仲立即訂左1000ML 大支裝用, 你地都快D 試下真正既 > 啦
最近一款好hit 嘅奇蹟增長洗頭水及護髮素, 其實同FAST呢個品牌既洗頭水護髮素都係一樣由 Nisim 生產, 而Fast 推出市場已超過20年, 緊係功效勁先可以做到咁耐啦, 效果真係好快見到! 必試
「FAST」頭髮速長洗髮水/護髮素(不含硫酸鹽,苯甲酸酯類和DEA)
Fast 頭髮速長洗頭水, 護髮素
細支裝, 洗頭水300ml + 護髮素 300ml
歡迎批發


text:
日本AV界對於新人來者不拒,不論女優來自藝能界,教育界,飲食業界定係清潔業界,只要夠靚女夠好波,一樣有AV畀你拍.最近,AV界就出現咗一個來自工業界嘅女優,佢就係紗倉真菜喇.
上年嘅日本311地震除咗摧毀好多日本人嘅家園,仲令遠在香港嘅我哋亦深受影響,事關一代混血AV天后原紗央莉就係因為呢場地震,而感到精神崩潰,毅然宣告退出AV界!此消息除咗打擊我哋一眾AV迷,亦搞到阿妹所屬嘅AV廠SOD大感頭痛,因為廠內實在人才凋零,完全冇咁具質素嘅女優壓陣.幸而,SOD冇咗原紗央莉,後來都搵到AKB48前成員山口里子,之後又再搵到佢個親妹妹山口里久撐場.家陣山口姊妹又話齊齊引退,SOD又搵到一個質素不輸給二人嘅女優,佢就係曾經做過寫真偶像嘅紗倉真菜喇.今年18歲嘅真菜真係卜卜脆,除咗可愛純真,天真又笑得甜,最重要係皮薄肉嫩,胸前仲有一對斤両十足,足以將男優嘅架生完全包裹住嘅純天然F奶,SOD有此良將,今年肯定有得威.
紗倉真菜雖然睇落咁後生,而且仲好似稚氣未消咁,但係大家唔好以為佢好蝦,演出AV嘅時候會任由男優玩弄喎.事實上,阿妹拍寫真嘅時候,已經表現豪放,雖然三點不露,但係經常做出疑似吹奏,夾胸以及自摸動作,風格相當猥褻.而正式演出AV嘅時候,真菜亦將此風格盡現,所以其頭炮作品當中,可睇到阿妹熟練咁為男優作出口舌刺激,表演騎乘亦扭腰扭到啪啪聲,最抵死仲係表情一派享受,一睇就知佢非常熱中性事,有寓工作於娛樂嘅意味,絕對係一名正宗小淫娃.雖然,真菜真係淫得很,但係資料顯示原來佢學識淵博,除咗精通英文,仲識得德文,而且讀書嘅時候主修工業設計,興趣更加係參觀工廠,所以稱佢為工廠妹都得.
推介場口:中段,紗倉真菜着住套得半截嘅水手裝連水手裙,可愛又性感,而玩波哋掃蕩嘅時候阿妹一件都唔剝,只係加大量潤滑劑滋潤,令畫面更為淫猥,更為刺激.
年齡:18歲
身高:5呎2吋
三圍:35F,23,34
撰文:祖


text:
57歲美國流行樂壇天后麥當娜(Madonna)出道咁多年,開過無數次演唱會,但一直冇去過台灣,香港同澳門開演唱會,曾經好多次香港娛樂公司好似英皇,寰亞同耀榮都傾過佢嚟開演唱會,但因為價錢太貴,一直傾唔成,但今次終於有轉機,獨家代理Madonna全球演唱會主辦權的Live Nation決定放期搞香港站演唱會,而且係由自己公司親自做主辦,日期定咗出年2月17同18兩日喺亞洲博覽館做,票價初定會分4類,最貴嘅VVIP座位賣4000元,普通VIP座位就賣3000元,中價票約賣2000元同最低票價1000蚊.
雖然票價幾貴,不過之前英國樂隊One Direction同意大利失明男高音Andrea Bocelli嚟港開演唱會,前者賣成3488元,後者就賣3980,幾乎同娜姐同價.之不過以麥當娜嘅號召力,佢第一次嚟香港開騷,點貴都一定有人捧場,其實娛樂圈中人已四出打聽幾時有飛訂,睇嚟Live Nation大中華總裁洪迪又好唔得閒,一定唔少圈中人搵佢訂飛.
香港做完之後,娜姐接住會喺2月20,21日去澳門新濠天地開兩場,聽講新濠老闆主要想以搞麥當娜演唱會振興賭場生意,所以係用一個天價打低太陽娛樂公司,搶到澳門主辦權,不過佢哋打算大部份飛會用嚟送俾啲客,少部份飛先會攞出嚟賣,所以依家佢地都未定出票價賣幾多錢.
接住2月24,25日會去菲律賓馬尼拉再做兩場,3月再殺入去澳洲做6場,3月12,13日喺墨爾本做兩場,19,20做悉尼,26,27做布里斯本.而台灣站原本排喺菲律賓後,但後來又唔想娜姐唱完又兜番轉頭咁辛苦,台北站就改喺2月頭做,依家Live Nation喺台灣入咗2月1至9日期,等政府批其中兩日期俾佢哋.今日本報問咗香港Live Nation公關嚟香港開演唱會嘅事,佢哋就回覆話:「未落實,唔講得!」


text:
圖:周浩鼎(後排右二)同葛珮帆(後排中)派揮春
農曆新年就嚟到喇,唔少立法會議員同區議員都鍾意擺嚇街站,寫揮春畀街坊看門口,同大家共度新歲.早兩日工聯會郭偉強(阿強)就喺北角和富中心擺街站,同街坊朋友拜個早年.不過未搵到阿強寫揮春嘅朋友都唔使擔心,阿強嚟緊星期六下晝,同下星期一嘅上晝,仲會分別喺新光戲院門口同渣華道街市門口再寫過,有興趣嘅朋友記得到時去攞返張喇!
容海恩手字「比較有特色」
另外,鄭晴之前喺活動同新民黨容海恩(Eunice)同新社聯嘅李世榮(Stanley)傾開,Stanley話最近都好畀心機練字,之後新春活動可以一技傍身,又問Eunice手字練成點.Eunice就講笑話,佢手字已經隨時ready,不過就比較有特色.講講嚇,佢地仲話,原來民建聯周浩鼎Holden寫得一手好字喎!咁啱得咁橋,民建聯葛珮帆(EQ)同Holden尋日原來已經落咗西貢派揮春,聽聞好多街坊都很喜歡,仲排隊爭住拎各位議員嘅墨寶.
唔止佢哋,民建聯劉國勳(Edward)同獨立議員謝偉俊(Paul),亦親自出動為街坊即席揮毫,希望將福氣帶畀市民.Edward話,自己雖然成年無寫過大字,但仍然有好多街坊捧場,仲講到最鍾意寫嘅就係「心想事成」,貪佢夠好意頭.而阿paul就孖住老婆「白姐姐」白韻琹,一邊寫揮春一邊派利是封,唔好話街坊,鄭晴見到「白姐姐」一手靚字,都心思思想排隊,攞返張揮春,順便幫屋企新春布置做定準備.


text:
Tuesday, 1 July 2008
Princeton 遊
六月中我有個 Enoch Seminar 要去, o係 Princeton Theological Seminary, present 一份有關以諾一書第 14 章o既研究. 我o係阿媽屋企出發, 要由 New York Brooklyn 去到 New Jersey Princeton, 主要係坐火車. 雖然要坐成兩粒鐘咁滯, 不過好在都唔貴, $15 咁上下. 由 Princeton Station 行到過去 PTS 都唔算遠, 大約 15 分鐘腳程.
呢個係佢地個 library, 我冇行晒成間. 比想像中細, 不過點都一定好過 McMaster. 話時話, 呢度環境真係幾好, 有樹有草, 好靚. 拍得住 Trinity Western.
呢度係食o野o既地方, 一日三餐食 buffet, 對我呢 d 食o野冇要求o既人o黎講算係幾好食, 起碼餐餐食到飽, 又免費. 大家都食完飯o係度傾計, 但係呢方面我真係完全唔掂, 食完o野就坐o係度, 冇辦法同人開始話題, 都唯有早 d 返宿舍用電腦睇 x-files. 浪費晒呢 d 識人o既機會. 唉, 我o係呢行睇怕都係冇乜前途.
呢度入面係 seminar o既地方, 好似酒店咁, 幾靚. 不過 d seminar 好鬼悶.
呢度係我住幾日o既地方, 係學校o既宿舍, 好在有冷氣, 同埋一人一間房, 不過沖涼要去個公用洗手間, 好有福音營 feel.
總括o黎講, 今次收獲不大. 既識唔到新朋友, 又冇機會同 d 大粒佬/婆傾計; d 人亦似乎唔係咁欣賞我份研究. 不過呢個係意料之中, 因為我 present o個時有兩個 chairs, Gabriele Boccaccini 同 Martha Himmelfarb, 我一早就知佢地唔會同意我o既研究結論. 我覺得我都有 defend 到自己o既觀點, 不過有幾個問題我覺得答得唔係咁好, 有 d 後悔, 太過緊張亦有所影響. 我亦見到 James Charlesworth 同 Lawrence Shifman, 後者尤其有型, 真係好正, 做佢學生聽佢書一定好開心.
而今次唯一收獲就係.... 有機會同 Annette Reed 見面, 因為佢地第一日有請佢o黎做嘉賓. 真係唔明, 同佢傾計我明明就對答如流, 乜都敢講, 但係佢一走o左, 我就有辦法同其他人一樣咁傾計.
Posted by Howtindog at 19:13
Labels: 生活
0 comments:
Subscribe to: Post Comments (Atom)


text:
原 本 係 冇 諗 過 睇 紅 葉 嘅 × 係 Yen 約 我 先 速 成 呢 個 活 動
不 過 最 尾 都 係 得 我 同 老 豬 去 咋
因 為 時 間 緊 迫 諗 住 求 其 食 啲 嘢 就 算 × 同 老 豬 因 啲 小 事 鬧 交
喺 老 豬 嘅 角 度 就 係 我 無 啦 啦 發 脾 氣 ...
求 其 去 咗 石 崗 咖 喱 屋 食 × 真 係 食 乜 都 冇 味 呀 !! 嬲 嬲 嬲
嬲 到 已 經 唔 想 去 大 棠 × 雖 然 都 係 去 咗
喺 大 欖 郊 野 公 園 閘 口 仲 要 行 多 廿 分 鐘 就 到 目 的 地 × 超 超 超 多 人
都 因 為 想 輕 便 啲 所 以 帶 咗 定 焦 鏡 × 所 以 今 日 係 冇 全 景 相 架
影 影 吓 相 同 老 豬 又 冇 嘢 嚕
番 到 屋 企 先 發 現 呢 張 相 都 冇 紅 葉 嘅 哈 哈
執 到 塊 唔 錯 嘅 紅 葉 × 嘻
哈 哈 × 好 似 去 咗 日 本 咁 呀
好 難 得 先 搵 到 塊 好 葉 玩 散 景
第 一 次 玩 日 頭 × 好 似 唔 係 好 突 出 × 呢 張 係 唔 講 都 唔 知 佢 係 心 心
好 好 陽 光 呀
好 勉 強 先 影 到 張 風 景 相
呢 張 都 係 心 心
日 落 就 走 嚕 × 越 夜 越 多 人
好 鍾 意 呢 張 剪 影 × 如 果 唔 係 咁 多 人 同 埋 冇 帶 腳 架 我 都 想 同 老 豬 影 番 張 呀
直 接 去 元 朗 ─ 去 雞 地 食 嘢
第 一 站 ─ 爽 爽 麵 店
點 盡 佢 嘅 名 物 ─ 醉 雞,豬 扒 同 菊 花 茶
我 原 本 對 醉 雞 期 望 最 高 × 但 係 可 能 我 麻 麻 哋 鍾 意 醉 雞 × 所 以 覺 得 豬 扒 最 好 味
麵 都 好 大 陣 鹼 水 味 × 早 知 一 碗 麵 一 碗 米 啦
食 完 再 去 Sense Dessert Cafe
老 豬 的 Tiramisu
我 的 玻 璃 玫 瑰 花 瓣 慕 絲
其 實 一 出 場 係 有 陣 煙 架 × 可 惜 煙 唔 夠 其 他 分 子 甜 品 多 所 以 影 唔 到 嚕
真 係 睇 得 又 食 得 × 賣 相 一 流 味 道 討 好
不 過 老 豬 個 Tiramisu 就 麻 麻 喎
食 完 飯 同 甜 品 都 係 時 候 番 屋 企 嚕


text:
姓計的好聽的名字有哪些呢?計姓,在《百傢姓》中排名第113位,在宋版《百傢姓》中排序為第 一百十三位門閥.計氏的遠祖始於上古時期,傳說是古代帝王夏禹的後代,因此計氏起源於大禹的姓氏,姒姓.那麼姓計的寶寶叫什麼名字最好聽呢?姓名網為您分析姓計的好聽的名字.
姓計的好聽的名字大全》》
姓計的好聽的名字
姓計好聽的男孩名字》》
計辰率 計晨騏 計渝免 計奕 計權輝 計美纓 計欣眙 計浩洲 計紹宏 計壹淇
計妻旺 計子雁 計子傑 計垂宸 計詠 計愉凱 計亦樺 計士天 計加區 計東偉
計坤龍 計興銀 計一鑫 計靈愈 計靖洋 計波學 計卓軒 計丁君 計世欣 計璐琦
計海冰 計哲 計傢斌 計昀琪 計光其 計添餘 計亞澤 計鶴 計鈺 計平樂
計霏雨 計洪濤 計振超 計俊盛 計明浩 計仙鳳 計雅楠 計成祥 計欣展 計世營
計易達 計微鳳 計閆宇 計嵩 計德明 計丁煒 計姍絢 計承天 計藝達 計彥菘
計常謙 計海榮 計略羥 計德飛 計北鷗 計采薇 計力 計宣丞 計麟翔 計英傑
計堂勃 計馨馨 計飛 計韶涵 計菲 計雲飛 計埕壑 計海逵 計澤名 計樂天
》》還是沒有找到滿意的名字?不妨問問大師.
計妙岸 計月如 計傢琪 計耿滔 計鑫一 計草 計大慶 計宇琪 計森豪 計壽燾
計子傑 計精李 計冰冰 計珈伶 計長滇 計凝凝 計容瑕 計海睿 計志剛 計思斯
計志明 計冠宇 計海沛 計苑朔 計浩哲 計鴻銳 計屹則 計彥龍 計定平 計婉筠
計深耀 計茜好 計禦輝 計俊鋒 計駿傑 計雨涵 計若琪 計靈敏 計靜婕 計鋼
計銘譽 計士博 計麗容 計婕 計煜傑 計笑才 計可馨 計慶鋒 計子銘 計志超
計焰翎 計雁 計詩蕓 計衡 計疆草 計度 計智詔 計美孌 計政潤 計雙
計馨光 計仙雲 計伊雲 計靖汶 計強勝 計曉曉 計向亦 計芝歡 計思佳 計絢諄
計妃菲 計敬京 計志強 計瀧寶 計敏豪 計詩雨 計計劃 計欣平 計佳衡 計蘭
》》還是沒有找到滿意的名字?不妨問問大師.
計薔 計式淇 計宏華 計域林 計善鴻 計可心 計海靈 計津菁 計施雨 計津源
計泓然 計昱睿 計維 計敬 計羽辰 計勤 計昧嵐 計榕 計印 計麗鈺
計壕 計玉涵 計學清 計宇東 計天騏 計婕 計林萱 計才靜 計鸝攀 計茳
計晴 計大根 計法興 計暉 計薪予 計蓬飛 計智勇 計秀棠 計日明 計前雷
計佳緯 計鑫奕 計明 計雨真 計溶諳 計萱郯 計烯 計昕昕 計黎 計鈺歌
計正好 計司晨 計鐵 計耀耀 計承敏 計一茜 計泰來 計建哲 計珊 計子檬
計勤 計進保 計振華 計剛平 計長華 計泊霖 計永明 計鳳崎 計宇軒 計思
計詠靜 計城幫 計越 計鴻博 計楚瑜 計雪桃 計泓谷 計傢慶 計檸謠 計歆迪
計炎焱 計海川 計靜雯 計韋禮 計爍幾 計柏權 計睿禹 計懷幟
》》還是沒有找到滿意的名字?不妨問問大師.
[1] [2]
姓計好聽的女孩名字》》
計濤芳 計巧霞 計雅琴 計烯文 計仙玉 計玲玲 計志玉 計秀彤 計雯紅 計青霞
計偉倩 計君婷 計婭麗 計妍艷 計婉穎 計欣冉 計伯文 計菀玲 計悅寧 計櫻妍
計愛芳 計靜紅 計佳倩 計椿穎 計能紅 計愛梅 計艷芳 計莉五 計志瓊 計秋玉
計艷芳 計琳雁 計鳳艷 計碧娥 計列芳 計佩瑩 計權芳 計玲毓 計孩萍 計付潔
計素芬 計曉梅 計琦萍 計浩琴 計詩冉 計超英 計蔓娟 計玉燕 計尚怡 計珂雪
計庭悅 計業媛 計潔穎 計淑潔 計媛盼 計軍燕 計秀影 計進萍 計軍英 計怡
計蘊芳 計彤穎 計婧旖 計琳淞 計瑤瑤 計英麗 計恩紅 計清霞 計焱玲 計潮英
計楨瑩 計世文 計斐玉 計昕怡 計芳穎 計惠美 計雪瑩 計秋娟 計琳溶 計幽冉
》》還是沒有找到滿意的名字?不妨問問大師.
計敏瑩 計潤茹 計秀娥 計穎琳 計華美 計小紅 計玫麗 計翠潔 計媛婉 計希萍
計睿妍 計繼娟 計怡璇 計春妹 計海莉 計貝琳 計芝瑩 計章瑛 計逸婷 計寒英
計涵妍 計怡秋 計新玉 計昕妍 計菁文 計婧秋 計麗紅 計軍燕 計望萍 計正琳
計凱紅 計大蓉 計偉怡 計連芬 計美婷 計聰麗 計夢婷 計沁瑩 計彩娟 計怡恬
計航文 計若艷 計雨婷 計靚玉 計二霞 計奉美 計槨芳 計倩娜 計晶瑩 計沐萍
計永芳 計芷瑩 計黎文 計媛臻 計悅欣 計煜蓉 計炫麗 計滿英 計佳妍 計婭毓
計悅攖 計仲梅 計詩媛 計旭瑩 計寒艷 計艷紅 計怡然 計悅琪 計悅達 計貴芳
計雪瑩 計琳鑫 計灝琳 計文茹 計詠莉 計長紅 計方怡 計丹琳 計慧媛 計格冉
》》還是沒有找到滿意的名字?不妨問問大師.
計雨妍 計振英 計薨燕 計西文 計仙梅 計琴華 計瑞潔 計淑莉 計勝文 計蒸文
計妹如 計玉娥 計蓓穎 計素娟 計茵瑛 計連玉 計小娜 計大玲 計京艷 計靖怡
計玲飛 計翌博 計錦悅 計紅 計燕妮 計妍彥 計煜潔 計悅揚 計滋琳 計文玉
計慧梅 計悅吉 計萍 計賀霞 計玲平 計子梅 計依茹 計瑩睿 計彤媛 計占花
計鈴梅 計一琴 計瑤 計雲婷 計淑婷 計曉婷 計慧妍 計玉玲 計婭婧 計睿文
計文雪 計忠玲 計大紅 計名媛 計煜婷 計茗秀 計燕微 計棼芬 計怡彬 計六梅
計毅霞 計怡嘉 計妍柔 計馨潔 計相文 計傢玉 計涵韻 計四琛 計倩民 計敏玲
計維燕 計秀芳 計讞艷 計麗莉 計舒婷 計冬玉 計如玉 計一倩 計婉瑩 計悅泠
計琴素 計風玲 計婷一 計婉紅 計天美 計秀萍 計娜丹 計俊紅 計舒妍
》》還是沒有找到滿意的名字?不妨問問大師.
計姓來源:
計姓起源以下說法:1,說是計姓來自上古時期莘氏部落的伊尹的後代;2,說是計姓由大禹後代的封地而來的;3,說是計姓來自金天氏的後代居住的地方;4,說是計姓來自春秋晚期辛研的後代;5,說是計姓來自春秋時期魯國的官職;6,說是計姓來自漢朝時期的官職;7,說是計姓來自蒙古族漢化改姓;8,說是計姓來自滿族漢化改姓;9,一說是計姓來自中國其他少數民族漢化改姓.(責任編輯:八字免費算命網)[1] [2]


text:
為三神鳥爭光!《Pokémon GO》道館系統全面睇!
今日《Pokémon GO》正式登陸香港區,相信除左收服寵物小精靈之外,遊戲另一個特色就係為自己陣營出一分力,好好霸道館!有接觸過《Ingress》既朋友就知團隊合作都係一件幾重要既事黎,依家就為大家簡單介紹下道館系統啦~
1.提升訓練員等級及選擇隊伍
首先,要玩道館戰就要將你既訓練員等級升到5lv先,都簡單講埋點樣有經驗值啦,得閒去PokéStop到打卡大約有100XP,捉到新既小精靈有600XP,重複入手都有100XP.當你訓練員等級升到5lv之後,隨便揀個道館,之後個博士就會問你想加入邊隊,呢個時候就隨心啦,不過入左就無得後悔,除非你開個新AC重練啦!
2.找出道館進行挑戰
辛辛苦苦升到5lv又再揀埋陣營之後,當然就係搵道館黎挑機啦,係到又簡單講返先,道館會有佢既等級,所謂勝者為王,最勁果位當然負責做大將緊守最後既防線啦!所以如果你係同同陣營既對戰,只會係一打一,贏左既小精靈就取代同色自己友原來既位置.至於唔同色既對決,明顯就係踢館啦,果陣你就係可以揀六隻小精靈出戰,而因道館等級有限制既關係,人地就應該最多得三隻,所以呢個道館賽系統可以用四個字簡單形容:「易攻難守」.好好同朋友(當然要同陣營)合力守住你地附近既道館啦~
3.手速相剋決勝負
到道館賽既戰鬥系統啦,其實每隻小精靈都有兩招技能,一招係狂禁隻小精靈作普通攻擊而使出,另一招要儲夠氣先可以使出既「絕招」黎,不過「絕招」當然要你慢慢狂禁攻擊對手先儲到啦,當你儲夠氣可以使出「絕招」既時候,就禁實隻小精靈,自然就會重創對手,不過當然要再睇返兩者既CP值,仲有技能上既屬性相剋.而戰鬥畫面右下角第一個明顯就係逃跑,下面果個就係切換小精靈,畢竟踢館果陣可以派六隻出戰……而戰鬥完既小精靈正路應該無晒HP,呢個時候打開背包,揀藥比佢食就可以.
4.堅守道館
經歷過失敗之後,終於搵到可以集火攻略既道館進行說明(雖然下一秒比另一陣營霸返),首先敵人陣營如果有4位「睇場」小精靈既話,就一定要攻陷晒先會令道館變成「無陣營狀態」,即係白色,呢個時候你就要九秒九揀一隻小精靈去守道館,如果有朋友(再強調係同陣營)同行,佢都可以放一隻做「睇場」,增添道館既防守力.


text:
每日打開FB,一大堆乜野十大好男人條件啊,完美男人標準既相關文,幾乎一版都係.一開始我都好奇入過去望下,但過左一段時間後,我就諗到底有冇人真係會照住黎做?或者以為做到果十樣野你就變左一個完美既男人?
我唔會話佢地講既野係錯,但部份條件好明顯係港女級既女人一廂情願,唔係個個男人都適合做.每個人最吸引人既地方都唔同,如果個個跟住依堆換湯不換藥既網絡文章黎做,我實在睇唔出你會有咩加分既地方.想拍拖?想對女朋友好啲?醒啦喂,睇依堆文冇用架.
有睇過既朋友,都會懷疑大部份文應該係出自女人手筆.點解咁講?係文中既男人基本上係為左個女人而生:有錢比哂你洗,全副心思對著你,為左你付出一切,永遠將女朋友既說話一句不漏咁記住,未出聲個男人就知你想點.當然明眼人一睇都知冇可能,男人都有朋友,都有佢既興趣,都有自己應有既私人時間.女人係要比人錫,但亦都應該識得錫自己.如果拍拖之後乜野都指意哂男朋友的話,不如搵個保母返黎?
每個男人有唔同特點,而每個女人鍾意既類型都唔同.可能依位覺得男朋友細心乜都為自己諗好哂好正,但果位反而會覺得你係咪當佢弱智,我食咩我鍾意自己揀.依個世界冇戀愛天書,冇話邊樣野個個女人都一定鍾意(除左錢,我諗).就算係花,我都遇到一個真係唔鍾意收到既女仔(有人送比佢係當場扔落垃圾桶),所以想追女仔從來都係係個女仔身邊既朋友度套料,上高登問通常都係多餘,更何況係依堆千篇一律既文.
想搵女朋友既應該係由擴闊圈子開始,想對女朋友好啲都應該多啲留意下你女朋友.上網睇果堆靠你點擊入去然後等收錢既文章直頭係多餘,唔好再睇啦,更加唔好SHARE,我唔想第日一開個FB又係一堆依類既文,我寧願睇球迷世界好過.
相關


text:
姓仲的好聽的名字有哪些呢?仲氏的公認祖先為仲子(名由,字子路,孔子的弟子).仲氏從第64代開始使用統一的輩份字,因此,全國的仲氏子孫的輩份相差不大,得姓始祖:仲堪.那麼姓仲的寶寶叫什麼名字最好聽呢?姓名網為您分析姓仲的好聽的名字.
姓仲的好聽的名字大全》》
姓仲的好聽的名字
姓仲好聽的男孩名字》》
仲海生 仲雨璐 仲升 仲泓恒 仲玉圓 仲詠詩 仲明新 仲鑫 仲舵 仲錦順
仲全 仲榕 仲盈佑 仲天同 仲爾嫻 仲慶國 仲昭丹 仲立傑 仲敢 仲林鳳
仲妤軒 仲玨如 仲思沂 仲議勻 仲海天 仲靖元 仲子宣 仲柔月 仲冬子 仲張業
仲閎煒 仲涓 仲惠華 仲宇日 仲柳佼 仲嵐瀾 仲俊羽 仲子含 仲荏植 仲殊影
仲全 仲裎屹 仲德基 仲月菡 仲弘帥 仲冠瑋 仲文麟 仲智茗 仲言成 仲蔚偉
仲煜卓 仲上飛 仲筐淵 仲戊昌 仲鋇玨 仲瑋 仲夏 仲曉堂 仲奕揚 仲澗洇
仲承和 仲趣 仲文武 仲忠會 仲凌伍 仲林春 仲張焱 仲媚 仲昕昊 仲哲峰
仲凡林 仲冬菊 仲予曦 仲玄 仲融浩 仲傑輝 仲伊 仲英瑋 仲世烈 仲慶訾
》》還是沒有找到滿意的名字?不妨問問大師.
仲慧敏 仲淑鈺 仲國偉 仲海蚌 仲昵霓 仲順祥 仲瑋健 仲昌海 仲永毅 仲立志
仲鈞元 仲榮意 仲春華 仲桂柳 仲養群 仲州慕 仲國慶 仲隅 仲思甜 仲保鈺
仲舟逸 仲嘉鈺 仲展毓 仲馨陽 仲知曉 仲步鋒 仲寬皓 仲鑫煒 仲亭 仲欣承
仲全弟 仲多 仲風語 仲智維 仲永強 仲曉敏 仲海熹 仲嘉其 仲鶴憬 仲旃迦
仲佩佩 仲永林 仲誼 仲清源 仲新華 仲洪泉 仲瑞瀅 仲建明 仲廣哲 仲熔爍
仲夢園 仲往拜 仲敏駿 仲子釗 仲子濤 仲舔豫 仲威三 仲宣材 仲劍鋒 仲科峰
仲文斌 仲瀲予 仲信 仲傢榆 仲若恒 仲佳音 仲熙淪 仲博 仲軒 仲奕筠
仲志澤 仲俊軒 仲天項 仲方福 仲文娣 仲凡陽 仲泗駿 仲卓彤 仲旺 仲義城
》》還是沒有找到滿意的名字?不妨問問大師.
仲紫璇 仲洪勝 仲汶釗 仲泳積 仲澤良 仲雪健 仲超威 仲陽揚 仲雯茜 仲月星
仲西瑞 仲儒弘 仲航 仲澤精 仲航藝 仲長道 仲總瑜 仲問渠 仲謦憑 仲天昕
仲修江 仲忠閩 仲道遠 仲成 仲玫萱 仲南洋 仲沁潭 仲致廣 仲墨飛 仲發潤
仲美平 仲章勝 仲姝軒 仲炳盛 仲偉華 仲昊 仲煜芒 仲小川 仲嘉禧 仲子琦
仲一鳴 仲擁 仲永峰 仲毓奚 仲伊蔓 仲馨 仲杏蓮 仲宛璇 仲鼎 仲彥柏
仲哲宇 仲滔 仲運芝 仲小卉 仲賜和 仲墨林 仲洪瑋 仲佳淼 仲振湘 仲義昌
仲恩來 仲建勇 仲典耕 仲樂樂 仲森 仲承昱 仲婉璇 仲勝 仲與近 仲鴻翔
仲秀華 仲茗哲 仲梓蕊 仲洪飛 仲皓航 仲博欒 仲泓瑞 仲達華 仲妤兒 仲旖橙
仲宜忻 仲澤遠 仲興 仲辰 仲靜雯 仲恕珍 仲天歌 仲囡沁
》》還是沒有找到滿意的名字?不妨問問大師.
[1] [2]
姓仲好聽的女孩名字》》
仲韻媛 仲佐潔 仲汝玉 仲沅琳 仲勝文 仲可穎 仲伊妞 仲韻怡 仲香美 仲瑩姬
仲雲娥 仲姣紅 仲海麗 仲妹霖 仲莉玲 仲皓冉 仲飛霞 仲怡茜 仲文莉 仲艷茹
仲倩茜 仲青霞 仲岫娟 仲嫣芳 仲仁琳 仲海妹 仲悅爾 仲慧燕 仲麗艷 仲璐怡
仲金媛 仲渝婷 仲金瑤 仲親穎 仲漪秀 仲月娜 仲燕妮 仲燕燕 仲婷媛 仲鈺瑛
仲慧琳 仲鵬麗 仲洋娜 仲秀婧 仲雪芬 仲怡睿 仲寅文 仲東倩 仲曉娟 仲麗霞
仲瑛寧 仲劍芬 仲治娥 仲花花 仲嬋 仲怡通 仲茂芳 仲儀瑛 仲衛娜 仲傢文
仲新茹 仲芳莉 仲姹婭 仲蘼婷 仲明悅 仲蕓娜 仲夢瑤 仲儀琳 仲玫玲 仲紫瑤
仲玲玉 仲銀花 仲增潔 仲睛茹 仲嘉瑛 仲婧煒 仲莉雯 仲瑞莉 仲晴茹 仲立芳
仲雅娟 仲妍熠 仲婧瑤 仲賢琴 仲斌梅 仲明霞 仲唯婧 仲婉婷 仲如燕 仲雨潔
》》還是沒有找到滿意的名字?不妨問問大師.
仲雅瓊 仲冰芳 仲宗琴 仲媛籲 仲秀同 仲曾萍 仲艾雪 仲少莉 仲倩嵐 仲妙娟
仲升文 仲協文 仲斯媛 仲小瑛 仲傢悅 仲蓉艷 仲美怡 仲婭嘉 仲凡玲 仲倩文
仲婧玲 仲婉茹 仲坤蓉 仲玲莉 仲滿霞 仲瑋瑤 仲翠芳 仲鎖秀 仲婷鈺 仲乙娜
仲晚雪 仲涵怡 仲莉盈 仲清英 仲宇嬋 仲曉玲 仲可妍 仲妍鴻 仲寶萍 仲娟言
仲瑩娜 仲征英 仲琳格 仲芑穎 仲祥花 仲婧雯 仲雨萌 仲雪柔 仲興國 仲子琳
仲鑫怡 仲新茹 仲曉瓊 仲莉霞 仲冉冉 仲海悅 仲曉冉 仲子文 仲依琳 仲馨悅
仲雪 仲吳瓊 仲林玉 仲姝倩 仲瑛瑤 仲鶴麗 仲賀娟 仲金莉 仲潔瓊 仲鳳花
仲辰艷 仲全文 仲戎琳 仲明玉 仲文文 仲琳露 仲夢茹 仲婧 仲思怡 仲永梅
》》還是沒有找到滿意的名字?不妨問問大師.
仲小嫣 仲子雪 仲莉莎 仲素婷 仲素妍 仲慧穎 仲莉瑋 仲秀瑛 仲嘉瑩 仲玉芳
仲妍銳 仲宣瑩 仲沁穎 仲錦文 仲長紅 仲臻萍 仲奪穎 仲珂婷 仲玉蓉 仲品潔
仲先芬 仲蕓悅 仲秀雄 仲海麗 仲春玲 仲熙媛 仲希秀 仲燦玲 仲雨嫣 仲藝婷
仲嶺玲 仲木媛 仲蓉蓉 仲紫燕 仲薇冉 仲妍姿 仲芳玉 仲媛 仲虹玉 仲婉婷
仲福娥 仲紅霞 仲軍花 仲國梅 仲曉萍 仲夢潔 仲琬茹 仲桂紅 仲續佳 仲春妮
仲卓宇 仲靚穎 仲蕭瑤 仲詠潔 仲宗瓊 仲韶芬 仲秸瑩 仲燕輝 仲劍英 仲豫萍
仲偉紅 仲灩文 仲欣艷 仲婧鈺 仲敬文 仲淳鈞 仲國遂 仲紫灃 仲柏瑛 仲書芬
仲菊艷 仲文婷 仲雨婧 仲桂芬 仲萱瑩 仲悅斡 仲鑰秀 仲玲瓏 仲東文 仲海霞
》》還是沒有找到滿意的名字?不妨問問大師.
仲姓來源:
1,出自上古高辛氏,為黃帝的後裔,以人名為氏.黃帝有曾孫,號高辛氏,有“八才子”,號稱“八元”,與顓頊之子“八愷”齊名,高辛氏的“八元”中,有仲堪,仲熊兩兄弟的後代子孫,以祖上的名字的“仲”字為姓,遂成仲氏.
2,出自任姓,氏商朝開國君王湯的佐相仲虺的後代.仲虺,本奚仲之後,輔佐湯治理天下,立有殊勛.仲虺之後以祖字命姓,遂為仲姓.周朝樊侯仲山甫即其後.
3,出自姬姓,春秋時魯國公子慶公,字公仲,因亂魯而遭譴責.慶公死後,其子孫有由於避仇者,以其字為姓,稱仲氏.
4,出自子姓,以祖字為姓.春秋時宋國君主宋莊公之後.宋莊公的兒子字子仲,子仲的子孫字“仲”為姓,成為仲氏的一支.(責任編輯:八字免費算命網)[1] [2]


text:
(小編試味)唔隱世 唔邪惡 唔拉絲 少女系蛋糕一樣多人愛
啱啱過咗聖誕同新年,大家應該都食咗唔少好嘢啦!為食小編當然亦都無停口周圍食,今次就去咗一間公主風嘅蛋糕店,好多明星都捧過場,小編終於有機會嚟朝聖一下.舖頭以粉紅色同白色為主,感覺好少女,店內座位唔多,全部檯都係閨密喺度Girl’s talk.
小編同埋幾個朋友一次叫咗7件餅,本身無諗住叫咁多,不過見有聖誕特別版就叫埋啦(聽講賣到1月8號咋)!
聖誕版嘅Starry Winter係青檸加蜜糖芝士,睇樣真係睇唔出,感覺幾清爽唔膩,食多幾個都仲得!
焦糖爆谷最啱愛甜嘅絲打,小編比較怕甜,同朋友share就啱啱好喇!
Lychee Blush就純粹因為小編鐘意食荔枝,加埋紅桑子甜得嚟清清哋.
雖然主打係蛋糕,但係都有幾款咖啡供應,除咗樣靚,味道都幾唔錯架!
可惜小編個胃唔夠大,唯有下次先嚟試埋個蛋糕同馬卡龍啦!現場都到有唔少客人查詢訂蛋糕嘅問題,其實咁靚靚嘅蛋糕幾適合開Party,生日又好,告別單身又好,可以閨密們一齊喪影喪食!
Vive Cake Boutique
地址:灣仔皇后大道東200號利東街地庫B05-B06
營業時間︰星期一至四11 am – 8pm; 星期五,六及公眾假期12nn-10pm


text:
叮叮叮!「係!主人! 」手搖鈴一響,女僕便會輕快的走過來,問主人有什麼需要.
雖然我唔係日本文化迷,但我覺得女僕Café都幾特別,因為客人同待應可以有很多的互動,十分有趣.即使同茶餐廳阿叔阿姐都有寒暄幾句,但同女僕呢種玩味好唔同.
呢間萌.女僕café位於旺角豉油街24-26號福泰大廈5樓B室,呢度既裝潢比人一種可愛同溫暖的感覺,提供漫畫等遊戲,有電視機播住日本動漫.整間餐廳都係充滿左男人,彌漫住一隻毒氣……而呢度既女僕打扮都幾可愛,著黑白色為主既女僕衫同兔耳頭飾,濃妝MK樣,服務態度良好,唔似平時d人話女僕只係叫聲主人就唔理佢.
呢度既女僕會根據你地係一班男人或一班女人定一對情侶,都有唔同既玩法,當然同男人就會玩得放d,見過有個女僕懲罰個男人跳舞,如果係一班女人,女僕就會同你地傾計,講下女仔野,而情侶都會玩,但因為始終有d尷尬而唔會玩得太開心,而小編今次係同男朋友去的,所以我都係建議一大班男人或女人上去,同女僕玩既氣氛會好過情侶.
呢間Café都有好多家規要遵守,例如唔可以偷影女僕.
呢度最出名係蛋包飯,小編就叫左蘑菇肉腸蛋包飯,我男朋友就叫左鰻魚蛋包飯.
蘑菇肉腸蛋包飯泥到之後,女僕就問我地要唔要畫d咩上去(當時我o左,諗左陣就畫貓貓 )女僕都畫得好有心機.先講蘑菇肉腸蛋包飯,佢裹面唔係白飯,而係有磨菇同蕃茄先炒香d飯,令到裹面唔會太dry,亦食到一粒粒蘑菇同肉腸,味道尚好,不過佢d肉腸係廚師腸﹐令到個蛋包飯有d失色.
鰻魚蛋包飯就好食好多了(畫左熊貓仔但唔似)鰻魚汁非常之香,都有唔少鰻魚肉,算係幾足料.其實佢既炒飯係炒得唔錯的.
係食之前,女僕就同我地玩包前揼,點知我同我男朋友都輸左,就罰佢用bb餐具好優雅地食飯XD
最後就叫左個花茶飲,飲完令人幾舒服,幾解渴和提神,心型杯幾適合情侶,而且有一種莫名既女僕少女香味~
其實泥得呢度既,野食都唔係重點,都係睇女僕,同女僕玩為主既~
評分 (每項滿分為5粒星):
玩味:★★★★★
好味:★★★
餐廳環境:★★★★


text:
葡萄牙
葡萄牙(Portugal),又叫葡國,官名葡萄牙共和國(República Portuguesa),係西歐一國.佢響伊伯利亞半島西邊,響歐陸來講係最西面嘅.葡國本土隔離係西班牙,西面就係大西洋.葡萄牙嘅歷史長久,不過國家畀羅馬天主敎敎宗承認係一國嗰時就要等到1143年10月5號.
史[編輯]
葡萄牙早喺幾千年前就有人定居.1139年就建立咗個葡萄牙王國,行君主制度.
十五世紀係葡萄牙人最威水嘅時候.佢哋不斷向外擴張,不停咁做船去海上探險.就係咁葡萄牙喺海外攞咗好多資源返嚟,經濟一度去到頂點.
隨住英國,荷蘭同西班牙相繼崛起,葡萄牙喺16世紀就開始衰落.葡萄牙成日同佢哋打仗,打到咩都冇晒.1910年葡萄牙王國結束,正式行共和制度.
地理[編輯]
葡國本土隔離西班牙,西面係大西洋.如果以航海嚟講,葡萄牙係由歐洲直接經大西洋美洲,好有優勢.佢響大西洋亦都有亞速爾羣島同馬德拉羣島.
葡萄牙北部係山地,中部沿海地區有好多漁村同度假勝地,而南部就係丘陵地帶.
經濟[編輯]
葡萄牙嘅經濟向來都唔係好好.一般嚟講佢嘅農業重發達過製造業,工業產品雖然好多化工同石油,但最出名嘅係用水松木製造嘅軟木塞,即係酒樽蓋.十五世紀嗰陣葡萄牙有好多殖民地,好似巴西,掌握咗好多原料資源,不過而家大部份殖民地都獨立咗,所以葡萄牙已經冇呢方面優勢.
葡萄牙貨幣目前係用緊歐元,係歐元創始國成員之一.


text:
東京迪士尼樂園
東京迪士尼樂園(英文Tokyo Disneyland;日文東京ディズニーランド,拼音Tōkyō Dizunīrando)喺日本千葉縣,就近東京.佢係東京迪士尼渡假區裏面,兩個主題樂園之一.樂園響1983年11月15號開幕,係美國以外,第一個迪士尼樂園.樂園分做七個主題園區,風格各有不同,分別係世界市集,探險樂園,西部樂園,明日樂園,卡通城,動物天地同埋夢幻樂園.東京迪士尼曾經係全世界遊客最多嘅主題樂園.
佢雖然以東京命名,但實際響隔籬嘅千葉縣.東京迪士尼樂園並唔屬於Walt Disney,係由東京政府自己起.
開放時間[編輯]
東京迪士尼樂園營業時間唔固定,會跟季節同禮拜幾而唔同,去之前都要睇官方網站行事曆.之不過,大部分時間,都係朝早九點開,若果撞啱假期或者旺季,會開早啲到八點半,甚至八點開.而閂門時間,九成九都都響夜晚十點,但特殊節日,好似西曆大除夕同聖誕夜咁,就會延長.
園區休息日都係唔定,要睇官方網站.
門票[編輯]
東京迪士尼有好多種飛,若果單去一個樂園,通常買一日票,單日票券只限玩一個樂園.若果重要去海洋迪士尼,多數買兩日或多日飛(護照)比較化算.另外,樂園亦有星光票,比一般票券平約莫1100日圓,但一定要響下晝三點後先可以入場,若果要玩晒成個樂園,時間好緊迫.重有隻假日唔玩得嘅夜間票券,要俟晚6點後入場,同埋冬季夜間護照,要俟晚五點後入場,有特定日子先用得.東京迪士尼,四歲以下係免費嘅.
出面網頁[編輯]
- 東京迪士尼樂園(英文)


text:
初三旺角夜市見聞錄
年初三約咗友人打算去旺角掃街當飯食,點知一出地鐡站就見到成班市民圍住班食環叫佢地「走喇過主呀」,我問友人:「咁仲食唔食呀?分分鐘排排下隊走鬼喎.」友人話:「照排喇,走鬼先算,唔知佢地要攪幾耐.」.當時情境就係一面有班市民「小」班食環同差佬,甚至有人發生推撞,一面就有人排隊掃街,我咁大個人都係第一次一面大龍鳳一路吉魚蛋.
就喺我排緊檔炸「白魚蛋」(堅有魚味嘅魚蛋)果陣有幾個食環走埋去話要拉人, 食環話:「俾機會你走你又唔走」 (真係唔該晒) ,魚蛋阿伯好嬲咁話:「係咪擺幾日檔都唔得呀?」.其實果陣真係有啲驚架,果阿伯發火推跌鍋油就大鑊,因為朗豪夜市嗰個位唔似桂林夜市咁闊落,所以當時好迫人,如果真係推跌滾油就真係有人會瀨野(包括我).
但係香港人唔知點解吉魚蛋果陣真係無畏無懼,排隊嘅人竟然無人被嚇親,一個都無跳船,而我就係咁嘅環境之下掃咗幾樣小食.不過朗豪夜市真係好窄好迫人,我地要搵人地鋪頭門口做安全區開餐,係安全區度聽到有啲食客同途人嘅反應是咁的:
食客A:「新年大家街邊食下野咪幾開心囉.」
食客B:「我係旺角幫襯咗幾年係都無咁亂,係佢地嚟(食環+差佬)先亂晒.」
途人A:「做咩食環咁都唔拉人?」
途人B企喺度係咁鬧:「檔臭豆腐咁臭架」(我心諗: 臭你又企係度)
當時目測市民意見,當中有人支持小販,有人反對,而支持嘅居多.不過又老實講,無規管之下對衛生環境同安全真係會做成一定影響,但係要政府做野去規管小販又可以保留地道風味特色似乎又幾難叫得郁佢,記得幾年前重開「大笪地」政府就外判咗間PR公司攪,因為外判咗班官就唔洗負責,唔驚有鑊揹,結果果個「大笪地」攪到不知所謂,租貴不特只仲唔可以明火煮食,結果就變成一個爛到爆嘅跳蚤市場,完全無風味特色可言.依啲就係為保官位嘅官僚文化所至,記得小弟前文 (點解要趕絕小販)有讀者留言講及佢嘅經驗:「我去信给食環,問點先可以出個快餐車嘅牌照,佢嘅答案就係要有70呎嘅固定空間!咁我問佢有咩辨法,佢話有咁既先例,再答都係要有70呎固定空間,我只係想合法地去經營,但係政府冇進步,成日都用返舊D套思想,難搞!」
香港官僚文化嘅遊戲規則就係咁,做一樣以前無人做過嘅野就係一個大風險,好易會俾人插到扒喺度,所以叫政府官員有創意只係一個笑話,叫政府官員冒風險去處理市民訴求一樣係笑話,佢地只係會按本子辦事.
話說回來,我地喺安全區食咗陣野就有警車車咗班「慈母」嚟,有啲慈母仲揸埋盾牌,結果當時好多小販被迫離開,只係淨返三幾檔喺側邊,捉小販要出到咁嘅陣容真係未見過喎,而當時就有大班市民同慈母對峙,有人問「黑警死全家未?」,有人話「我要加料,我要胡椒」,「做咩喺度拉小販唔去拉水貨客?」,佢地嘅出現更加係激起民憤,因為佢地嘅到臨係再一次黎打壓民意,依家政府唔去處理市民訴求,只係識一味打壓,對住依班政治工具唔嬲就假.
後來我因為有事要先走就無繼續逗留,之後知道因為市民同本土民主前線等人嘅堅持而令夜市可以繼續進行,今次真係要讚「本前」幾日黎做咗咁多野,又幫手開檔又執垃圾仲要抗衡食環同差佬,真係辛苦晒!


text:
同女友行街
如果你以為我會寫同女朋友行街幾可憐幾慘,你就錯啦!
其實對男人嚟講,同女朋友行街,有時係一種好好嘅舒壓活動.
無論你個日有咩煩惱,心情有幾唔好.當你同女朋友漫無目的係街上閒逛,好自然會將所有唔開心野擺埋一邊.
聽佢講下無聊嘢,聽佢鬧下邊個八婆幾咁八婆.其實佢講咩唔係最重要,去邊都唔緊要,只要有佢喺你身邊一齊行,你就會覺得好放鬆好舒服.
好多人以為女人先需要男人俾安全感佢地,其實男人都好需要安全感.
而同女朋友行街正正可以令男人得到呢種「安全感」.因為只有當你同女朋友行街嘅時候,你會知道係嗰一刻,可以咩都唔洗理,放低一切凡塵雜務,只需全心全意陪自己心愛既人穿梭大街小巷.
男人行街同女人行街好唔同,女人行街可以行兩三個鐘唔知買咩(或者咩都想買).
男人行街喺出門口之前已經好清楚自己要買咩,求其換件衫搭車出旺角信和買完坐番返車返屋企,加埋都唔洗半個鐘.
彷彿女人天生就鐘意行街,就算明知自己糧尾無錢買嘢,佢地都會想睇下過下心癮.
女人行街,重點係行.好似變返三歲細路女,見到咩都開心大發現咁.你好少見到兩個麻甩佬會因為見到一個新出嘅得意手機殼而咿嘩鬼叫跑去人地店鋪門口.
但女朋友就算見到無聊嘢都開心一餐,見到佢咁開心,潛移默化之下你都會好自然被佢影響,連你都開心埋一份.
最後你陪佢行街,唔只係為咗佢開心,反而係佢令到你開心返.
柳臣曾經以為情侶要氹對方開心一定要花好多心機,精心設計做曬棟篤笑又或者山長水遠睇紅葉落霞.但原來只要佢喺你身邊,就已經會令你開心.
另一樣陪女朋友行街嘅必經階段,就係發掘你嘅潛能.平時作為死毒宅廢青既你,一同女朋友出街,就會發現自己係幾咁多才多藝.
因為你除咗係「自動揹袋拎嘢機」之外,仲係「得意嘢偵探」,以及「防走光防撞車人肉氣墊」,同埋「人肉導盲GPS」外加『「件衫著得你好靚啊」評論員』.
必要時,你仲要做埋佢嘅「獨家政治評論員,科學解說員,爛GAG王,手機及其充電器保管員」等等等等,真係七十二變都唔止.
同女朋友一齊越耐,你可能會開始覺得煩厭,甚至感情會變淡.好正常.因為你已經漸漸忘記咗嗰種同女朋友一齊行街嘅療癒感覺.
作者:柳臣
Facebook:https://www.facebook.com/柳臣-802134759816720/


text:
(廣島)橫掃宮島商店街 !!
去廣島玩基本上一定會去宮島睇下鳥居同嚴島神社 ,話晒鳥居係世界文化遺產嚟㗎喎 !
但我發現宮島嘅商店街原來都好好行 , 除咗買手信之外仲有好多餐廳同小食可以掃街 , 真係食到頂住個肚走呀 HAHA
我地今次住嘅廣島格蘭王子大酒店(Grand Prince Hotel Hiroshima)有船可以去到宮島 , 超級方便 ! 一落去酒店大堂後嘅碼頭就可以上船啦 , 不過酒店嘅回程船班比較早 ~
依個就係我地今次住嘅酒店啦 , 好靚呀又係海邊渡假一流 !!
遲啲嘅Blog會同大家介紹多啲關於依間酒店嘅資料 , 等我呀~
準備宮島行啦 , 酒店碼頭人唔算多 , 大約一個鐘一班船去宮島~
但酒店嘅船票要¥3,300(來回) , 相對比坐JR同廣島電鐵貴
但因酒店地方比較遠 , 要坐巴士轉廣島電鐵或JR站再入宮島
時間就係金錢 , 所以我地揀咗最直接方便嘅交通方法啦~
酒店嘅船都特別靚喎 ~
船程大約15-20分鐘左右 , 位置仲任坐唔嬲添 (自由席)
話咁快就到咗宮島啦~
去睇鳥居同嚴島神社前 , 當然要行下商店街醫下肚餓同醫下我地嘅購物症啦 HAHA
由宮島碼頭行去商店街大約5-10分鐘左右 , 沿路仲有好多鹿仔路程一啲都唔悶㗎
行緊入商店街嘅時候見到一個烤牡蠣(蠔)超級多人 , 所以就打算跟大隊試下烤牡蠣啦~
就咁睇已經感受到啲牡蠣好新鮮 (每次睇返啲相都好想再去食)
最後買咗一份燒牡蠣¥400 同宮島鹿仔啤酒¥500
依個燒牡蠣真係超級鮮甜好爽口 , 完全唔需要加任何醬汁
另外宮島鹿仔啤酒似麥味嘅 , 我自已唔太鍾意飲啤酒都覺得幾易入口
食完燒牡蠣之後就揀咗間食鐵板牡蠣
佢有醬料可以選擇嘅 , 整個陣仲加咗好大塊牛油 (罪惡感超重)
一串¥400 , 佢有醬汁關係味道比較濃 , 啲蠔一樣好新鮮
但我地都係覺得燒蠔好味啲 ~ 超回味
行前少少見到有燒栗子~
睇佢咁大粒所以比佢吸引咗 , ¥680(細) 一份
但佢栗子比較乾身, 個人比較鍾意粉狀啲嘅口感 , 不過好香栗子味
栗子旁邊見到雪糕店幾吸引~ 雪糕啲漿全部都係天然水果蜜~
我地揀咗4號柚子蜜雪糕 ¥320, 但買之前誤以為似蜂蜜雪糕
店長仲比咗柚子蜜水我地試飲~ 好味
買咗兩種唔同味道嘅燒餅, 紫菜燒餅 ¥150 , 七味粉燒餅¥120
依個燒餅厚身但好硬有啲難咬 , 其實無咩特別 哈哈
不過吸引之處係新鮮整嘅燒餅 , 食個時仲有暖暖地嘅
女仔點會放棄食甜品呀 , 最後點都要食多次雪糕
因為貪多味道揀呀嘛 , ¥300 份量都幾多㗎
行商店街時候見到一大班中學生好開心
所以我地主動問佢地可唔可以合照 , 佢地真係超級熱情
同佢地影完相感覺自已都年輕咗呀
行完商店街當然去去鳥居同嚴島神社啦~
送兩張打卡必影嘅地標相啦 , 遲啲Xindy會同大家介紹鳥居同嚴島神社㗎~
唔知大家睇完啲食物有無流晒口水呢 ?
下個廣島Blog再同大家見!


text:
生態系統
生態系統係喺一個特定嘅環境,各種生物同環境之間,以及佢哋互相之間由於不斷進行物質同能量嘅交換,通過物質流同能量流嘅連接而形成嘅統一整體.
生態系統嘅範圍並冇固定大細,例如一整個森林可能係一個生態系統,一個小池塘亦可以係一個生態系統,喺南美洲亞馬遜河流域,有時一棵大樹可能就係一個生態系統,大部分動物成世唔離開呢棵樹.生態系統嘅邊界一般係由於環境突然有好大變化造成,例如池塘外唔適合池塘內生物生存,沙漠邊界,水體邊界,山同平原,沼澤嘅交界,一般都係一個生態系統同另一個生態系統嘅交界.當然生態系統嘅邊界唔係絕對嘅,有好多生物可以越過邊界生存,例如青蛙喺水中參與一個生態系統,亦可以上岸參與另一個生態系統.
一個生態系統裏面,各種生物之間以及同環境之間存在一種平衡關係,任何外來物種或物質入侵呢個生態系統,都會破壞呢種平衡.平衡被破壞後,可能會逐漸達到另一種平衡關係.但如果生態系統嘅平衡受到嚴重破壞,可能會造成永久失衡.
人類活動係造成生態系統失衡嘅最主要因素.農業活動就係人類破壞自然生態系統,創造自己嘅人為生態系統嘅例子,人類開墾荒地,破壞原有生態系統,原有嘅物種無法繼續生存,人類種植自己需要嘅莊稼,隨之而嚟嘅係害蟲同食害蟲嘅動物,以及為咗避免被人類鋤草而生長,同莊稼形狀非常相似嘅雜草,呢啲物種形成一個新嘅生態系統,人為生態系統如果離開人類活動就無法繼續存在落去,如果人將農田荒廢,好快就會重新產生新嘅生態系統,即雜草遍地,或者會沙漠化,但唔會自動恢復到原有嘅生態系統.
有時人類活動造成物種嘅長距離遷移,亦可能會對生態系統造成人類預計唔到嘅破壞,老鼠同烏蠅隨住人類散布到全世界,人類只係隨住興趣帶去澳洲嘅32對兔仔,令澳洲嘅生態系統幾乎造成毀滅性嘅災難.目前外來物種紫莖澤蘭,大米草同水葫蘆等已經開始對中國大陸嘅生態系統造成威脅,同時隨住商品進入嘅美國白蛾等新類型害蟲亦開始適應新環境.
人類活動造成嘅環境污染又會喺物質同能量兩方面破壞生態系統嘅平衡,有啲係會造成永久性嘅破壞.
人類目前已經認識到生態系統平衡被破壞嘅後果,正致力圖幫助生態系統恢復平衡,但呢啲都需要付出大量資金同能量,恢復比破壞重要難好多,而唔會有經濟上嘅回報,所以一般經濟實體唔會自動去做呢啲嘢,需要政府同埋志願者嘅投入,亦需要輿論同教育嘅促進.


text:
(利申:無圖)
話説小弟係星期六去左上水.
由於家住市區,咁大個仔都未去過上水,只係係電視網絡上聽聞其名.一出上水站,得見大排長龍,又見到唔少警察,起初仲以爲黑警年近歲晚幫地鐵站職員維持秩序,點知我咁諗就實在太天真……
突破重重障礙,見到金金大師同幾個人俾黑警用鐵馬困左係天橋底,遠睇真係慘過動物園D動物.環顧四周,見到黑警仲多過參加者,心裏有D膽怯,亦聼到有負責人埋黎問人係警察定參加者,短短一條問題,就見到當日出動嘅警察有幾多.
由於當日嘅活動主要為新東補選嘅候選人舉辦,等齊班候選人,影下合照,大夥兒就出發.導賞團沿途被黑警包圍,好記得搞手金金大師都話班黑警好似幫我地開路咁,都唔知邊個先係領隊,既好笑又可悲.事後諗返,應該係因爲果日有唔少因補選候選人而來嘅傳媒,所以先至搞到咁大陣象.
其實果日嘅導賞團真係冇咩特別,甚至可以用悶字黎形容,聼之前參加過嘅人講,班走私客收曬風,一早洗曬太平地,平日貨倉,街邊,藥房執貨嘅情形簡直寥寥可數.就算見到一兩個師奶阿伯係度pack貨,班黑警都會圍住D人,一方面勸諭,一方面防止傳媒同團友影相.執法?完全無.成個行程主要都係金金大師停係度講解,然後班候選人就好努力去聼,旁邊就有好多傳媒影相,間中做下訪問咁,連嗌口號都少見,感覺似做騷.
成個導賞團叫做有D睇頭嘅情景,相信係有人係店鋪外撒溪錢放花炮,然後大家拍手叫好,呢幕相信已經有唔少媒體已經報道.其實果陣係龍頭有幾個候選人正接受訪問,係後面就有人係度慶祝,當時有部分候選人見到此情形,感覺有D尷尬,起哄過後,部分甚至唔見左蹤影,甚有劃清界線之味,著實諷刺;另一幕,係有人舉起“驅逐支那罪犯”嘅橫額,同樣地未見有候選人在場,有可能是當時情況太過混亂吧!
大概五點多,導賞活動結束,整個下午有D被浪費嘅感覺,所謂了解水貨客活動,似係俾D候選人爭取表現嘅function;一早洗太平地,冇咩好睇;黑警同傳媒仲多過參加者,感覺並不舒服.作爲一個對上水豪不認識嘅後生仔,有感導賞團並無特別,相信亦不能讓候選人了解真正嘅上水.若以當日嘅表現黎睇,方國珊比其餘四個候選人較爲突出,亦非常積極爭取表現;不過個人對新東補選並不熟悉,覺得唔可以單憑依日短短幾個鐘嘅活動講到D乜.
活動過後去返上水站嘅另一端,反而見到以前係網絡上見到嘅行李陣:一車車零食,嬰兒用品,大家爭先恐後入閘,小弟亦好唔好彩數次被行李車所傷,對小弟黎講就好似去維園行年宵咁.我諗,依D先係上水真正嘅情況吧?


text:
我有諗過今日寫依篇定寫比卡超好,最後都係覺得比卡超留返聽日先寫.
噚晚睇睇吓曼聯就由容總果度得知Facebook終於唔再只喺得一個「LIKE」掣,而家你可以「更好」咁表達自己情感.雖然我話過睇多啲書識多啲嘢冇壞,但「多」依個字對Facebook嚟講唔係樣樣都好.當一個社交網站功能愈多愈繁複,其實對用戶嚟講就愈難上手,最後就會令到用戶流失.Facebook搞咁多,為乜?
我明好多人對依樣新功能好有興趣,因為淨喺睇返自己個Page都見到好多人用唔同表情去代替最基本個LIKE.但點解我去表達一件事都要諗「我應該用心心丫嘩丫哈丫嗚丫定嬲,再唔係用返最普通個LIKE」呢?我覺得比你考試做MC四選一仲難.而家依種表情風氣只係「新屎坑」,並唔係代表依個功能真係咁受歡迎,個個玩一排就會厭.你望下啱啱嚟香港嘅一蘭同半熟芝士撻係幾咁受人追捧,但宜家仲有人會去排隊食咩?風氣一過,好多香港人就會自然揀返間就腳嘅垃圾味千,依個係香港,甚至世界嘅不變定律.
其實一直以嚟最多人不滿嘅係Facebook只有「LIKE」,當你遇到一啲激氣或者傷心嘅近況或者新聞就唔知LIKE唔LIKE好,而要解決依個方法最簡單加個DISLIKE(或者UNLKIE,是但啦)就搞掂.兩個掣有齊正反意思,好事就讚,唔好就彈,其實已經可以好完滿咁解決依個問題.我有朋友話因為DISLIKE會影響出文條友,因為評價唔好而搞到佢唔會再寫或者放新聞上Facebook,所以Facebook咁堅持唔加DISLIKE掣.其實如果你喺要鬧我嘅用留言都得啦,唔通得LIKE掣果陣就會冇人話粱振英同建制派咩?唔會架,而且宜家啲人咪又喺將嬲嬲豬當DISLIKE咁用,唔通Facebook又要刪左個嬲嬲豬咩?
Facebook用戶唔止接肯接受新事物嘅後生仔,仲有好多上年紀嘅世叔伯,你搞咁多嘢佢地要消化其實好難,何況社交網絡不嬲都係愈簡單實用就愈好,兩個掣比起六個掣點都方便啲.將一件簡單嘅事複雜化做乜先?LIKE同DISLIKE依個咁完美嘅組合唔出,就好似考試是非題係要加埋咩部份正確,部份錯誤,無從判斷咁多鬼餘嘅選擇.如果Facebook你真係咁關心用戶,我嘅要求真係好簡單:
你加一個Dislike掣比我就得.
相關


text:
- Jul 27 Thu 2006 23:48
這就是交大
好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人 這就是交大 好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人好人
痞客邦新服務7Headlines
日曆
近期文章
最新迴響
誰來我家
文章彙整
文章分類
(天下時勢) (3)
(認真寫寫) (3)
(生活資訊) (2)
(吃喝玩樂) (3)
(雜貨櫃) (1)
部落格文章搜尋
熱門文章
參觀人氣
- 本日人氣:
- 累積人氣:


text:
再看大時代
大時代係我唯一一套會發癲狂追嘅神劇,我鐘意嘅程度係可以三日之內睇晒40集,果三日係一起身就煲劇,煲到2,3點頂唔順先瞓幾粒鐘再煲過(應該大把人癲過我).
拍得成依套神劇就一定要歸功一位當年29歲嘅監製,如果當年有人同韋生講我「食X多過你食米」,「你要咁咁咁咁咁」,咁就食屎喇.
cctvb 依排重播神劇,我就晚晚半夜捕住架電視.今時今日睇返,我完全有另一番好深嘅感受,因為我一路睇就一路就聯想到最近發生係香港嘅事.
我聽到方進新(劉松仁)彈 bridge over troubled water 嘅時候,我就諗起首歌當年改篇咗做華東水災主題曲,果陣香港人覺得血濃於水仆到去捐錢救大陸,今日呢?好多大陸人覺得「沒有中国,你們香港一早完了」,一副不可一世嘅恩主姿態,依個咪忘恩負義嘅完美示範囉.
我見到丁蟹打到人爆晒缸仲係度話人善被人欺,馬善被人騎,我就諗起當日班差佬任意打人,仲要話自己已經好克制.
講到丁蟹,佢其實係成個劇最深印象嘅角色,近排好多人話丁蟹係隱喻共產黨,因為條友橫蠻霸道,歪理連篇,自我中心,咩都覺得自己係啱晒, 仲要係有好強控制慾,我覺得依個隱喻真係一流,以上形容用上現今香港政府亦非常貼切,依啲係咪叫一脈相承呢?
(年少時我只知丁蟹就是我老豆)
至於另一個隱喻就係藍潔瑛,葉一知老師覺得玲姐(藍潔瑛)好似香港,甚至可能係對香港嘅預言:
「點解玲姐咁似香港?明明係講理性文明(讀到F7在那個年代殊不簡單),點知畀丁蟹搶咗,點講唔愛丁蟹佢都唔聽….最後,到了夠鐘嘅時候(五十年?),玲姐都畀丁蟹玩死埋.嘩,簡直有點預視咗香港嘅命運.」
而我就覺得大時代仲有一個對香港嘅預視,而且仲好恐怖,佢就係方進新同方家.
方進新好地地一個叻仔俾丁蟹打傻咗,之後方家家道中落.如果方進新/方家係文明嘅香港, 丁蟹係野蠻嘅共產黨,韋生好可能一早就預料香港會俾蠻野嘅共產黨攪衰.
丁蟹後來去醫院探傻咗嘅方進新,丁蟹吐返舊食淨橙俾佢食,方進新仲笑口噬噬對住丁蟹覺得好似皇恩浩蕩咁,咁咪即係話有啲香港人傻到唔知邊個害成香港咁,俾啲垃圾佢當仲當恩惠.
後來丁蟹仲賤,襯方進新傻咗灌輸一番是非癲倒嘅歪理俾佢,倒轉頭話佢先係衰人
丁蟹話:「不過人蠢啲都好,好過你以前聰明過頭,走精面;道義放兩旁,利字就擺中間.你今次咁樣都仲救得返呢,都算係菩薩慈悲,俾多個做人機會俾你架,你以後真係要洗心革面,浪子回頭至好呀……」
方進新仲差啲信佢,好彩之後有阿玲(藍潔瑛)提點返.依段直情就係講緊洗腦教育,講緊共產黨對心智未成熟嘅人灌輸歪理.如果大家有小朋友嘅真係要好好教導佢地明辯是非,唔係分分鐘第時俾人洗咗腦認賊作父.
之後方進新俾丁蟹打死(依段睇親都流馬尿),最後由佢個仔方展博報仇,可能當時韋生已經覺得香港嘅舊時代會過去,要靠新一代去救返香港.
最後都係要講多次劇中令我非常感觸嘅一段對白:
方進新話:「如果你好鐘意依個地方,你唔想走呢?」
阿玲話:「咁就要掃走班污糟邋遢嘅人」
香港人記住要自己爭氣.


text:
發嬲雀
憤怒鳥(Angry Birds)係由芬蘭Rovio Mobile開發嘅電子遊戲,2009年12月11號喺蘋果iOS首先推出,頭一年已經賣出過千萬.由於隻遊戲受歡迎,公司亦為第啲智能手機系統(包括Android)出憤怒鳥遊戲.
憤怒鳥重有特別版,包括Angry Birds Seasons,Angry Birds Rio,Angry Birds Space,Angry Birds Star Wars同埋Angry Birds Star Wars II.
玩法[編輯]
玩家要控制唔同色水嘅雀,幫佢哋由邪惡嘅綠色豬手上搶番啲蛋.每關啲綠色豬會匿喺用木,冰,石頭等等起嘅建築,而遊戲目的係打低所有豬.玩家要用丫叉射啲雀出去打啲豬,又或者破壞啲建築去令啲豬磧死.有啲關亦會有岩石同埋收埋炸藥嘅木箱幫手打啲豬.
遊戲裏面嘅雀有唔同種類.初頭淨係得最基本嘅紅色雀可以用,之後會出現有特別技能嘅雀,好似藍色雀可以一隻分裂成三隻,黑色雀會爆炸,白色雀會生會爆炸嘅蛋,黃色雀會加速,大紅色雀攻擊力高,綠色雀就會回旋.而啲豬亦有唔同大細,大隻啲嘅會襟打啲;有啲豬會戴頭盔令自己襟打啲,戴王冠嘅就更加襟打.而每死一隻豬就加5000分.
每一關提供嘅雀都有特定種類,數量同埋次序,如果可以用呢啲雀打低晒啲豬就算過關,可以玩下一關.破壞建築物料,打低啲豬都有分,如果有雀係冇用到嘅重會有特別加分.


text:
Sunday, 26 August 2007
28 Weeks Later: 咬死 d 細路佢啦!!!
一向都鍾意睇喪屍片. 第一集 d 人都話好睇, 我就覺得只係一般, 因為去到後半做做下都唔似喪屍片. 最大o既成就係 d 喪屍有新意, 識走識跑, 後來 Dawn of the Day 用呢類喪屍就拍得好刺激. 28 Weeks Later 同上集唔同, 由頭到尾都係喪屍片. 同埋多數喪屍片開始o個時都已經周街喪屍, 但係呢集就唔係, 開始o個時英國已經冇晒喪屍, 不過後來觀眾可以睇住點樣又再爆發喪屍瘟疫.
上集有 Cilian Murphy, 今集 d 演員就冇咁討喜, 尤其係o個兩條細路. 根本成單o野就係兩個細路扭計無厘頭走返屋企搵相搞出o黎. 大佬, 你兩個自己自以為是, 話掛住阿媽, 搞到周街喪屍, 你愛阿媽, 但係其他被你唔覺意害死o個 d 人都有阿媽生o架. 所以齣戲做冇幾耐, 我就同妹仔講, 我最希望呢兩條細路o係後面會死得好慘, 最好俾人分屍.
其實齣戲仲有其他唔 make sense o既地方. 例如, 一個普通人雖然話因為工作關係, 所以會有張 all access pass, 但係呢張 pass 有乜可能會去到軍事基地, 去到最機密o既地方都仲有用. 仲有, 戲入面有個軍人, 佢接到命令要殺晒所有人, 但係因為 d 走難者當中有個細路, 佢唔忍心, 所以反而想帶佢地走. 咁都 ok, 但係佢o係帶 d 人走o既途中竟然開槍射殺自己 d 同僚. 因為要救一個無辜o既陌生人而去殺死另一個同樣係無辜o既人, 我就點都諗唔明背後o既邏輯.
不過呢齣戲喪屍夠多, 死唔少人, 所以都好有娛樂性. 最令人不滿係戲中o個兩個可謂"惡貫滿刑"o既細路最後冇慘死o係我面前, 未免令人有點耿耿於懷.
Posted by Howtindog at 07:54
Labels: 電影
0 comments:
Subscribe to: Post Comments (Atom)


text:
「咩話!又唔得閒放我飛機?」呢個可能係好多車友組團踩單車時會講嘅說話!香港人咁忙,約團真係唔易,但有咗呢個 Apps,約團踩單車應該易好多!
呢個名叫 "Join" 嘅 iPhone Apps 其實最主要用途就係:約踩單車!市面上其實都有唔同嘅 Apps 去等大家一齊踩單車,但係通常都係先定一條路線,自己先踩一次,然後 post 上 Apps 度,俾人 Time Attack!
"Join" 就有啲唔同,首先,佢嘅出現係真係俾用家約人地約踩單車用,例如你今個星期六想踩大圍到大美督,咁你就可以先定下路線,例如中間你可能要特登兜去馬鞍山,再 Skip 大埔市中心直入大美督,都可以先 set,後 Call 馬,就好似 Facebook Event 咁,set 好時間集合地點,咁就可以嗌晒咁多個親朋好友,睇下邊個有興趣 Join!咁就唔使好似 Whatsapp Group 做搞手咁,十問九唔應,又或者要應付咩:「有邊個去先?」咁難答嘅問題喇!
另外,set 完路線之後,你都可以 set 返你淨係受咩單車玩,例如你今次淨係想同 Road Bike 玩,你都可以講淨係受 Road Bike 玩;又或者係你今次想慢踩,就可以 Set 返速度等大家知道今次踩法係點.而 "Join" 亦都會即刻幫你分析返今次路線究竟有幾長,同埋海拔高度等,幫你睇到今次踩的路線好唔好踩,或者啱唔啱踩等.
"Join" 的另一大優點,就係可以公開你的路線俾其他 "Join" 的會員知道!首先,約得單車團當然想有其他朋友 Join,識多啲朋友啦!所以如果你係孤獨單車客,放假無嘢做想搵下團嚟 Join 出去踩下單車,你可以開返個 Apps,就可以即刻搵到附近有咩團搞緊,同路線資料等等,啱你嘅,就撳 "Join",就可以去會合新朋友喇!更重要係即使你身在其他國家或城市,都一樣可以搵到團!踩完之後你都可以 Share 返當時點滴,所需時間等等.當然,有得 Share 就當然可以砌一個自己嘅 Profile 啦!話唔定如果女仔開團,整返啲靚女相上個 Profile Pics 度,會吸引到好多型男 Join 你個團同你踩單車呢!
最後,呢個 "Join" 暫時只有 iOS 版,Android 未有提供,而亦可以配合 Garmin Connect IQ 使用,你單車的碼錶就可以俾到資訊俾你,例如踩左幾耐幾遠,附近有幾多團等等.睇嚟呢個 Apps 真係好啱鍾意踩車同埋約人去踩單車嘅你用呢!
先建立自己的 Profile,然後就可以定路線開團!
如果要 Join 人團的話,首先你可以揀返你而家晌邊度先,Click 入去,就會 List 晒現有嘅團出嚟
揀好團之後,你可以睇到個團,或者路線嘅性質,例如係淨係受 Road Bike 玩,幾長要行幾高斜路,平均速度等等.OK 喇,就撳 Join!踩去目的地 Join 人 / 朋友啦!
踩完之後,你都會有返今次路線嘅 Data,例如踩左幾耐,GPS tracking Data 等等,當然,一開始你都見到有 Profile,就自然可以好似 Facebook 咁 Share 團中相片等等啦!
Join 支援 Garmin Connect IQ,所以用家可以用碼錶睇返路線資料,附近有咩團咁,方便唔使成日用電話睇,慳電!
相關網站:Join
誠意邀請各位以文字,相片甚至影片,跟大家分享有關單車的事!
題材不限,隨便發揮,內容如路線靚相,經驗之談,遊記趣聞,買車改車等亦可.
內容版權歸作者所有,亦歡迎留下大名 / 筆名,以供萬民歌頌.XDD
投稿方法:請把以下檔案電郵至 submit@15km.hk:
- 內文 (Word / 純文字)
- 圖片 (JPG, 600px 或以上更好)
- 影片 (eg: Youtube link)
- 閣下姓名及聯絡方法
註:15km.hk 保留最終刊登,修改權利;投稿文章皆為作者本人立場.


text:
對於地獄廚神嚟講,煮嘢煮得難食唔係最令人傷心,而係跟足晒人哋個食譜煮都出事先係最悲哀呀!一樣嘅材料同一樣嘅方法點解會得出唔同嘅結果?唯一嘅解釋咪就係人嘅問題囉.連賴都冇得賴,真係一個不願面對的真相呀!
日本最近有個網民,放咗個古古力茶碗蒸食譜上網,個個見話用個微波爐就整到咁Easy,咁咪9衝去試整囉~點知一整就將大家嘅地獄潛能釋放晒出嚟喇!
第一位受害者叮到個茶碗蒸爆到周圍都係,個案發現場就好似個微波爐畀一百隻大笨象奔騰同畀尼瓜拉瓜瀑布衝擊完咁呀,佢阿媽返嚟見到個微波爐,個樣應該會同隻杯一樣,唔止嬲到紅都面晒,仲黑都面埋呀!
不過都唔夠二號受害者咁慘,呢個微波爐簡直就係壯烈犧牲啦!成個炸到黑鼆鼆咁,個杯仲好似火山爆發完咁出緊煙𠻹.古乳有暈,生命冇Take2,煮嘢食呢家嘢,地獄廚神真係不可一,不可再呀!不過又唔使太難過嘅,咁多人都Fail,話唔定唔係你錯,係個食譜錯呢,55,一定係呀.
點知呢個時候就有人PO文話佢成功咗呀!嗱嗱嗱,做人嘅嘢唔得咁㗎,真嘢都唔好攞出嚟講呀嘛,你有諗過Fail咗嘅人嘅感受嗎?沒有!Between,點解所謂嘅成功品,個賣相睇落都好似隱隱約約有啲失敗咁嘅?
封面圖片及資料來源:Rove_Luxun/twitter,OSHIRI_51/twitter,n4086730/twitter,key__2000/twitter


text:
唔少巴打都對《Quantum Break》有興趣,可惜PC版又唔生性,令到唔少無Xbox One嘅巴打都對呢款遊戲卻步,希治閣上星期就喺直播時完成咗遊戲,不如就等我將自己玩後感同大家分享下.
穿梭時空 SOD X射擊?
遊戲玩法主要同大家之前玩過,同屬於Remedy嘅《Alan Wake》及《Max Payne》有少少似,不過今次就加入左時間控制元素.遊戲中玩家可以加速,使用時空炸彈,護罩等等,雖然「能力上」同其他遊戲大同少異,但用唔同元素同故事包裝都有一份新鮮感,特別係大家都鍾意嘅SOD 「Stopu系列」.隨住遊戲進度,玩家亦會學到愈來愈多的技能,大家可以感受到主角在戰鬥及處事上的成長,雖然成隻Game 整體遊戲時間唔算長,只有六,七個鐘左右(筆者邊做直播方邊玩都只係用左七個半鐘),但係整個遊戲循序漸進,絕對唔似其他射擊作品,只係由頭打到尾.
故事細緻 真人片加動畫完美配合
遊戲開賣之前主sell 遊戲故事,除咗係以時空穿梭為主題之外,另一點吸引嘅就係以真人拍攝嘅故事短片.遊戲與《Alan wake》一樣,美劇味重,每一章之間更有一個稱為「分岔點」嘅選擇位,比玩家可以自行決定遊戲及故事推進方向,其後就會有一集40分鐘左右嘅真人短劇,令玩家可以了解到遊戲中唔同角色對事件嘅睇法,從而豐富整個故事.遊戲中有大量收集物品,每件收集物品都會補完故事及角色嘅關係,令玩家更易了解到整件「事件」嘅來龍去脈.整體而言,《Quantum Break》劇力迫人,而且故事節奏快,絕不拖泥帶水,即使係「時空交錯」呢類複雜邏輯亦能以深入淺出方式講明一切,只要大家有留意主角對話,就可以清楚明白到整個世界觀同故事,即使同朋友一齊玩,旁觀者亦唔會悶.
玩後點評:遊戲成份太少?到底係遊戲定電影?
如上文提到,玩左7個鐘多少少就爆左機,不過希治閣及觀眾巴打們都有同樣疑問,就係「大家過去7個鐘到底係爆左隻Game,定係睇左一套夾左少少遊戲嘅電影?」.老實講,遊戲中短劇的確吸引,但作為遊戲,比重就似乎有少少過量.玩家真正落手玩嘅情節同時間,與睇片嘅時候幾乎一樣,即係話Game time 7個鐘,真正落手嘅時間其實都係得3個鐘多D,而且仲有唔少係交代劇情,要求玩家喺地圖上面行走嘅章節,所以如果你問《Quantum Break》係唔係一款值得買嘅「遊戲」,我會答你「唔係」,因為個人認為佢定位更似《Beyond two soul》/《Heavy Rain》呢種互動電影.相反以互動電影為基準的話,《Quantum Break》首先有重量級Cast,配合Remedy呢間一直著重劇情嘅開發公司,令整套電影欣賞價值上升,即使係用「時空穿梭」呢類容易喺故事同世界觀上有bug嘅題材上亦拿捏得相當好;每個角色都有自己行動嘅動機與目的,大家在彼此間嘅矛盾亦令觀眾睇得緊張無比,即使係奸角亦有住自己嘅故事同苦衷,最後亦令大家覺得其實在整件事上無分對錯,只係大家立場同睇法有所不同,不過講到呢度都係時候停一停,廢事一陣口多講左結局.
如果巴打本身都諗住買《Quantum Break》黎玩,希望有一款緊張刺激嘅殺戮,我都係勸你留番啖氣;不過如果你係想搵隻Game Kill下time,等黎緊幾日假有D野做,順便煲吓劇,我就覺得唔駛再考慮,《Quantum Break》真係買得過.


text:
每個人對出軌嘅定義都唔同,有時可能只係喺酒吧中同人交換一個挑逗嘅眼神,或者同同事過從甚密,你又如何為「偷食」定立一條界線呢?據統計,當中25%嘅男人同15%嘅女人承認佢哋某程度上都試過出軌.如果你真係超越預期地出咗軌,你下一步就可能就十五十六緊,到底你應唔應該同對方坦白,講咗會唔會得到佢嘅原諒,定抑或係保守住呢個秘密呢?
問題係,到底一個女人係咪真係可以原諒到一個曾經背叛過佢嘅人呢?雖然唔會有1個標準答案係每段關係都啱用,但向伴侶坦承之前,你就要好好思考可能會出現嘅後果同點樣處理,一齊留意以下嘅5大要點!
1.反省問題所在
喺你同伴侶坦白一切前,好重要嘅係你要好好反省,思考係咩原因導致你出軌,會唔會係現有嘅關係出現咗咩問題,例如係溝通或生活模式,甚至未來嘅目標等.好好諗清楚問題所在,以及你喺呢件事汲取到咩教訓.有時候我哋都可能因為唔夠成熟而犯錯,但最重要係我哋會因此而成長,並且徹底改過,唔好再犯.
2.選擇一個安靜嘅時間同空間
如果你已經諗好決定坦白嘅話,跟住要留意嘅就係揀一個適合嘅時間同空間.喺安靜嘅環境下好好講返事情嘅來龍去脈,你亦要真誠地向對方認錯,講你反省咗啲咩,亦要畀對方時間接受呢個現實,好好安慰佢.
3. 注意點樣重建信任
如果你嘅女朋友願意原諒你,你需要明白要用一段長時間去重建返兩個人之間嘅信任.花多啲時間盡量好好同佢傾談,了解佢嘅諗法同需要,咁對你哋關係重回正軌好有幫助.
但要留意嘅係,曾經被一個人背叛嘅感覺係好難受嘅,而信任一但破裂,有時候就算你幾努力都好,都未必重建得到.
4. 留意伴侶係咪真係原諒緊你
即使伴侶口頭上話原諒咗你,但經歷咁大件事,內心肯定會有條刺.你要好好留意兩人相處時嘅細節,睇吓對方係咪真係慢慢原諒緊你,例如係佢嘅身體語言,同你講嘢嘅態度,甚至係你哋嘅性生活上都可以睇出端倪.
5.同對方一齊跨越呢個難關
當你選擇繼續努力維繫呢段關係,你就要清楚畀對方知道你有幾愛佢,唔單止係言語上,喺日常生活上亦要悉心照顧佢嘅需要,喺微小處上都令佢感受到你對佢嘅用心,明白佢喺你心目中絕對係佔有最重要嘅位置.
記住要用加倍嘅耐性照顧對方嘅需要,令佢相信兩個人之間嘅愛可以跨越難關,重拾對呢段關係嘅信心.
(圖片來源:buddhabarbie,tumblr)


text:
大宋係中國史上一朝,趙氏,南渡避金人前後,分北宋,南宋,都汴京同埋臨安.
宋朝之前係處於分裂局面嘅五代十國.宋朝立國皇帝趙匡胤本來係五代後周一個禁軍將領.一次佢出兵打仗,中途發生陳橋兵變,趙匡胤黃袍加身做咗皇帝,自此宋朝立國.宋朝經過趙匡胤同佢細佬宋太宗趙光義嘅努力,終於統一咗全中國.
宋朝係一位作風比較進取嘅朝代[1],因為宋朝要面對嘅係兩個強國──遼國同西夏.遼國同西夏經常都蝦宋朝,宋朝需要喺財政上落多啲工夫.其中最出名嘅係「王安石變法」.
之但係遼國滅咗之後,取而代之嘅係金國.金國佔領咗宋朝大半土地,宋朝被迫南下,最後建立咗南宋.南宋一直都只能夠守住江南,再都攻唔番,最後重響1279年俾蒙古人消滅.
宋末帝昰同帝昺,走難過香港一帶,九龍城留有宋王臺古蹟,以作紀念.
宋朝一路同北方一啲國家對立,好似遼國,金國,西夏等等,打仗打唔贏,俾人迫到簽和約,向呢三個國家進貢.一路到蒙古人消滅為止,都係咁樣.
宋朝係一個比較注重經濟嘅朝代.宋朝嘅皇帝對外都係以銀兩或者布匹同外族講和,相當於而家嘅「金錢外交」.北宋嗰陣嘅首都汴京(家下嘅開封),係宋朝喺北方嘅經濟重心,主要都係對外貿易為主.而喺江南沿岸重有多個通商口岸,買賣貨品到南洋等地.


text:
我夠膽講,IT 記者一定係新聞界最溫馴既動物
作為記者,一個星期幾單 Event 通常都少不免,不過作為 IT/副刊記者,其實心底裡面都幾怕遇到某啲版面既同行,一係娛樂,二係港聞.有人話:大家都係做野姐,點解要怕佢地?咁就要報紙年代既分版講起啦.
IT 記者係新聞界最溫馴既動物
喺香港媒體界,各個版面其實就好似一條食物鏈咁,用鬥獸棋個分級去形容既話,港聞就係大象,娛樂就係獅子,而我地 IT 版…唔…又未到老鼠咁低層次既,但應該同啲貓貓狗狗差無幾.冇計啦,最賣紙既通常都係呢兩版,即使進入網絡年代,佢地既地位依然都係冇變過.
同港聞版記者既交流其實冇咩既,只不過佢地為左搶頭條影相有時係搏命左少少咁.記得當年小弟入行冇幾耐,撞正 IFC Apple Store 開幕,無無聊聊走左去隔離 Starbucks 通頂,好好彩霸到個頭位,以為見證到 Apple Store 開門一幕好威威咁啦.但係將近開門之際,後面殺氣越來越重,越黎越多唔識既行家,一堆單反,一堆大 Cam咁排哂陣-嗰次係我同港聞行家第一次同場.
當時 Apple 只係圍左一條 5~6 個人身位闊既路,後面班行家都食過下夜粥架,招呼都唔打,幾支 Cam 就隊落我個頭度,當係城門咁撞;撞左幾次,喂,個位我通頂捱番黎,燥燥地咪掉轉頭啤佢地.結果同某個行家 Eye Contact 左,唔望尤自可,一望就知賴野,佢嗰股霸氣當堂令我縮一縮.我都未回神姐,佢就好串咁問:「你邊度架?」(冇吹水,真係咁問).咁冇計啦,咪 Show 張卡片大家切磋下囉.點知佢一攞左我張卡片,見到我係網站,仲要係科技嗰隻,佢直頭收起左佢所有既感情,「哦…」然後就再冇任何交流啦,到幾年後既而家,我都仲未知道佢係邊間做.
嗰一刻,大概就同一隻大象見到一隻貓…呀唔係…可能係一隻蟻行過冇咩分別.
咁不過講番轉頭,又唔係個個港聞記者都咁冇禮貌既,又可能係自 Apple Store 之後,都好少科技野同頭版有咩關聯,所以遇到既港聞記者都冇咁緊張,有時仲有說有笑添.
好,「大象」就講到呢度,但其實比起港聞版呢隻「大象」,我更怕遇到「獅子」 - 娛記,究竟點解?留待下回再講.


text:
保溫杯係女士們每日必備日常用品,但點樣清潔先岩呢?!
Posted by Lab Star Beauty on
原來唔裝得??? 保溫杯點洗先乾淨?!
近排天氣又回暖喇,
其實保溫杯畢竟係拎黎飲嘅,就當然要日日洗以保持衛生,但除此之外,其實正確嘅清洗方法都好重要,唔係洗得再密都變冇用功啦!今次就同大家分享下洗保溫杯嘅小貼士啦.
-
忌用百潔布:同洗碗碟一樣,好多人洗保溫杯乾淨都會要加洗潔精,
但由於杯裡面係不銬鋼塗層,所以千萬唔可以用百潔布, 菜瓜布呢啲可能刮花內層嘅清潔工具,最好選用海綿, 長柄刷等質地柔軟啲嘅工具.
-
筷子夾紙巾:為左清淨保溫杯裡面嘅窿窿隙隙,
唔花啲功夫係唔得架, 大家可以試下用筷子夾住紙巾塞入杯入面抹乾淨邊邊角角嘅污糟野, 方便得黎又簡單!
-
梳打粉洗杯:梳打粉用途百變,除左用黎整野食,
仲係清潔好幫手添! 將一茶匙左右嘅梳打粉加大約200ml熱水加入杯中搞勻, 再搖下杯半分鐘到,污糟野就會溶解出黎, 之後再用清水沖下就乾淨哂.
不過講到最難搞,都莫過於係陣異味,洗幾次都唔散呀,
-
用溫水加入洗米水,幾粒方糖,
稀釋左嘅醋或者沖過嘅綠茶茶葉浸返半個鐘左右, 再用熱水沖洗幾次,異味就會大大改善喇!
但唔講唔知,原來使用保溫杯裝野飲有唔少禁忌事項架,
-
茶:用保溫杯長時間浸泡茶葉可能會釋出重金屬物質,影響人體架!
-
牛奶:長時間將牛奶保暖會破壞牛奶入面嘅營養,
仲可能會滋生細菌,令我地腹瀉
-
酸度高飲品:酸性飲品如檸檬汁,橙子會損害保暖杯嘅不銹鋼內層,
容易出現生銹問題
咁保溫杯唔通只能用黎裝水?其實好多朋友都會拎黎裝茶,咖啡,


text:
垃圾嘢食
垃圾嘢食,或者垃圾食品,垃圾食物,而係指一啲營養低,熱量高嘅快餐嘢食.有人認為垃圾食品引致癡肥.
垃圾食物多數指嗰啲大家認為唔健康,或者低,甚至無乜營養價值嘅食物.垃圾食物個名來自英文「Junk Food」,1972年出自美國公眾利益科學中心個阿頭 Michael Jacobson 把口.垃圾食物好鬼多,好似漢堡包,薄餅,糖,汽水,落好鬼多鹽(鈉)整嘅嘢食,好似薯片同薯條,重有好多,講唔晒.
好多政府同非牟利團體都話食太多垃圾食物無助均衡飲食.「垃圾食物」呢個字於是就俾好多唔妥快餐工業嘅團體同環保份子講咗好多年.
不過垃圾食物製造成本平,周圍都有得賣,又唔使搞一大餐先有得食,重因為高脂肪,鹽同糖份,可以做出唔同味道,所以重係好受歡迎,歷久不衰.垃圾食物嘅營養成份大部份係淨卡路里,齋畀能量,營養就冇乜.而且垃圾食物重加入好多食物添加劑,用嚟整重啲味,整靚嘢食嘅質感,轉色以及令佢唔會變壞.所以好多垃圾食物可以擺好耐,而且唔使特登去做放雪櫃嗰啲保存措拖.
垃圾食物脂肪同糖份好高,蛋白質,維他命同纖維成份就好低,被認定係多種疾病嘅元兇,好似癡肥,蛀牙,二型糖尿病個案急升,心臟病等等.當兒童開始食垃圾食物,佢哋原本攝取好多嘅蛋白質,維他命同食物纖維會跌到好低,平日飲開奶同健康果汁會變咗飲汽水.兒童飲少咗奶,減低鈣質攝取量,唔夠鈣會令骨骼脆弱.
有啲薯片脆片,其實未必垃圾得晒.佢哋有單元同多元不飽和脂肪.之但係,佢哋始終係脂肪,淨卡路里嘅壞處,足以抵銷不飽和脂肪嘅好處.呢堆食物含鹽量好高,重會令有啲人血壓高.


text:
南昌站 (香港)
南昌站係港鐵西鐵綫同東涌綫嘅轉車站.個站喺香港西九龍填海區,屬深水埗區;近深旺道,欽州街同東京街西.個站喺規劃期間曾經叫做欽州街站(英文:Yen Chow Street Station)[1].
個站喺地鐵同九鐵合併前係佢哋唯一夾份用嘅站;由九廣鐵路負責土木工程,地鐵負責機電工程.
南昌站嘅路軌同月台喺地面但唔通出去;大堂就喺地底;有4個側式月台,全部有幕門.機場快綫就喺中間穿過.
目錄
名
南昌站個南昌,同附近嘅深水埗南昌邨同南昌街有關.南昌個名,來自舊時深水埗富商陳南昌[2].
車站結構
車站樓層
車站大堂
南昌站車站大堂嘅收費區內設有車站商店及洗手間.
車站月台
車站出口
南昌站喺西九龍填海區內,西九龍公路架空路段下面,隔離係深旺道,欽州街西同埋東京街西.呢度原本係深水埗碼頭,因鄰近公共屋邨南昌邨而得名,但最近呢個站嘅公共屋邨係富昌邨.
- A - 富昌邨
- B - 副食品批發市場
- C - 連翔道北
- 連翔道北,海輝道,海帆道
- D - 南昌邨
鄰接車站
車站周邊
接駁交通
- 九巴:
- 新巴:
- 城巴:
- A21 - 機場 ↔ 紅磡站
- 過海隧道巴士:
- 九龍專線小巴:
利用狀況
由於呢個站嘅位置偏離原有已發展地帶,而鄰近嘅大多係住宅區,所以自開幕以來都倚靠接駁交通前往各區.雖然呢個站以前設有免費接駁巴士K16號前往尖沙咀,但西鐵綫車費好乸利,好少乘客使用南昌站轉車,搞到初期人流好少.
之後九廣鐵路推出西鐵節日通(西鐵自悠通)同埋西鐵全月通等平過巴士嘅車飛,吸引乘客搭西鐵.喺2004年8月22號開始,新巴路線701同埋702同西鐵提供免費轉乘優惠,由於701及702線巴士分別直達旺角同深水埗市中心,因此能夠吸引乘客改用西鐵經本站出入市區,使本站人流大幅上升.不過呢個轉乘優惠已經喺2007年12月1號起取消.
適用喺西鐵綫自悠通嘅新巴路線轉乘優惠先喺2007年1月1日取消;兩鐵合併後,港鐵公司維持月票同埋日票計劃,但月票喺2007年12月1日開始取消新巴路線轉乘優惠,再加上港鐵喺2008年9月28日將本站,美孚,九龍塘站嘅收費區統一,去九龍市區嘅乘客改經美孚站轉車,本站人流稍為回落.2009年九龍南綫通車後,東涌綫乘客可以轉西鐵綫出尖沙咀同紅磡,經本站轉車嘅乘客有所回升.
車站歷史
南昌站於2000年10月5日動工,由九廣鐵路公司起,車站嘅土木工程(建築工程)由九廣鐵路負責,而機電工程就由地鐵負責.
南昌站喺2003年12月16日配合九廣西鐵試搭日而率先試用,並喺2003年12月20號九廣西鐵全線通車時正式啟用.車站啟用初期由九廣鐵路同埋地鐵共同營運.
由於車站係首個九廣鐵路同地鐵共用嘅鐵路車站,為咗方便乘客由九廣西鐵轉東涌綫前往香港島及大嶼山,因此車站售票及轉乘設施都同其他兩鐵轉車站唔同.南昌站中間有幾部轉車閘機同埋牆(現已停用或拆咗),用嚟分隔兩鐵嘅管理範圍.而持有八達通乘客可以於轉車閘機直接往返兩間公司嘅收費區,唔使自其中一個收費區出閘然後再入閘.
- 兩鐵合併
2007年12月2號,由於兩鐵合併,南昌站統一由港鐵管理,九廣西鐵改名為西鐵綫.由當日起,乘客利用八達通轉乘西鐵綫或東涌綫轉車,可減收轉車錢.
港鐵公司為咗統一形象,喺兩鐵合併前後喺西鐵綫範圍內更改有關指示牌同埋清走九廣鐵路字眼.
隨住兩鐵合併,港鐵已於2008年9月28號簡化西鐵綫同埋東涌綫之間嘅轉乘設施,包括拆除南昌站大堂嘅轉車閘機同埋喺1號及4號月台間嘅牆開設轉車通道,畀東涌綫往香港方向嘅乘客,橫過月台轉乘西鐵綫往屯門方向嘅列車.
- 九龍南綫
2009年8月16號,九龍南綫通車,西鐵綫延長去紅磡站,南昌站改做西鐵綫中途站.


text:
根據小編嘅調查,發現自己以及身邊嘅女仔朋友都係長期尾糧,點解會咁架呢? 等小編同大家分析10大原因導致大家點解唔夠錢洗!
娛樂消費篇
1) 影靚相食好西
圖片來源:pinterest: yhooit
女仔們都有個心態,就係辛苦完一輪就梗係要食餐靚嘢,呢個時候就會即刻上網睇下最近有咩影相靚嘅餐廳可以去影靚相放facebook/instagram,野食好唔好味都係其次,最緊要up相見得下人,所以就算價錢好貴但可以換來一張呃like相,點都覺得值嘅!
2) 唱k睇戲唔少得
圖片來源:pinterest: playbuzz
圖片來源:etsy.com
講到要紓壓一下,打工仔最鍾意係K房大叫特叫,尤其是係女仔們,有咁大聲唱咁大聲,張一切壓力盡情抒發出嚟! 另外食完飯唔想返屋企住嘅節目多數都會係去睇場戲~
奢侈品篇
1) 衫褲鞋襪袋
圖片來源:polyvore.com
先撇除真係名牌包包嗰啲奢侈品,女仔們買衫褲鞋襪已經唔係屋企啲衫變黃,爛咗先買咁簡單.試問你哋係唔係都係一屋衫但都係覺得自己無衫著?就係呢個心態令到大家一見on sales 就要唔執輸買返幾件衫.回想屋企個衣櫃,有冇發現好多都係買咗但得個放嘅衣物...?
2) 得意物品
圖片來源:pinterest: disney
好多女仔都對唔同卡通人物情有獨鍾,為咗氹自己開心,一出新品都係唔捨得唔買...
禮物篇
1) 朋友/情人/家人生日
圖片來源:pinterest:maryanne
唔知點解每個月總會有某幾個朋友生日,夾份禮物都唔會話用好多錢,但frd 啲個啲除咗送禮,一齊出去食餐飯點都走唔甩.男朋友同屋企人更加無得慳啦...
2) 節日
圖片來源:blogloving.com
一年節日多的是,除咗被大家公認嘅節日,仲有一啲特別日子,例如朋友結婚,出國遊學,人情,farewell 嘅費用又係唔小得...
日用品篇
1) 護膚品
圖片來源:pinterest : soap deli news blog
女士們日捱夜捱,對自己好啲點都要花費係自己嘅皮膚到,依筆錢又唔可以慳啦!
2) 化妝品
圖片來源:pinterest :pinterest: shopstyle
除咗護膚,出街,返工個樣都要見得下人,所謂化妝係對人嘅一種禮貌,所以買化妝品已經變成大部份女仔嘅必需品.
費用篇
1)車費
圖片來源:autotoll.com
港鐵又加價,每日來回車費真係比得上食一個lun廚.一程車嘅朋友真係好好彩,好似小編咁搭小巴再轉地鐵一日車費已經要$3x..一個禮拜就冇咗百幾蚊...
2) 電話費
圖片來源:thrillist
依家電話要用4g,費用已經貴過舊時好多,再加埋電話裡面其他app,例如kkbox/spotify 又係要錢...
除咗以上10個普遍嘅原因,仲有千千萬萬個原因令到女仔們糧尾架,但減少其中一項都好難決擇...咁樣就係時候諗下點樣可以賺多啲...
相關文章:
香港好去處-築地市場之外灣仔10個必食點
邪惡食物是「被邪惡」?其實都有益?


text:
保西奴-華實斯定理(Bolzano-Weierstrass Theorem)係一條嗚數學分析同拓樸學上面都係一條極重要嘅定理.佢係利用到增減數列同子數列嘅關係而形成.
個名源自兩個十九世紀數學家Bernard Bolzano同埋Karl Weierstrass,1817年首先由前者證明.
增減子數列存在定理[編輯]
增減數列同子數列嘅關係,就係每一個數列入面都會有一條子數列同時佢係一條增減數列.
證明:
假設數列入面第項係最高點,即係話第項會係數列入面數值最高嗰一個項,之後無一個項係高過佢,即係.
即係話,一條數列係遞減數列嘅話,每一點都係最高點.相反,每一點都唔係最高點.
數列只可以分成有無限咁多個最高點,或者得有限咁多個最高點,兩類.
第一類;假設數列係有無限咁多最高點,咁只要揀曬佢嘅最高點出黎,就得出
由此,可以得出一條遞減嘅子數列.
第二類;假設數列係得有限個最高點,咁首先搵曬佢嘅最高點出嚟,
將所有最高點之後嘅一個項叫做
.
因為唔係最高點,所以之後一定會有一項係大過佢,叫佢做,咁即係.
因為唔係最高點,所以之後一定會有一項係大過佢,叫佢做,咁姐係.
如此類推,就會得出一個增長嘅子數列.
保西奴-華實斯定理[編輯]
一個被綁定嘅實數列一定會有一個子數列係趨向一點.
證明一[編輯]
因為增減子數列存在定理,所以數列一定會有一條增減子數列.
假設左數列係被綁定,因此佢嘅增減子數列都一定係被綁定.
利用增減趨向定理,咁呢條增減子數列一定趨向一點.
證明二[編輯]
需要利用套間證明.
因為數列係被綁定,咁佢一定有一個最小上界限同最大下界限,即係同埋.
將同組成一個間距.
將,然後將斬開兩等分,即係同.而將大過一嘅項數分開做,
咁明顯,其中一面
或者
係有無限咁多點.假設
係有無限咁多點,
將定義為入面項數最細嗰一項.即係入面有,咁.
將,之後再將斬開兩等分,即係同.而再將嘅數分開,
同樣原理,咁其中一面
或者
係有無限咁多點.假設
係有無限咁多點,
將定義為入面項數最細嗰一項.
如似類推,就會有一個套間,.而同時,佢嘅子數列都會有項係喺第嘅間距入面.姐係.
同時,因為每次都將個間距等分兩份,所以間距嘅長度就會係.
利用套間定理,得知有一個點係喺所有嘅間距入面,即係.
因為同都係喺入面,所以可以知道
因為
變到好大嘅時候,
可變成任意嘅數.
所以,.
如果一條數列係被綁定,而佢嘅所有子數列都係趨向一點,咁呢條數列係趨向同一點.


text:
希臘文
希臘文(粵拼:hei1 lip6*laap6 man4*2;希臘文:Eλλnvιkά ,拉丁轉寫:Elliniká,國際音標:[eliniˈka];重有一種講法叫做「希臘語言」, eλλnvιkή Yλώσσa (幫手·有關),轉寫:ellinikí glóssa,音標:[eliniˈci ˈɣlosa]),係一門有三千四百年信史記錄嘅印歐語言,係印歐語言中文字歷史最長嘅語種[2],屬印歐語系希臘語族,佢自成一個語族.
希臘文分爲古代同現代兩期,古希臘文曾經係古希臘記錄文明成就嘅語言,到希臘化時期,古希臘文廣泛傳播,係創立基督教時所用嘅語言,譬喻新約聖經嘅原文就係用古希臘文寫嘅.羅馬帝國時期有大片地區嘅第一語言就係古希臘文,同時古希臘文亦係帝國內緊要嘅第二語言.文藝復興以後,有好多嘅西方大學開堂敎古希臘文,乃至現代一啲非西方國家嘅大學亦有古希臘文課.同拉丁文一樣,古希臘文經常係啲學名,術語嘅辭源.
現代希臘文係從古希臘文度演變而成,有好多嘢變咗,不過亦有繼承.目前全球約有1300萬人用[1],主要喺希臘,現時係希臘嘅官方語言,同時亦係塞浦路斯共歐盟嘅官方語言之一.另外喺阿爾巴尼亞,土耳其細亞細亞地區亦有人講,比如伊斯坦堡嘅希臘人聚居區.希臘文用24個希臘字母拼.


text:
科索沃
想搵地區,睇下(科索沃地區).
科索沃(阿爾巴尼亞話:Kosova 或 Kosovë,塞爾維亞文:KocoBo 或 Kosovo)係歐洲巴爾幹半島一個地方,原本係南聯盟塞爾維亞共和國嘅自治省,南部係阿爾巴尼亞同馬其頓,19%以上係阿爾巴尼亞族人,其他多數係塞族同黑山族人.
科索沃地位向來係一個好受關注嘅問題,其中阿族人一直要求科索沃獨立,好多時重用好激進同暴力嘅方法爭取.終於喺2008年2月17號科索沃議會舉行特別會議,通過咗一項獨立宣言,單方面宣佈科索沃已經脫離塞爾維亞共和國,係一個獨立主權國家,定國名做科索沃共和國,但係得阿爾巴尼亞一個國家承認.其中以俄羅斯同塞爾維亞政府都特別反對科索沃獨立,聯合國安理會1244號決議亦無授權畀科索沃獨立[1][2].
簡史[編輯]
中世紀科索沃曾經係塞爾維亞王國嘅政治中心,之後俾奧斯曼土耳其帝國佔領咗成五百年,阿族人就喺呢個時候搬咗入去,喺1912年科索沃併入塞爾維亞版圖成為第一南斯拉夫公國嘅一部分.
二次大戰之後,科索沃同塞爾維亞併咗入南斯拉夫社會主義聯邦共和國,而且有自己自治權,一路到1989年塞爾維亞取消科索沃自治權地位,啲阿族人就好唔滿意,其實佢哋一直都要求科索沃獨立,而且手段重好激進,所以塞爾維亞取消科索沃自治權地位,就激化咗科索沃嘅民族矛盾.到1992年南斯拉夫社會主義聯邦共和國解體,啲阿族人乘機宣佈成立科索沃共和國,不過國際社會唔承認,而科索沃局勢重搞到立立亂[3].
科索沃戰爭[編輯]
- 內文: 科索沃戰爭
1999年3月24號由美國話事嘅北約繞過聯合國唔經安理會授權,以「消除人道災難」為理由,打住「人權高於主權」旗號,向科索沃轟炸咗足足78日,亦即係「科索沃戰爭」.呢場仗開創咗以「人權」,「民族」問題為藉口,令國內問題國際化嘅先例.巴爾幹半島係俄羅斯南進戰略嘅主要基地,俄南兩國係歷史盟友.輿論普遍認為,通過科索沃戰爭,美國加強咗對歐洲安全嘅主導權,擠壓俄羅斯嘅戰略空間.美國嘅根本戰略目標係建立一種以美國為政治仲裁者嘅穩定嘅(歐亞)大陸均勢,唔畀可以統治歐亞大陸從而又可以挑戰美國嘅挑戰者出現[4].呢單嘢之後,科索沃喺6月中開始由聯合國托管.
參考[編輯]
- ↑ "科索沃宣布獨立 塞爾維亞稱其非法". BBC 中文網.
- ↑ "科索沃宣布獨立". 新華網.
- ↑ "科索沃地位問題背景". 新華網.
- ↑ 科索沃戰爭對世界格局產生影響


text:
西班牙甲組足球聯賽(Primera división de Liga,簡稱 La Liga)係西班牙頂級嘅職業足球聯賽,亦屬於歐洲與及世界級最高水平嘅職業足球聯賽之一,通常簡稱「西甲」.
西甲聯賽嘅球風注重技術同埋進攻,具有好高嘅觀賞性.目前有好多世界最著名嘅球員都係喺西甲球會效力,其中皇家馬德里同埋巴塞隆拿,佢哋嘅比賽叫做西班牙嘅「國家打吡」.
賽事以雙循環主客制,贏波球會得3分,和波得1分,輸波0分.以積分計算球隊成積,咁啱積分一樣嘅話,會計對賽成積,如果都分唔到勝負就計對賽得失球(作客入球雙計),跟住就會計得失球,再計較多得球.
目前西甲有20支球隊,每完成咗整個賽季嘅賽事之後,有最高聯賽積分嘅就係聯賽冠軍,積分榜頭4名可以參加下屆歐聯,第5,6名可以參加歐洲足協盃,成績最差嗰三隊將會降班去西乙,而喺西乙嘅前三名就會升班去西甲.
西甲球隊同其它聯賽嘅球隊一樣都有一隊同埋預備隊(即係B隊),而且呢兩隊都係參加緊同一個聯賽系統.不過兩隊唔可以一齊參加同一個聯賽,例如巴塞隆拿B隊攞到高名次至符合升班資格,但祗要巴塞隆拿重喺西甲踢緊,巴塞隆拿B隊都唔可以升班,但可以保留佢哋嘅名次,之後將另外一個升班名額讓畀其它符合升班資格嘅球隊.相反,如果巴塞隆拿降班去西乙,巴塞隆拿B隊最後排第幾都要降班去西乙二.
歷屆冠軍[編輯]
奪冠次數表[編輯]
連出去[編輯]


text:
日本食玩!DIY漢堡Bell Chan!
今日又同大家搞搞震,要介紹嘅係日本食玩《DIY漢堡包餐》
平時上網成日見到人地整食玩個d片,已經心思思好想試下.今日就買左一盒返黎同大家開心share!
雖然全部都係日文但係唔駛驚,因為有埋圖好易明!真係唔識上網睇就可以
包裝袋千其唔好掉,因為後面你要剪出嚟做薯條袋同可樂標籤
其實佢嘅玩法非常簡單,基本上只係用水攪勻d粉再放入模度 (漢堡同包就要微波30秒左右)只需要留意返上面寫要落幾多杯水就OK!除左圖入面有嘅配件之外,你仲要自備幾樣野:鉸剪,膠紙同埋兩枝牙簽.呢d除左俾你剪個模之外仲係用嚟整一陣裝野食嘅包裝.
咖啡色:漢堡扒粉
橙色:麵包粉
黃色:薯條粉
藍色: 芝士粉
紅色: 茄汁粉
粉紅色: 可樂粉
攪勻嘅薯條就放落呢個模度之後拎去叮.但因為其實加好少水,所以好難攪,最後我係用手搓下佢 (記住洗手呀)
另外漢堡扒將會一開二,而麵包粉就要倒入兩格,之後各自再一開二.記住倒入去嘅時侯要整得好d,平d,唔係就會好似我咁變左成粒雞蛋仔 正常一set係可以整到兩個漢堡架,我就係個包整得太衰,變左得番一個.
仲有溝好芝士之後就放係呢個藍色位置(係個包裝袋度剪落嚟)壓平佢之後沿對角切就會有兩塊芝士.
仲有好重要好重要!可樂只需要倒落個杯加水就ok,但我見佢寫一杯,我以為係拎嚟量粉個個超少嘅杯仔,但其實佢應該係指個個可樂杯…不過都唔好倒太滿,因為一加水佢就會好多泡泡.下面就係我整嘅餐,er...同人地整係有一定距離嘅
玩後感:其實呢d小遊戲都幾好玩,又唔係好貴,只係$25,完全滿足晒煮飯仔嘅願望!當你溝個薯條嘅時侯真係會有薯條味飄出嚟,好得意!不過味道方面…真係唔好有d咩期望.整之前上網睇好多人都話佢似軟糖,但唔知點解我覺得佢口感似泥膠…可能我整得唔好 不過真係要揀,最好味應該係薯條.如果大家無聊又想過下煮飯仔癮,都可以玩下嘅!呢個DIY系列仲有好多野食,有機會再試埋俾大家睇啦!


text:
日本簡直可以話係大部分港人嘅第二個家~近排Yen跌得咁犀利,又就嚟放假,仲唔係遊日好時機?每次去親東京都係shopping,飲飲食食,名勝景點都去到悶.今次介紹下大家去旅行點樣識新朋友啦不如~(講緊當地人嘅新朋友呀!)
要知道淺草嘅人力車師傅其實全部都係後生仔(好多都係打緊工嘅大學生),仲要全部都係大隻仔
!佢哋好多都識英文,可以做埋你導遊,而且通常個樣都very OK㗎~
茶御飯和食體驗教室website:http://chagohan.tokyo/shop/
Level 2 中級挑戰者:相席屋,相席卡拉OK
如果識少少日文又想搵個㗎仔朋友同你練習練習嘅話,嚟相席屋或相席卡拉OK就啱晒你啦!
Level 3 高級挑戰者:惠比壽橫町 肉壽司
想喺啲再high啲嘅地方識下啲東京金融才俊?咁就一定要去惠比壽橫町 肉壽司喇!
惠比壽橫町嗰度仲有好多間居酒屋,6點之後放工時間嘅話呢度已經非常旺,會一路旺到落夜晚!呢頭放工嘅打工仔都會嚟呢度飲番杯食下嘢,而因為呢度地方狹窄,真係好容易同隔離枱嘅人有眼神交流(甚至唔小心嘅身體接觸)㗎~而且呢度嘅上班族放工之後都比較健談同鍾意吹水,所以女仔被搭訕嘅機會係非常之高!而且金融才俊嘅話好大機會都會識講英文添!就算唔識日文都唔緊要喇!雖然金融才俊係俾番D女仔識,但男仔都可以黎扮下金融才俊識番日本女仔哈哈.
惠比壽橫丁
地址:澀谷區惠比壽1-7-4
交通:JR惠比壽站西口往六本木方向走三分鐘
Level 4 人生如戲~玩咗先講高手階級:BAR,CLUB
最快,最簡單,最貼身,最熱情嘅方法,就係落club囉.香港人去蘭桂坊,東京人就嚟六本木~落Club之前可以去下六本木附近嘅Bar或居酒屋熱下身先,呢邊嘅酒水都比香港嘅Bar平,大概500-700Yen一杯嘢飲(Yen跌就更抵啦)!同埋好多Club都唔會收Entry Fee或者收完都會有野番飲俾你架!大部分既Club都係集中渋谷同埋六本木,渋谷就多啲本地後生既朋友,而六本木呢邊就比較成熟小小,多啲外國人.
如果想落club又唔知去邊間,都可以參考下呢個網站:
網站右手邊已經有晒最受歡迎club嘅排行榜!又可以揀地方filter~
好喇好喇,地方就介紹左俾大家,但要覓得意中人你仲需要得到佢既注意先有機會!
用「香味」留下記憶
記得張柏芝喺一個訪問講過:「無論你靚唔靚,只要身上有香味,男人都會對你有感覺.」有研究都指出,係異性之間,香味係最容易令對方留下「記憶」.
試諗下當你落到club,又或者喺惠比壽橫町同男仔好近咁並肩而坐,呢個時候你身體或者頭髮嘅「香味」就係吸引異性最殺食嘅武器.喺度推介大家試下日本出嘅LC LOVE費洛蒙香水
.如果有睇《來自喵喵星的妳》都應該知道「費洛蒙」係可以刺激異性同提昇魅力.另外經LC的調查,發現的確有9成的男性認為會因為「聞到女性身上的香味,而有想親熱的衝動」.當男神聞到你清新嘅花香,實對你留下記億.
記得頭髮嘅香味都係好重要一環,不過男仔通常都唔鍾意啲太濃嘅香味,建議大家可以配埋呢隻玫瑰味嘅髮尾油
,除咗可以改善髮質,仲有淡淡嘅香味,男士實鍾意!無論你近定遠佢都一定俾你既香味所吸引.
其實無論係咪去旅行識朋友,「香味」都係吸引異性嘅一項武器!最後祝各位姊妹女仕旅行玩得開心,「食得」愉快!~
如果大家鍾意LC嘅產品,喺12月18號下晝3點—7點喺LC公司(即係合亞廣場9樓~)會有一個聖誕派對,到時每人都會獲得總值超過HK$200既禮物包一份,又會即場分享活用Libido香水既小秘技!仲有LC既限定產品可以買,記得到時參加喇!


text:
季小薇
季小薇(1986年—),即係Zee Avi,原名Izyan Alirahman[1],亦叫KokoKaina[2][3];係馬來西亞唱作歌手,識玩結他.佢響婆羅乃沙勞越Miri出世.12歲去咗京城吉隆坡[4].佢之後去倫敦American InterContinental University讀時裝設計[5].
佢有次將自己響吉隆坡唱歌表演嘅片,放上YouTube,畀佢無來嘅朋友睇.原本佢諗住朋友睇完就鏟走佢,不過佢朋友說服[6]佢網上留返段片.無耐,佢收好多好評.咁令到佢放更多片[5].YouTube將佢嘅片擺上頭版,引起The Raconteurs嘅Patrick Keeler注意.佢將條拎畀咗The White Stripes,The Shins,The Raconteurs等等嘅經理Ian Montone.Montone 又將佢喺音樂交畀Emmett Malloy.Emmett Malloy同佢簽約,交佢畀Brushfire Records呢間唱片公司.間公司係Jack Johnson有份嘅[4].佢嘅歌,"No Christmas For Me"揀咗來做公司2008年聖誕專輯This Warm December: A Brushfire Holiday嘅主打歌[7].


text:
居里夫人
居里夫人(又叫居禮夫人,全名瑪莉亞·沙洛美亞·斯郭多夫斯卡-居里,Maria Salomea Skłodowska-Curie,1867年11月7號—1934年7月4號)係波蘭物理學家同放射化學家,亦係世界上第一個獲得諾貝爾獎嘅女科學家.
佢攞過兩次諾貝爾獎,一次係化學,一次係物理.1903年同丈夫皮耶·居里(Pierre Curie)同埋安托雲·昂希·碧格希勒(Antoine Henri Becquerel)分享咗諾貝爾物理學獎,1911年又因放射化學方面嘅成就獲得諾貝爾化學獎.而佢之所以得到諾貝爾化學獎,係因為佢發現咗鐳呢一種元素.
佢亦係「居里學院」嘅始創人.
生平[編輯]
居里夫人1867年喺波蘭華沙出世,曾經患咗一年嘅精神病.由於係女性,佢唔可以響任何俄羅斯或者波蘭嘅大學繼續進修,所以做咗幾年嘅家庭教師.最後,佢喺家姐嘅經濟支援下移居法國巴黎,而且響法蘭西大學(以前叫做索邦書院,1896年改名做巴黎大學)學數學同物理,後來重成為咗法蘭西大學嘅第一名女性講師.Pierre Curie),即係佢後來嘅丈夫.佢哋兩個成日一齊做放射性物質嘅研究,以瀝青鈾礦石為主,因為呢種礦石嘅總放射性比佢所含嘅鈾嘅放射性重要強.1898年,居里夫婦對呢種現象提出咗一個邏輯嘅推斷:瀝青鈾礦石中一定有某種未知嘅放射成分,佢放射性遠遠大過鈾.響12月26號,居里夫人公佈咗呢種新物質存在嘅設想.
之後嘅幾年裏面,居里夫婦不斷噉提煉瀝青鈾礦石中嘅放射成分.努力不懈之後,佢哋終於成功分出咗氯化鐳,重發現咗兩種新嘅化學元素:釙(Polonium, Po, 84)同鐳(Radium, Ra, 88).因為佢哋喺放射性上嘅發現同研究,居里夫婦同亨利·貝克勒爾一齊分享1903年嘅諾貝爾物理學獎,居里夫人亦因此成為歷史上第一個獲得諾貝爾獎嘅女性.八年之後嘅1911年,居里夫人又因為成功分離鐳元素而獲得諾貝爾化學獎.出乎意料嘅係,居里夫人喺獲得諾貝爾獎之後,冇為提煉純淨鐳嘅方法申請專利,而係將提煉方法公佈咗出來,呢種做法有效推動放射化學嘅發展.
居里夫人係歷史上第一個獲得兩項諾貝爾獎嘅人,而且係僅有嘅兩個喺唔同領域獲得諾貝爾獎嘅人之一.喺第一次世界大戰時期,居里夫人提倡用放射學救護傷者,推動放射學喺醫學領域裏面嘅運用.之後,佢曾經喺1921年去美國旅遊並為放射學嘅研究籌款.居里夫人由於過度接觸放射性物質而喺1934年7月4號死喺法國上薩瓦省.
後來,居里夫人個大女伊軒·左里俄-居里(Irène Joliot-Curie)喺1935年獲得諾貝爾化學獎;細女伊芙·居里(Eve Curie)喺居里夫人死咗之後寫咗《居里夫人傳》.喺1990年代嘅通貨膨脹期間,居里夫人嘅頭像曾經出現喺波蘭同法國嘅貨幣同郵票上.化學元素鋦(Curium, Cm, 96)就係為紀念居里夫婦而命名嘅.


text:
科學
科學(來自日文翻譯.英文:science,源自拉丁文 scientia)係指有系統咁得到知識.佢係基於體驗,實驗,方法同自然.科學亦都引申到所有由研究得來,有紋有路嘅人類知識.中文之前譯格致,來自《大學》中嘅格物致知,卽係探究事物原理,從而得到知識.
科學家堅持科學研究一定要跟足科學方法.科學方法就係一個獲取同埋評估知識嘅過程.佢假設咗一切出於自然嘅嘢都可重覆驗證.科學唔理任何唔可重覆驗證嘅嘢,而叫呢啲嘢做超自然.無咁嚴格咁講,科學係用來描畫所有有系統嘅研究.專門一科用上面方法嘅都可以叫科學.呢度集中講科學嘅定義.
科學各門可以分為兩大類:
數學同其他科學有同有唔同.有人會分佢出來,叫形式科學.數學同其他科學一樣咁嚴格,咁有結構.主題都係講數量,結構,空間同變化.但係,佢搵結果嘅方法就好唔同.科學唔可以無咗數學,數學甚至引發其他科學有重大突破.科學上嘅發現,過程講解,社會科學裏面人係點想點做,為呢啲整假說,理論,定律都無可避免要用到數學.
語原[編輯]
英文叫科學做 science,來自拉丁文 scientia「知識」,「學問」.拉丁文有一句 scientia potentia est,就係『知識就是力量』咁解.佢傳到中國叫格致,來自格物致知.康有為由日本引入科學一詞.
要知道一直到啟蒙時代,拉丁文 scientia(同佢響其他文變化)都係有系統或有記錄嘅知識.個意思係好廣泛.有啲話都一直保留呢個意思.
公元1600年到1800年,科學叫自然哲學(natural philosophy),以別於研究人嘅行為同互動嘅道德哲學(moral philosophy).到1800年就讓位畀自然科學.之後自然科學就縮到家下嘅範圍,即係包括物理科學同生物科學.而道德哲學就變咗做社會科學,家下因為佢都跟科學方法,都邊歸埋入科學.而今時今日嘅道德哲學,就係哲學一支,專講道德(ethics).


text:
(B+)比白貓仲差緊啲靈活性!《Samurai Rising》短評!
大家期待既久既《Samurai Rising》(サムライ ライジング)終於係琴日朝早正式上架啦,唔知各位玩成點呢?而事前登錄獎勵由於係人人有份,所以當你做完教學之後收信就會自動有3000石,建議大家真係靠果3000石黎刷隻心儀角色起手啦,畢竟要儲多1800石黎10連抽反而仲耐……好,廢話唔再講,講下隻GAME先.(題外話:其實呢隻GAME都幾慘下,琴日出完黎就比另一款大作搶過一大半人氣……)
職業多得黎但唔夠特色去平衡
呢隻GAME有11種職業,但得盜賊同弓手少部份攻速比較高既職業係佔優,其餘因為攻速慢而爭取唔到時間攻擊搞到比怪蝦,呢一點好似迫玩家去課金黎裝備自己咁.而且佢屬性我覺得真係多過頭,咁樣要人記住都係一件幾麻煩既事,畢竟除左屬性之外,連怪既種族都可以比你用角色特性去剋埋,又要再煩一餐.除此之外,被視為補師職業既白魔道士及赤魔道士支援性都係比較低,係赤魔道士叫比較正常,相信就算係10連抽都好,大家都未必咁準中齊11個職業.
關卡與素材要求過難
先簡單講下隻GAME個協力系統先,每關都有3個難度,但Normal係唔比協力,而你一定要過左果關先可以打Hard同Extra,當然你過左就可以同人協力,等人Carry你,不過係之前,你就一定要夾硬過左Normal難度,但你角色一唔夠勁就麻煩.至於上圖幫角色升lv用既御魂又可以點黎呢?如果你認為有曜日關卡幫你打就錯啦,你想幫角色升級係要靠打關隨機出黎既地圖先可以針對返相應顏色既御魂黎打,所以呢隻GAME其實好講合作性,最好長期係有班朋友同你一齊分享地圖(岩岩提過可以協),否則你隻角色會升得好慢……
無體力制下亦無分可加
呢隻GAME同樣都係行無體力制,只要你有時間,部機有電,隻角色夠力就可以一直打主線,不過遊戲入面就有樣好似大富翁既系統,基本上回一次骰仔時間都要好耐下,而最大次數就係3次,而擲骰仔可以令到金幣御魂等等好野,不過影響角色強度既道場都要靠運氣踩中先可以升級,當然啦,你都可以選擇用課金道具黎決定你既格數,但咁樣真係令我減左佢印象分.
操作性偏向家用機令人難以上手
呢隻GAME可以比玩家選擇直介面或者橫介面,岩唔同人既口味都算唔錯既,不過操作及設定上就好家用機Feel,因為基本上你既無敵時間就係得碌緊果0.5秒,當然換轉係打緊家用機,你拎住個手掣要習慣性咁碌相信都唔難,但依家係成個平面上,要控制得好就真係唔容易,所以先話攻速快既職業生存到,因為咁強調要快同埋個無敵時間既原因就係因為比怪打到訓低左係無硬直,再慢少少就會比怪屈牆角而死.
戰鬥介面尚算合格
最後就講埋佢畫質,戰鬥介面呢啲小小細節,佢畫質同聲音,相剋特效及敵人攻擊提示等等都算做得唔錯,戰鬥介面配置都清晰易明,有勁角色既人仲可以開自動,地圖都有講清楚邊到有怪,甚至箱既位置係右上角小地圖都好清晰下,比起同類型既遊戲,掛住Square Enix之名都算合格,當然,介面同操作真係兩回事黎!順帶一提,佢裝備稀有度又好似複雜左少少咁,因為先睇星數,後睇顏色,不過算啦,大家睇數值黎著衫就OK.
總括而言,咁多個職業上其實都做得唔太平衡,遊戲上既傷害判定令某啲職業會處於弱勢,而且屬性多真係唔係一件好事,除此之外操作都仲未夠靈活,不過都值得玩一玩既.


text:
穩定島理論
穩定島理論係核子物理中嘅一個理論推測,核子物理學家推測具有「魔數」數目嘅質子同中子嘅原子核嘅化學元素特別穩定.假如呢個猜測係啱嘅話,咁樣特定嘅超鈾元素嘅同位素比其它同位素要穩定,呢啲同位素嘅放射性衰變過程可能好慢.
穩定島理論最初係西柏格提出嘅.佢認為原子核中嘅核子同原子核外嘅電子一樣係分佈喺唔同嘅「殼」裏頭,實際上每個殼就係一組相近嘅量子能級.唔同殼之間嘅能量嘅差別比較大.假如一個原子核中嘅質子同中子正好填滿一個殼嘅話,咁樣每個核子之間嘅結合能就最大,因此呢個核就最穩定,呢個核比佢附近核子冇填滿或超出一個「殼」嘅同位素要穩定得多.
飽和嘅殼嘅中子同質子數稱之為「魔數」(亦叫「幻數」).一個可能嘅中子魔數係184,可能嘅質子魔數係114,120同126,亦即係,298Fl,304Ubn同310Ubh可能比較穩定.呢個同位素到而家重未俾人合成.但係 Fl 嘅帶有114個質子同少過184個中子嘅同位素比元素週期表中鄰近嘅元素嘅同位素嘅衰變要慢得多.
處於穩定島嘅元素好可能依然係放射性元素,只係佢哋相對於佢附近嘅同位素「比較穩定」,雖然有人懷疑有啲同位素嘅半衰期可能大於一日或甚至更加長,但好可能佢嘅半衰期依然細過一秒,而喺目前發現嘅元素之中,289Fl嘅半衰期係30秒,285Cn嘅半衰期係11分鐘,Lv嘅半衰期有0.05秒,同附近嘅元素比起嚟係好得驚人.


text:
2~Sep~2009(三) 天晴朗 28C 而家朝早好舒服 陣陣涼風 噚日係仔仔第一日返新學校 呢間學校都搵得好辛苦 都唔知佢係乜料 總之有位俾仔仔重讀就得 個心其實都幾担心間學校 因為真係大太了解 怕仔仔會學壞 怕佢再讀一次會無心機 噚晚食飯時 聽仔仔講又唔錯噃 雖然間學校成績唔係太好 仔仔個班係全班都係重讀生 佢班主任仲係訓導主任 聽仔仔講 班主任講佢地今年唔會重新教一次書 祇會同佢地重新溫過學過嘅知識 聽到之後安樂晒 起碼會著重佢地點樣去考試 而且全班程度都差不多!!! 今日好介紹 (碎朱古力椰絲曲奇)~(食譜按此) 好多謝Phlee嘅好介紹 食落好香椰香好脆
天晴朗
28C
而家朝早好舒服
陣陣涼風
噚日係仔仔第一日返新學校
呢間學校都搵得好辛苦
都唔知佢係乜料
總之有位俾仔仔重讀就得
個心其實都幾担心間學校
因為真係大太了解
怕仔仔會學壞
怕佢再讀一次會無心機
噚晚食飯時
聽仔仔講又唔錯噃
雖然間學校成績唔係太好
仔仔個班係全班都係重讀生
佢班主任仲係訓導主任
聽仔仔講
班主任講佢地今年唔會重新教一次書
祇會同佢地重新溫過學過嘅知識
聽到之後安樂晒
起碼會著重佢地點樣去考試
而且全班程度都差不多!!!
今日好介紹
(碎朱古力椰絲曲奇)~(食譜按此)
好多謝Phlee嘅好介紹
食落好香椰香好脆


text:
岩岩落腳,其實最緊張都係果晚訓邊啫.
有錢嘅,你可以住Hotel.後生仔想識朋友又慳啲嘅,可以住Hostel.想有番啲私人空間識煮飯嘅,可以搵Airbnb(千祈咪以為你可以訓街,因為你交紙申請WH Visa係要有個用得嘅地址).但係以上方法都只能夠短期居留,預計自己會留係果個城市一段時間嘅可以點做?
咁就梗係租屋啦,當然你有幾十萬歐係手買番棟樓黎住我吹你唔漲嘅.
咁係德國呢你想租咩類型嘅房都得嘅:一棟過(House), 租一層(Flat), 租一戶(1 Room Flat), 合租(WG),全部野都可以直接同房東傾無錯.係德國,除非你係想買樓搵當地agent搞,如果唔係上網搵有房出租會更加”多快好省”.
租House,Flat,同1 Room Flat基本野,唔講啦,概念同係香港差唔多.反而想講下WG (Wohngemeinshaft), WG指嘅就係多人分租一層Flat, 每個人有自己嘅獨立房間,但係就要共用廁所廚房同客房諸如此類;其實就好似香港大學生夾份租mini住,只不過畢左業之後就唔興,呢度你30歲樓下住WG都唔會覺得尷尬.WG租起上黎會比其他選擇平D,而且會有更多機會接觸到唔同國藉嘅人;以我為例,暫時我間WG就有德仔法仔法妹烏克蘭妹同敘利亞巴打.鑑於呢個原因,我係屋企都甚少有機會練德文Orz.
講完WG,唔好諗住就咁交租就alright噃.因為你要搞清楚,你交租係交凍租(Kaltmiete)定暖租(Warmmiete);如果係凍租,咁有一部分或者全部嘅水電暖器費用除左屋租之外再要你自費,所以呢部分最好同房主問清楚番.
另外要注意嘅地方有:
雜費(Nebenkosten):意指一般生活雜費,例如Wifi,廁紙,垃圾處理費etc., 有機會包埋係屋租入面,但係最好問番房主點計,數還數路還路.
按金(Kaution):同香港一樣,租屋係要交按金嘅,一般會係一至兩個月屋租相若嘅金額.
點解之前話我完美表現隔空搵WG,仲要正評無伏呢?因為好多時呢啲租屋網缺少正式監管,當中不乏狡猾嘅騙徒,而騙徒嘅手法層出不窮.基本只要留意本大師三點就可以逢凶化吉:
- 不論任何咩野情況,都唔好Payment in advance.無論房主叫你俾定訂金,按金,留位費,甚至首月租金,統統一律Skip左佢搵過第二間好過.因為呢類房主,好有機會收左錢之後潛水,咁當然唔排除有真房主收按金買個保障,但請閣下自行衡量風險.
- 留意房主回覆嘅email,會唔會好公式,好似機械人回覆,對於你嘅提問一律唔回應.呢類房主封email直頭大大隻字寫住”我釣緊水魚”.通常呢類型嘅騙徒係email最尾都會話房源緊張,有興趣就俾低留位費,之後歡迎你大駕光臨.預到呢啲情況,睇番上面第一點,然後再搵過啦.
- 無圖無真相,有圖都未必係真相.好多上網放租廣告都未必有個確實地址show出黎,但係當你開始同房主交涉嘅時候,最好叫佢孝子,俾間房嘅實際地址同share啲圖黎.如果可以,最好同佢skype視像對話下,叫佢俾個House Tour你,一來可以confirm係咪真係有間屋存在,二來可以俾房主同自己了解下對方係咩人.
總之,一日未見間房,未收到鎖匙,唔好隨便交租.正正因為我依家呢個房主通過曬以上三點,而大家又基於個信字.就係我隻腳都未踩係德國撻地之前,已經傾成左單deal,房主仲add左我入個WG 嘅Whatsapp group認識其他同屋.
係呢度附上一啲我搵WG時用到嘅網站以及防伏指南:
WG Gesucht :有英文版,適用於全德國
Studenten-WG:無英文,多數放租俾學生哥或者房源係學生宿舍
Settle in Berlin: 柏林搵屋功略,英文,我未認真睇因為未需要住.
Craigslist.de:天地第一搵屋伏,差不多我中親嘅釣魚放租廣告都係呢度惹番黎,不過不得不說佢其實都有好多其他資訊嘅
最後想係度特別嗚謝遮匙大大,係我搵屋嘅時候提供左好多小tips同注意事項.如果唔係我可能依家仲係Hostel煩緊點搵屋.
有興趣嘅朋友,可以去鋒狂德意志 JonWHDeutschland 俾個Like同Follow我, 又或者可以直接Follow我個Wordpress.
想睇更多呢幾日嘅相,可以去我Facebook album鋒狂慕尼黑 度睇嫁.


text:
首先講解返,今次嘅行程我體驗咗以下嘅活動:
妖怪體操:The Real (期間限定)
七龍珠Z:The Real 4-D(期間限定)
死亡筆記:The Escape(期間限定)
日本環球影城 RE-BOOOOOOOORN遊行
Water RE-BOOOOOOOORN派對(期間限定)
迷你兵團 Cool Time(期間限定)
哈利波特禁忌之旅 IN 4K3D
好萊塢美夢 乘車遊 ~逆轉世界~
餐廳:
妖怪影城巨星餐廳(期間限定)
草帽大船團的饗宴餐廳(期間限定)
《介紹/感想文 5分滿分》
~設施篇~
七龍珠Z:The Real 4-D (4分)
你又知唔知龍珠今年其實係30週年呢?呢套深受全世界粉絲歡迎嘅動漫第一次以全CG姿態現身喺觀眾眼前,我第一次見到悟空個樣都覺得好似有啲怪,但原來係因為立體咗睇唔慣XD 今次嘅角色講述萬惡嘅菲利復活向悟空挑機,仲要有35億攻擊力添呀!如果你鍾意睇動作片或者本身有睇過《七龍珠》,我真係會非常推薦你睇呢套4D阿!超級大製作,睇個陣直頭覺得有荷李活製作水準,有少少感動添呀!但如果你未睇過龍珠又唔識聽日文(其實動作場面多過對白)有人同我講過覺得睇到眼瞓...
妖怪體操:The Real (3分)
如果係一家大細嚟玩都幾得意嘅~小朋友可以坐最前面跟哥哥一齊跳妖怪體操,大人坐係後面睇又覺得幾得意嘅.但係日文對白較多,唔識日文就欣賞下做得幾逼真嘅CG點樣同真人合體表演啦!
死亡筆記:The Escape (10分)
冇錯,5分滿分嘅話,呢個《死亡筆記》嘅巨型密室逃脫我會俾10分.真係好好好好好玩.唔駛擔心唔識日文會唔識玩or唔明點玩,雖然喺一開頭帶大家入戲嘅小劇場你未必聽得明(其實仲好,有刺激感),不過你會得到一部iPad係有多國語言(而且唔係Google Translate個種,而係真係睇得明嘅中文),所以跟住中文指令玩絕對冇問題.雖然呢個要另外買飛入去玩,但我真心覺得值門票價!!你諗下喺香港玩密室逃脫分分鐘係間好細嘅房,但呢度嘅舞台設定係4層樓高嘅電視臺!真係好刺激架!
哈利波特禁忌之旅 IN 4K3D (3分)
其實好多港人去到都可能玩過嘅哈利波特.我玩過兩次,兩次都覺得好暈,不過可能兩次都係前一晚唔夠瞓有少少影響到掛!(利申:身體健康,好鍾意玩機動遊戲)霍格華茲個城堡做得好靚,如果係粉絲應該要嚟見識下嘅~
但真係唔好食完飯嚟.
好萊塢美夢 乘車遊 ~逆轉世界~ (4.5分)
有機會係全個樂園入面最好玩嘅過山車!其實《好萊塢美夢 乘車遊》就係USJ好多年歷史,但呢個逆轉世界係後來加建一個倒後行版嘅《好萊塢美夢 乘車遊》,因為睇唔到前面嘅路軌所以驚喜感更加高,你唔會知道幾時轉幾時沖落去.想更加刺激嘅話就建議大家坐最左或最右,真係會feel到個身好似要飛出去咁勁刺激XD
《表演/遊行篇》
迷你兵團 Cool Time (4分)
嚟USJ點可以唔嚟睇Minion先!小小兵真係好可愛~烈日當空睇係會有啲熱,不過唔緊要,因為小小兵會噴冰射觀眾,雖然會濕但真係會透心涼,同埋堅係會「哇」左出聲!
Water RE-BOOOOOOOORN派對(5分)
如果你以為呢個只係一個會濕少少嘅夏季巡遊表演,你就錯了.今年USJ主題係「RE-BOOOOOOOORN」,仲話會玩到癲到你唔信.大家千祈要小心電話相機,就算你退到最後貼住牆你都幾大機會濕身架!相反,如果你好鍾意水戰好enjoy濕身,你可以買埋特製水槍同表演嘅靚仔靚女鬥射添!雖然濕身唔係個個鍾意,但佢哋用巨型水柱同水桶個下我真心佩服咗,原來真係可以玩到咁大.
因為爽,所以我俾滿分5分!
日本環球影城 RE-BOOOOOOOORN遊行(3.5分)
可惜天雨關係我未能睇曬成個巡遊(其實d工作人員已經好pro,落大雨都會盡量繼續進行巡遊).不過可能經歷過Water Party之後覺得呢個show無咁震撼,但就可以好多花車同舞蹈人員表演~最後都會噴泡泡架!
《食物篇》
草帽大船團的饗宴餐廳 (4分)
其實呢間餐廳係平時侏羅紀園區嘅餐廳,掛左海賊旗同redecorate左牆紙同設計menu後搖身一變成為草帽餐廳.餐廳入面loop住動畫版既主題曲,fans會覺得幾有feel~同埋fans一定唔可以錯過呢個杯,真心靚!聽講舊年都有賣,不過今年就加埋Zoro同巴拓洛米奧嘅杯.呢個餐廳嘅主題係打完杜夫拉明高之後一班超強海賊要拜路飛為大佬,所以間唔中班店員會同你講,「我地一齊舉杯慶祝喇!」食物方面,雖然個飯好有份量,而且舊肉真係好巨,但感覺凍得快,同埋有少少難切黎食.選擇方面除左肉還有雞.甜品的帽子一個係芒果味一個椰子味,兩個都係mousse cake,偏甜~
妖怪影城巨星餐廳 (3.5分)
如果小朋友鍾意妖怪手錶的話嚟呢度應該會好興奮~首先試食咗咖喱白蛋包飯,不過不失,不過得蛋白就真係冇乜蛋味,但影相呃like係得意嘅.反而另外個set嘅蛋三文治同熱狗我覺得幾好食.地縛喵同歌瑪先生蛋糕都係mousse cake,比One Piece的更加精緻但都係偏甜.
哈利波特園區新推出:牛油啤酒味雪糕 (5分)
每次嚟環球影城我都一定要飲哈利波特園區限定嘅Butter Beer,今個夏天佢推出埋雪糕真係好正呀
!唔會太甜但又有牛油啤隻味~有時拎住咁大杯嘢飲行來行去都唔係太方便,所以食雪糕都係一個唔錯嘅選擇呀~
舊金山區:測試你嘅運氣 - 刨冰輪盤!(4分)
喺舊金山區你會見到幾架唔同嘅食物車,當中有呢個超級刨冰輪盤!日本嘅刨冰一杯係600Yen,如果你轉一次跟住抽到WIN嘅話就會免費升級至呢個超級大大大碗嘅超級刨冰!不過夏日炎炎係幾消暑嘅,但真係唔會食得晒其實一杯都好夠食呢~
《精品篇》
一場嚟到梗係要掃番啲紀念品走架啦!雖然我個喼唔夠大所以冇乜點買嘢,但呢度就有好多相話俾大家知有乜買喇!
今次嘅分享係咁多先!今年萬聖節聽講USJ又有超勁嘅鬼屋陣容
等緊大家,有無朋友諗住去呢?


text:
SATCO 考試
話說去旅行之前就報左一個做 SATCO 的工作.全名係 Student Air Traffic Control Officer, 即係航空管制員的初哥.咁佢晨咁早就叫定大家讀書.但係因為我人在西班牙所以無時間去讀書﹐唯一可以做的就係搭係香港的親人幫手搵書.
番到香港先有機會睇睇封信.佢話要考四份 paper, 連埋d 執卷呀﹐講 announcement 呀﹐做無聊野咁樣的時間﹐都差唔多要成四個鐘頭﹐但其實「實肉」都係得兩個鐘左右.
第一份考 Basic Air Traffic Control Problem Solving.嘩﹐咁快就來?
第二份考 Mathematics and Logic
第三份考 Logic
第四份考 Numerical Logic
唔記得佢詳細的用詞係乜野﹐但大意都係咁.
到今朝早﹐又遲左起身.飛的士番寶馬山無問題﹐話晒都係自己的地頭嘛.點知都唔記得左自己的地頭其實只係限於山腳﹐上到上面其實係點樣都無來 idea.諗住去「桂華山」應該都好容易喇掛﹐同個的士司機講就係呢度喇﹐我記得就係李潤田同協同上面之嘛.
係架的士裡面望出來睇睇﹐咦唔係喎﹐點解唔係桂華山的?點解會係北角官小架?咁桂華山去左邊度呀?死火
拿拿聲再上山﹐原來更高﹐係閩僑對面.喂﹐原來差好遠路喎.簡直有愧於自己竟然係寶馬山叫做小混混左七年咁大把﹐真羞家.
去到﹐見到 Yolan 喎!我初初都見到佢架喇﹐但係真係好耐都無見過佢﹐真係唔敢肯定呢個真係 Yolan…如果我仲有佢的電話號碼的話﹐我一定會打個電話俾佢來 confirm. 但係我自從 Madrid 一役之後就無晒佢地的電話號碼﹐所以都無晒乎.佢後來打番俾我﹐咁先知.
考試﹐主要就係考四份paper.係 letter of invitation 上面﹐佢寫明頭兩份paper 係 simultaneously 咁考的.下?前後兩份 paper 點樣可以 simultaneously 咁考呢請問.但係佢無寫到係點﹐我就無理到.
原來﹐係咁的.
第一份 paper 係考 Basic Air Traffic Control Problem Solving. 第二份 paper 係考 basic maths concept. 第一份係 MC, 第二份係填簡單的答案.第一份係睇的﹐第二份係聽的.
就咁﹐當你做緊第一份 MC 的時候﹐你會戴住一個無線的 headphone. 咁耐唔耐呢﹐就會係個 headphone 個度有個小姐同你講﹐依家我會俾一條數學題你﹐我只會講一次﹐你要 jot down 個數學題﹐計好佢﹐然後填係 Paper 2 的答題卷上面.答完之後﹐就要繼續做 Paper 1.
就係咁﹐成個 section 的考法﹐就係當你係度做 Paper 1 做到火紅火綠的時候﹐佢就會突然間係耳筒度同你講「喂~~~又要計數啦喂~~~」然後你就死命咁抄﹐再死命咁計.然後擰番轉頭去做 Paper 1 的計數 and problem solving.然後你望番過來呢張一分鐘前先做緊的 Paper 1, 你就不禁會問
…我頭先做到邊…?
但咁都唔難﹐其實好多問題都好淺﹐其實俾多少少時間我一定做得晒.只係﹐我太耐無考過試﹐唔記得做 MC 的基本功就係﹐唔夠時間的時候應該要撞.枉我自命係香港數一數二的人肉考試機器﹐都竟然唔記得咁基本的野﹐簡直係基本到好似 “EXS 1001 - Introduction to MC Exam Strategies” 的第一課基礎理論課一樣.
唯有賴佢係最後五分鐘的時候唔俾 announcement….所以個考試好似完得好 abrupt 咁.
一個 break 之後番來 Paper 3 and 4. Paper 3 係考 Logic. 有幾種﹐but 全部都係考句子的 logic.全部都係俾一段 passage 你睇﹐然後選答案.第一種係選 assumption, 即係睇完 passage 之後﹐你要 identify 以下邊個係上段 passage 有包含的 assumptions. 第二種係推論﹐大概同 assumption 差唔多.仲有一個就係argument 的重要性.就係從 passage 中﹐identify 以下邊幾個 argument 係夠 strong enough to support the statement.最慘係佢講明就算你覺得個 statement 對整體社會都有益的﹐但對個 statement 唔夠 strong (係唔夠 strong, 唔係錯﹐錯唔晒架佢d 句子…)﹐都會當係 weak arguments…總之就係超難.
Paper 4, 唔使多解釋﹐就係 Maths Logic. 難到喊.佢個 example 都睇到我呆左﹐大意就係問題你一個 series 的數字有乜野特別.全部數字之間都有個 3 字﹐應該同 3 字有關吧?睇唔出喎﹐睇答案先.
全部的數字除 4 之後﹐個 remainder 都係 1.
嘩﹐你 example 都玩到咁盡﹐咁真係「打到來」個d 唔使問阿貴啦咁.
實情就係d maths logic難到…問埋阿貴都神仙難救.
基本上我有一半係自己做的﹐另一半就係連題目都未睇過就白撞的.係「我自己做的」一半之中﹐有三份一都係撞的.淨低的三份二﹐有三份一係好有信心咁題﹐有五份九係無乜信心咁答﹐有八十三份之一百六十七係勁無信心咁答﹐有 九百七十六份之一萬零三係腦袋完全空白的時候寫低答案的…..
個個都問我個考試幾時出 results.咁的情況唔使佢講我聽都知咩 results.


text:
我曾經到過柬埔寨嘅窮鄉僻壤,探訪一間由僧侶營運嘅孤兒院.孤兒院隔離係一座比吳哥窟更老嘅佛寺,灰色嘅石材同吳哥窟一樣,但日久失修,外面望落去有種廢墟嘅感覺.內殿同佛寺嘅表面好唔同,紅色嘅柱托住天花嘅壁畫,繪上白色嘅象,金色嘅車,藍色嘅天.屋頂下所有嘢都係有顏色嘅,天花牆壁石柱都係新油嘅,只有受千年香火供奉嘅佛像係灰黑色.殿內有個著白衫黑褲嘅老人,坐係地下挨住碌紅柱,睇得出佢坐咗好耐因為佢挨住嘅位置只剩低石柱本來嘅顏色.離開嘅路上有一間中式建築嘅廟宇,裏面坐咗幾個白衫黑褲老人,供奉嘅唔係關帝唔係觀音,而係鄭和.
鄭和廟係中華文化邏輯上似乎好合理,受尊重嘅歷史人物都有機會係神枱佔一席位,拜關公因為佢講義氣,拜魯班因為佢係技術高明嘅工匠,而拜鄭和可能係因為佢嘅航海技術同埋帶畀東南亞地區中國嘅科技.而照呢個邏輯,百幾年後搞上市要拜李嘉誠,搞電視要拜邵逸夫,唱歌就睇怕要拜E神.不過稍為有睇過吓中史書講鄭和下西洋就應該知道鄭和係個回教徒,係個穆斯林.我見到間廟嘅時候就覺得幾矛盾,一間道教嘅廟宇供奉住一個穆斯林,另一方面又親眼見證中史書上講鄭和對東南亞嘅影響.其實諗深一層都唔係咁出奇,哮天犬何嘗唔係一隻狗,孫悟空何嘗唔係個虛構人物,耶穌何嘗唔係個猶太人.
華人,乃至東亞社會都有種咩都信,有咩都唔信嘅文化.好似係西遊記玉皇大帝可以同佛祖玩埋,係日本喜事就去神社,白事就搵和尚.信仰上嘅矛盾唔係中國先有,基本上所有宗教都有一定嘅矛盾,而大部份嘅矛盾源於外來宗教同本土習俗嘅融合.
Syncretism,指嘅就係呢種現象.天主教,源自以色列嘅一神教,但係教堂堆滿偶像嘅雕塑同畫像,融合羅馬嘅多神宗教,有一堆聖人,其實就係各地嘅守護神.人文主義結合基督教做就無數咁多嘅雕塑同畫像.伊斯蘭教要女人包頭,唔係可蘭經嘅規定而係古時上流社會嘅習俗.係中國,三聖廟供奉孔子,佛祖,同埋老子.挪亞方舟嘅故事,大概係參考自 Epic of Gilgamesh (編按:蘇美爾神話)入面嘅方舟故事.越南嘅高台教,除咗拜儒釋道之外仲拜埋耶穌同穆罕默德.
有個朋友話佢返開教會,我問佢咩教,佢話 Christian, 我話 Christian 有好多種,有天主教,東正教,聖公會,耶穌後世聖徒,仲有新教嘅唔同派系,你係邊種?佢話,Er…… Christian 囉…
如果你信教,好大機會你對自己宗教嘅歷史一無所知,我見過太多呢一類人.我唔係要否定任何一種宗教,但係明白點解要做一樣嘢而做,比覺得要做所以做,係高一個層次,有助精神上嘅解脫.與其讀聖經故事,不如睇下基督教歷史,又睇下其他宗教嘅歷史,了解下點解個牧師唔會同你講呢啲嘢,又諗下點解你要聽佢噏呢啲嘢仲…..
其實教堂上香,又有乜好怕喎~
相關


text:
頭先見到東鐵有個男人因為個小朋友喊足四個站而忍唔住出手動粗嘅片段,而留言都有好多網友喺度世界大戰到底邊個錯或者錯啲.大蝦細比屎喂大家聽唔小,一個大男人去對一個細路郁手的確點都講唔通.但當一個細路無止境咁利用依點去作惡係咁蝦你果陣,果種有口罵不得嘅無奈好多人都試過.常言道:寧得罪小人,莫得罪女人,但計我話就算女人依種魔王級數喺一個細路面前都只係一隻嘍囉.細路——絕對係比女人更可怕嘅生物.
好多人覺得女人唔講道理打橫嚟講,但其實女人好多時都係心裡面自知理虧但又唔肯認錯,大部份時間只要男人比個下台階佢落台,件事就可以好完滿咁解決.但喺細路一定唔會同你講道理,因為嘅佢地腦海當中根本就冇道理依樣野.理虧?佢唔知乜野黎,佢只係知道一遇到唔如意嘅事就要扭計,然後好多時就會得到想要嘅嘢.就好似佢要食雪糕,但咁啱間嘢部雪糕機壞左,有啲細路可以即刻瞓喺地下邊喊邊大叫「唔制我要食雪糕」.你同佢講雪糕機壞左冇雪糕?佢唔會理你,因為佢唔知雪糕機壞左同食雪糕有咩關係,佢只係知道你比錢個店員之後店員就會拎杯雪糕出嚟.好多家長會同個細路個「喺人都望住你醜死怪啦」,唔好意思,覺得醜果個只係家長你,細路係真正連個醜字都唔識字嘅生物.佢唔會理喊到口水鼻涕一地都係,唔會理有一大堆人圍觀自己,喺佢心目中果陣除左諗住要食雪糕之外其他嘢都唔重要.直到最後你飛奔去另一間買雪糕比佢,佢會立即變番個笑哂口嘅可愛小孩,而柒嘅從來只有你自己一個.
女人係諗點樣得到自己想要嘅嘢同時都會顧下自己形像,但細路因為冇形像,所以佢地為左得到一樣嘢而做出嘅手段可以更驚奇,兇恨,冇極限.佢地可以喊得比女人多,喊得比女人快,當然仲有喊得比女人得到更多人嘅注意,然後迫使大人為左自己嘅面子而被迫投降.佢地依一秒可以喺一個天真無邪嘅小天使,下一秒又變成人見人憎嘅惡魔,而且有大部份人都唔會怪佢地依個無敵加持,就算人個對住男人再唔講理道嘅女人遇上一個細路都要退避三舍,因為男人喺社會上要讓女人,但真正站喺「社會要讓」最頂端嘅,喺細路.
基本上每個細路都喺咁惡毒,依種喺佢地天生就識嘅嘢,乖果班只係父母識得教,或者知道點樣「鎮壓」住班大帝.但好多唔識教嘅人就會用「細路係曳嫁啦」,「包容下個細啦」,「你唔係同細路計較下話」黎掩飾自己唔識教嘅問題.點解人地個細路五六識已經識禮貌,人地幫佢都知要講唔該,但你個仔八歲都仲一味識喊以為喊就喺一切?唔好賴落細路度,一個細路冇人教唔識嘢喺正常,所以做人父母成唔成功,睇個細路嘅教養就最清楚.當你個細路喺車上比人鬧佢喊完未果陣,唔好怪一唔體諒自己個仔,麻煩你諗下點解個個家長搭車都冇事,就只有你果一個大魔王特別令人難頂.